
PREDGOVOR 


U želji da obilježimo 50. obljetnicu prelaza dra Ivana 
Merza u Život, izdajemo ovu zbirku njegovih izabranih 
tekstova. Dali smo joj naziv »Put k Suncu«. Zašto baš 
takav naslov? Nakon Ivanove smrti, 10. V. 1928., mnogi 
su položili svoje cvijeće i vijence na njegov grob. Našao 
se ondje i vijenac mladeži iz Vinkovaca koji su svome 
velikom prijatelju, apostolu 4 idejnom vođi na svilenoj 
vrpci vijenca napisali ove riječi: »Hvala Ti Orle Kri- 
stov što si nam pokazao put k Suncu!« Izrazili su samo 
ono što je osjećao veliki dio katoličke mladosti i naše 
katoličke javnosti kojoj je dr Merz već za svoga života a 
pogotovo poslije smrti postao »program života i rada«. 

Nakon 50 godina koje nas dijele od njega želimo čuti 
što je to bilo u njegovim riječima, u njegovim spisima 
da je privlačilo i upućivalo prema »Suncu-Kristu«. Dr 
Merz ostavio je u svome kratkom životu veliki književ- 
ni opus čiju kompletnu bibliografiju po prvi puta ob- 
javljujemo u ovoj knjizi. Računa se da je napisao preko 
tri tisuće stranica, od čega je velik dio objavljen već za 
njegova života. Surađivao je u 22 časopisa uglavnom ka- 
toličke orijentacije. Iz te velike duhovne baštine izabrali 
smo jedan mali dio najznačajnijih tekstova koji nam 
omogućuju da uđemo u svetište njegove duše, da upoz- 
namo taj hram Duha koji je Bog tako darežljivo uresio 
svojim milosnim darovima. Ne radi se o kompletnom 
prikazu njegova književnog rađa, nego je želja izdavača 
pružiti u ruke ovoj generaciji jedan priručnik, jednu 
duhovnu knjigu koja bi mogla pomoći da se nađe put 
do onih vrijednosti za koje je živio i koje je postigao naš 
Ivan. A te vrijednosti nisu ništa drugo nego usrećujuće 
istine naše katoličke vjere. 

Kad se čitaju Ivanovi tekstovi, prvo što upada u oči 
jest duboko uvjerenje u istinitost onoga o čemu piše. 
Merz puno ne teoretizira. Iznesenu istinu iznosi sa že- 
ljom da je drugi prihvati, slijedi i ostvari u svome ži- 
votu. Iz njegovih riječi veoma često izbija neki zanos 
oduševljenja za vrijednosti o kojima piše i to želi pre- 
Nijeti i na druge. No što je najvažnije to je njegovo reli- 
Jiozno iskustvo koje izbija iz svake njegove riječi; od- 
nosno svaka njegova riječ provire iz duboko proživljenih 

vjerskih istina. To svoje iskustvo ne želi zadržati samo 
za sebe, nego ga želi podijeliti s drugima, želi drugima 
pokazati put da se jedini zadovoljavajući način života 
može ostvariti u krilu Katoličke Crkve i njezinih istina. 

Njegovi horizonti su veoma široki. Krug njegovih in- 
teresa obuhvaća i književnost i umjetnost, glazbu, litur- 
giju, katolički odgojni rad, politiku, ekonomiju, proble- 
matiku tiska, a napose sve ono što se tiče života i rada 
Katoličke Crkve. Zanimaju ga sve strane ljudskog ži- 
vota, ali u sve to unosi svjetlo kršćanskih istina i u nji- 
hovu svjetlu sve vrednuje i prosuđuje. Na svakoj stra- 
nici izranja on kao »homo catholicus«, neumorni borac 
za Božju istinu i katoličku stvar, čovjek nepokolebljive 
vjernosti Papi, Rimu, Crkvi. 

Tekstovi koji su ušli u ovu zbirku predstavljaju već 
zrele plodove njegova religioznog iskustva. Odnose se 
na posljednji period njegova života, devet zadnjih godina 
kada izlazi iz rata prekaljen i potpuno uvjeren u istini- 
tost kršćanstva. Katoličku vjeru shvaća kao svoje »ži- 
votno zvanje«, kako je to pisao majci iz Pariza. Njegov 
opširan dnevnik koji predstavlja dragocjeni dokumenat 
njegova duševnog razvoja ovaj puta nije došao u obzir 
budući da su najznačajniji ulomci već objavljeni u nje- 
govoj biografiji »Borac s bijelih planina« (1971). 

Nismo slijedili kronološki red nastanka pojedinih nje- 
govih tekstova, nego smo ih svrstali po temama. Ipak 
preporučamo čitatelju neka obrati pažnju i na vremen- 
ski period njihova nastajanja. Koji puta je stvarno za- 
nimljivo uočiti kako je već sa svojih 24, 25 godina tako 
zrelo i duboko sudio o pojedinim problemima. 

Bit će, vjerojatno, nekih Merčevih stavova i mišljenja 
koje će današnji čitatelj možda teže shvatiti. Nije ni ču- 
do jer nas od njegova vremena dijeli punih 50 godina, 
kada su okolnosti, prilike i mentalitet ljudi bili druga- 
čiji. Treba napomenuti, međutim, da je Merz svoje sta- 
vove, koje je zastupao i propagirao, potpuno usklađivdo 
s tadašnjom naukom Crkve i da se od njezina mišljenja, 
koje je Crkva tada imala o pojedinim problemima, nije 
udaljavao. Sve svoje važnije spise bilo brošure ili članke 
ili studije, davao je prije da ih pročitaju kompetentne 
crkvene osobe kako bi bio siguran da se u svojim član- 
cima slaže s crkvenom naukom, Možda će u prvi mah 

netko primijetiti da bi time originalnost njegovih spisa 
bila umanjena. To nikako ne stoji. Upravo se u tome sa- 
stoji velika originalnost njegove pojave da on, koji je 
bio potpuno slobodan, dolazi do takvog stupnja zrelosti 
te se u svome intelektualnom radu ne želi udaljavati od 
onoga što naučava Katolička Crkva. Nauku Crkve, koja 
stoji u temelju njegovog književnog rada, Merz obogaću- 
je svojim razmišljanjima, svojim duhovnim iskustvom i 
svjedočanstvom svoga života, što sve tvori jednu harmo- 
ničnu cjelinu. I odatle njegovim spisima i njegovim ri- 
ječima ona snaga, onaj žar i polet koji privlače i poka- 
zuju put. Zato je pjesnik Milan Pavelić, DI, mogao na- 
pisati o Ivanu Merzu slijedeće stihove: »Po tvom putu 
svi sad znamo penjat nam se valja tamo — bistar vidi- 
oče... Hrvatska ti kosti krije, ko svoj program tebe vije 
— umni pravedniče«. (Iz pjesme »Lovac Srca Isusova«). 
Da bismo ipak mogli lakše shvatiti pojedine tekstove, 
donosimo, kako slijedi, povijesni okvir Ivanovog djelova- 
nja s kratkim pregledom njegova života. Ispred samih 
tekstova stavljamo još kratak uvod i tumačenje prema 
potrebi. Ispod teksta navodimo mjesto gdje je tekst ob- 
javljen: naziv časopisa, broj časopisa, u zagradi godina 
izdanja, stranice. Isti sistem oznaka upotrebljen je i u 
Bibliografiji. Ako je tekst još u rukopisu, navedena je 
oznaka i broj pod kojim se tekst nalazi u Merčevom Ar- 
hivu, gdje se čuvaju svi njegovi rukopisi: 


Nadamo se da će ovaj izbor tekstova Ivana Merza po- 
služiti da se bolje upozna taj jedinstveni katolički inte- 
telektualac i kandidat oltara u hrvatskom narodu o 50. 
obljetnici njegova dolaska Kristu koji je za njega bio 
Život, kako je to zapisao u svome posljednjem spisu 
testamentu. : : 

O. Božidar Nagy, DI 





POVIJESNI OKVIR ŽIVOTA I DJELA 
IVANA MERZA 


Biografski podaci 


Ivan Merz rođen je u Banjoj Luci 16. XII. 1896. Otac 
mu je bio austrijski oficir ali je vršio civilnu službu šefa 
željezničke stanice. U Banjoj Luci Ivan pohađa osnovnu 
školu i realku-gimnaziju. Nakon mature 1914. god. po- 
lazi u Vojnu akademiju u Bečko Novo Mjesto gdje ostaje 
svega tri mjeseca. Početkom 1915. upisuje na Bečkom sve- 
učilištu studij prava. U ljetu iste godine pozvan je u vojs- 
ku. 1916. g. polazi na talijanski front i ondje ostaje do kon- 
ca I. svjetskog rata. Boravak na ratištu, gdje je svako- 
dnevno gledao smrti u oči i bio izložen stradanjima svake 
vrste, produbio je njegovu vjeru i učvrstio kršćanski na- 
Zov na svijet. 

Po svršetku rata započinje studij književnosti u Beču. 
1920. dobivši stipendiju iz Francuske, nastavlja kroz dvi- 
je godine isti studij u Parizu na Sorboni i Institut Catho- 
lique. Po završetku studija 1922. dolazi u Zagreb gdje 
postaje profesor francuskog jezika na Nadbiskupskoj 
gimnaziji. 1923. god. postiže doktorat filozofije na Filozof- 
skom Jakultetu u Zagrebu radnjom koja nosi naslov 
»Utjecaj liturgije na francuske književnike od Chateau- 
briand-a do danas«. Kroz dvije godine od 1923. do 1925. 
zajedno sa svojim prijateljem dr. Dragom Ćepulićem pri- 
vatno studira pod vodstvom p. Alfirevića, DI, kršćansku 
filozofiju i teologiju te sve važnije papinske i crkvene 
dokumente posljednjih decenija. 

Kroz svih šest godina svoga boravka u Zagrebu raz- 
vija veliku apostolsku djelatnost u katoličkim organiza- 
cijama za mladež u koje unosi Kristov duh. Širi ideje o 
Katoličkoj Akciji, budi ljubav i odanost prema Crkvi i 
Papi. Suosnivač je Hrvatskog Orlovskog Saveza u kojem 
vrši dužnost tajnika i potpredsjednika do konca života. 
Pobornik je liturgijske obnove i euharistijskog života u 
hrvatskom narodu. Sam živi uzornim kršćanskim živo- 
tom ispunjenim ljubavlju prema bližnjemu. Svima svi- 
jetli nenadmašivim primjerom revnosti za proširenje 
Kristova Kraljevstva i nadnaravno dobro bližnjih, na- 
pose mladih. 10. svibnja 1928. umire u Zagrebu od me- 

ningitisa nakon neuspjele operacije sinusa. Sahranjen je 
na Mirogoju, a 16. XII. 1977. pogmrtni ostaci preneseni 
su mu u Baziliku Srca Isusova u Zagrebu u koju je sva- 
kodnevno dolazio na sv. Misu i sv. Pričest kroz svih šest 
godina svoga boravka u Zagrebu. 1958. god. pokrenut je 
informativni biskupijski postupak za proglašenje blaže- 
nim. 


Katolički pokret 


Početkom ovoga stoljeća pokrenuo je krčki biskup 
Mahnić »Katolički Pokret« među hrvatskim katoličkim 
laikatom. Bio je to odgovor katolika na sve veće širenje 
liberalizma u hrvatskim krajevima. Pokret je započeo 
najprije među đacima i studentima, a kasnije se proširio 
i na inteligenciju. Nakon I. svjetskog rata Katolički Po- 
kret se snažno razvio. Po smrti biskupa Mahnića 1920. 
god. vodstvo Pokreta preuzima Seniorat, katolički inte- 
lektualci koji su izrasli iz samog Pokreta. Cilj je Katolič- 
kog Pokreta bio poraditi za dobrobit naroda nadahnju- 
jući se kršćanskim načelima. Nakon smrti biskupa Mah- 
nića Pokret se angažirao i politički i nacionalno uda- 
ljujući se od prvobitne zamisli biskupa Mahnića 
da se ostane na izrazito religioznom području u smi- 
slu kršćanske obnove naroda i unošenja kršćanskih na- 
čela u javni život. 

Ivan Merz još od svojih studentskih dana s velikim 
zanimanjem prati djelovanje Pokreta i po dolasku u Za- 
greb aktivno se u njega uključuje. Već u jesen 1922. iza- 
bran je za predsjednika Hrvatskog Katoličkog Omladin- 
skog Saveza koji je bio samo jedna od grana Pokreta. 


Hrvatski Orlovski Savez 


U svojim člancima, kao što će se u ovoj zbirci vid- 
jeti, Ivan često spominje Hrvatski Orlovski Savez ili Or- 
lovstvo. Orlovstvo je bio pokret među katoličkom omla- 
dinom koji je došao u hrvatske krajeve iz Češke preko 
Slovenije. Nakon I. svjetskog rata taj se pokret veoma 
raširio u hrvatskim krajevima tako da je vodstvo Kato- 
ličkog Pokreta, koje je željelo davati smjer cijelom kato- 
litičkom gibanju među hrvatskim katoličkim laikatom od- 
lučilo da se već postojeći Hrvatski Katolički Omladinski 

Savez spoji s Orlovskim pokretom. To je i učinjeno u 
prosincu 1923. god. pa je nova organizacija dobila ime 
Hrvatski Orlovski Savez. Za predsjednika mu je postav- 
ljen dr. Ivan Protulipac a dr. Ivan Merz je u novoj orga- 
nizaciji dobio junkciju potpredsjednika i tajnika što će 
ostati do konca života. Orlovski pokret je imao kao svoju 
posebnu karakteristiku  tjelovježbu. Nastojanjem dra 
Merza, koji postaje glavni ideolog Orlovstva u našim 
krajevima, Hrvatski Orlovski savez postaje kršćansko- 
-odgojna organizacija a tjelovježba postaje samo jedan 
vid koji se potpuno usmjerio u formiranju cjelokupne 
kršćanske ličnosti. Glavninu apostolskog rada Ivan Merz 
razvija u okviru Orlovskog Saveza kojemu praktički po- 
svećuje sve svoje sile i slobodno vrijeme. U njega tako- 
također unosi ideje Katoličke Akcije. 


Katolička Akcija 


Katolička Akcija bilo je treće idejno područje koje je 
zaokupljalo interes i apostolska nastojanja Ivana Merza. 
1922. god. Papa Pio XI. pokrenuo je Katoličku Akciju 
kao poseban,pokret među katoličkim laikatom, a sastojao 
se u uskoj suradnji laika u apostolatu hijerarhije Crkve, 
biskupa i svećenika. Nad sve većim nadiranjem libera- 
lizma Papa je pozvao sve kršćanske laike da se pridruže 
svećenicima u naviještanju Evanđelja te obrani i prošire- 
nju kršćanskih načela u javnom i privatnom životu. Iz 
Italije Katolička Akcija brzo se proširila po cijelom svi- 
jetu. Ivan Merz, koji se upravo te godine vratio u Za- 
greb već potpuno katolički i duhovno formiran, odmah 
ideje Katoličke Akcije. U tome je bio upravo pionir pa 
su mu dali naziv »prvoborac Katoličke Akcije«. Ivan nije 
namjeravao osnivati posebnu organizaciju Katoličke Ak- 
cije, nego je novoosnovani Hrv. Orlovski Savez usmjerio 
potpuno u tom pravcu, a nastojao je da i druge već po- 
stojeće organizacije usvoje duh Katoličke Akcije. U svo- 
me nastojanju oko provedbe Katoličke Akcije Ivan je 
nailazio na mnoge poteškoće i nerazumijevanja najviše 
jednog dijela katolika iz Katoličkog Pokreta koji su sma- 
trali da je za nas bio dostatan sam Katolički Pokret koji 
je želio biti neovisan o Crkvenoj hijerarhiji a imao je 

već i stanovitu tradiciju u narodu. Ivanu je, međutim, 
bila važna želja Crkve i Pape i zato mnogi njegovi članci 
nose pečat njegova nastojanja da ideje Katoličke Akcije 
stvarno unese u naš narod i da što više katolika pridruži 
službenom  apostolatu Crkve i njezinoj spasiteljskoj 
misiji. 


Radi boljeg poznavanja života i djelovanja Ivana 
Merza upućujemo na knjige koje su do sada o njemu 
objavljene ili su još u rukopisu: 

Dr Dragutin Kniewald: Dr Ivan Merz — život i 
djelovanje, Zagreb 1932, 272 str. 

Dr Đuro Gračanin: Moje uspomene na ličnost dra 
Ivana Merza, Sarajevo 1933, 15 str, 

Razni autori: Božji čovjek Hrvatske — Dr Ivan Merz, 
Zbornik eseja i članaka, Zagreb 1938, 71 str. 

Dr Kniewald Kdroly: A l&lek tizharcosa — Dr Merz 
Ivin ćlete, Szalezi Miivek 1940, 193 str, (Biografija 
Ivana Merza na mađarskom jeziku). 

Josip Vrbanek, DI: Vitez Kristov — Dr Ivan Merz, 
Zagreb 1943, 254 str. 

Dr Dragutin Kniewald: Dr Ivan Merz — život i dje- 
lovanje, Zagreb 1964, 600 str. (u rukopisu) 

Božidar Nagy, DI: Borac s bijelih planina — Ivan 
Merz, Zagreb 1971, 372 str. 

Božidar Nagy, DI: Prijatelj mladih — Ivan Merz, 
Zagreb 1974, 132 str, 

Dr Marin Škarica: Ivan Merz — Iniziatore del mo- 
vimento liturgico in Croazia (Ivan Merz — Začetnik li- 
turgijskog pokreta u Hrvatskoj), Rim 1975, LXZXVII, 511 
str., doktorska dizertacija (u rukopisu) 

Božidar Nagy, DI: Ivan Merz — Uomo di fede ed 
educatore alla fede (Ivan Merz — Čovjek vjere i odgaja- 
telj za vjeru), Rim 1977, LVI, 354.str., doktorska dizer- 
tacija (u rukopisu) ih3 sk li sit 

Osim ovih knjiga i rukopisa o Ivanu Merzu napisani 
su brojni članci po raznim katoličkim časopisima, kojih 
će kompletna bibliografija biti s vremenom objavljena. 

BIBLIOGRAFIJA RADOVA IVANA MERZA 


OBJAVLJENI RADOVI 


Književna kritika 

»Objektivna kritika«,y Hrvatska Prosvjeta, 4—5 (1920) 
118—120 

»Proživljavanje rata. Uz Barbusse-ov Oganj«, Hrvatska 
Prosvjeta, 4—5 (1920) 88—95 

»K._ problemu katoličke književnosti«, Hrvatska Prosvje- 
ta, 1 (1921) 28—30 

»Katolička tragedija. Paul Claudel: »L Annonce faite a 
Marie«,y Hrvatska Prosvjeta, 9—10 (1921) 274—287 
»Francuski katolički naturalistički roman. Emile Bau- 
mann: L'Immolć«, Luč, 1—2 (1922) 28—30 

»Egzotični roman u Francuskoj. Ernest Psichari: Le Vo- 
yage du Centurion«, Luč, 5 (1922) 131—136 

»Jammes Francis. Životopis i analiza njegovog najvaž- 
nijeg djela: Les georgiques Chretiennes«, Luč, 6 (1922) 
161—164 

»Francis Jammes: Monsieur le Cure d'Ozeron«, Luč, 
9—10 (1922) 259—265 

»Yoris-Karl Huysmans. 1848—1907. Uloga konverzije«, 
Luč, 5—6 (1923) 129—130 

»Umjetnički utjecaj latinske liturgije na obraćenje jed- 
nog naturalističkog književnika«, Luč, 9—10 (1923) 
204—209 

Liturgija 

»Razmatranja o Rimskom misalu«, Hrvatska Prosvjeta, 
3—4. (1922) 81—87 le . 
»Upliv liturgije na francuske književnike od Chateau- 


briand-a (1801) do danas«, Katolički list, 33 (1922) 394— 
—397; 37 (1922) 446 — 448; 38 1922) 459—461 
»Liturgijski kutić«, Posestrimstvo, 4 (1923) do 10 (1925) 
»Preporod crkvene glazbe«, Narodna Politika, 6 (1923) 
2—3 

»Crkveni koncert«, Narodna Politika, 69 (1923) 2—3 

»Domaće vijesti. Lamentacije u katedrali«, Narodna Po- 
litika, 73 (1923) 4 


»Paul Claudel i liturgija«, Hrvatska Prosvjeta, 9 (1923) 
414—424 


»Duhovna obnova po liturgiji«, Luč, 1 (1924) 11—17 
»Liturgijska predavanja u Zagrebu«, Nedjelja, 18 (1924) 
2—3 

»La liturgie catholique dans Poeuvre d'Emille Baumann«, 
Les Cahieres Catoliques, 116 (1924) 3170—3179 


»La liturgie catholiques dans Voeuvre de Paul Claudel«, 
Les Amiti€s catholiques francaises, 12 (15 Avril 1924) 
15—17; 1 (15 Mai 1924) 13—16 


»Nešto o ljepoti rimokatoličke liturgije. Svjedočanstva 
suvremenih francuskih književnika«, Život, 5 (1924) 
260—267 


»Liturgija i umjetnost«, Život, 6 (1924) 336—340 


»U krilu sv. Liturgije«, Hrvatska Prosvjeta, 12 (1924) 
510—518 


»Katolička liturgija i nekoji obraćenici«, Život, 1 (1925) 
41—43 


»Božićno bogoslužje kod otaca Iranjevaca«, Katolički 
List, 3 (1925) 35—37 

»Art pour Dieu, (Umjetnost za Boga)«, Hrvatska Pro- 
svjeta, 3 (1925) 73—76; 5 (1925) 123—125 

»Himan djevica«, Za Vjeru i Dom, 5 (1925) 107 

»Obred za oblačenje novakinja kod redovnica sv. Bene- 
dikta, kad funkciju vrši biskup ili opat«, Za Vjeru i Dom, 
9 (1925) 242—244; 10 (1925) 269—273 

»Isus prijatelj malenih«, Katolički list, 43 (1925) 
551—552 

»Ljepota crkvene godine«, Život, 4 (1926) 214—220 
»Crkveno pjevanje«, Katolički Tjednik, 23 (1927) 3 
»Obred oblačenja novakinja«, Franjevački Vjesnik, 1 
(1928) 18—21 

»Gregorijanska glazba«, Život, 1 (1928) 34—38 

»Liturgija i Sv. Franjo Saleški«, Franjevački Vjesnik, 4 
(1928) 100—105 

Katoličke organizacije 
»Novo doba«, Luč, 9—10 (1919) 210—214 
»Što hoćemo«, Zora—Luč, 1 (1920) 4 


»Katolička đačka internacionalna unija«, Zora—Luč, 2 


(1920) 35—37; 3—4 (1920) 70—72 

»Novi tip akademske organizacije«, Život, 2 (1920) 
20—22 

»Vjerski preporod austrijskih katolika«, Narodna Po- 
litika, 48 (1920) 2 

»Katolička internacionalna đačka unija«, Narodna Po- 
litika, 129 (1920) 2 

»Internacionalni kongres kršćanskih demokrata«, Na- 
rodna Politika, 279 (1921) 2 


»Opera Kardinal Ferrari. Jedna katolička socijalna in- 


stitucija«, Katolički List, 46 (1922) 551—554 
»Manifestacija katoličkih umjetnika«, Narodna Politika, 
105 (1922) 2 ' 

»Sedmica katoličkih književnika«, Narodna Politika, 142 
(1922) 2—3; 143 (1922) 2—3 

»Sticanje podmlatka«, Luč, 1—2 (1923) 14—16 

»Moj dnevnik«, Narodna Politika, 2 (1923) 3 

»Orlovsko slavlje u Međimurju«, Narodna Politika, (14. 
VII 1923) ; 

»Unutarnja snaga Kongregacije«, Katolički List, 51 (1923) 
618—619 

»Nove smjernice omladinskog pokreta«, Katolički List, 1 
(1924) 10—11 


»Starokatolički pokret i hrvatsko Sokolstvo«, Katolički 


List, 11. XII. 1924. 

»Na adresu Hrvatskog Sokola«, Katolički List, 2 (1925) 
20—21 Ž . 

»Hrvatsko Sokolstvo protiv Katoličkoj Crkvi«, Nedjelja 
15. XI. 1925. 

»Katoličkim roditeljima. Prigodom proslave Dana Kato- 
ličke Omladine«, Nedjelja, 18 (1925) 1—2 

»Hrvatsko Orlovstvo i naši biskupi«, Nedjelja, 18. i 29. 
X. 1925. 

»Kolumbovi vitezovi u Rimu«, Orlovska Straža, 4 (1926) 
16—18 

»Orlovska organizacija — đaštvo i Katolički pokret«, 
(Zagreb 1926), brošura (Merz suautor) 


»Hrvatsko Orlovstvo«, Kalendar Presv. Srca Isusova i 
Marijina, (Zagreb 1926) 146—147 


»Praktični apostolat orlice«, Vjesnik Sveze Hrvatskih 
Orlica, 6 (1926) 

»Svećenik kao duhovnik Omladinskog udruženja«, Fra- 
njevački Vjesnik, 4 (1927) 85—87 

»Borba njemačke katoličke omladine protiv sportskom 
materijalizmu«, Život, 4 (1927) 230—233; 5 (1927) 282--289 
»Iz povijesti Orlovstva«, Katolički Tjednik, 25 (1927) 
8—9 

»Apostolat naše belgijske braće«, Orlovska Straža, 7—8 
(1927) 222—223 


»Orlovstvo i prilike u Katoličkom pokretu«, (Zagreb 
1927), brošura (Merz suautor) 


»Mahnićevim putem«, Orlovska Misao, 3—4 (1927—1928) 
33—36 


»Osnivajmo orlovska i orlička društva«, Katolički Tjed-. 
nik, 3 (1928) 3 


»Križari novog vijeka«, Orlovska Straža, 5 (1928) 
130—134 


»Iz suvremene duhovne pastve«, Franjevački Vjesnik, 6 
(1928) 161—167 


»Dr. I. Merz o senioratu. Iz Merzova pisma od 25. IV 
1927«, Katolički Tjednik, 40 (1928) 


»Orlovstvo nije nikakva novotarija«, Katolički Tjednik, 
40 (1928) 5 


»Interkonfesionalizam«, Nedjelja, 29 (1938) 2—3 
Katolička Akcija 


»Katolička Akcija u Italiji«, Katolički List, 1 (1924) 
4—9 

»Katolicizam i politika«, Katolički List, 16 (1924) 187— 
—190; 17 (1924) 201—203; 18 (1924) 212—213 

»Katolici i politika«, Nedjelja, 17 (1924) 1—2 


15 





»Biskupi i izbori u Francuskoj«, Nedjelja, 23 (1924) 2—3 
»Katolička Akcija i stranačka politika«, Katolički List, 
25 (1924) 295—298 
»Katolička Akcija i politička stranka«, Život, 5 (1924) 
303—305 

»Izbori u Francuskoj«, Katolički List, 28 (1924) 336—338 
»Katolička Akcija«, Katolički List, 30 (1924) 360—361; 
31 (1924) 368—370; 32 (1924) 383—385; 33 (1924) 400—403 
»Katolička Akcija — katolička politička stranka — kato- 
lički dnevnik«, Nedjelja, 1 (1925) 3—4 

»Vječni Rim. Katolička Akcija«, Za Vjeru i Dom, 1 
(1925) 15; 2 (1925) 27—28; 3 (1925) 44—47 

»Katolička Akcija i vjerska udruženja«, Vrhbosna, 9—10 
(1926) 163—165 

»Provođenje hrvatske Katoličke Akcije«, Vrhbosna, 3 
(1927) 44—47 

»Vlast i poslušnost«, Katolički Tjednik, 13. i 20. II. 1927. 
»Vlast Crkve«, Vrhbosna, 4—5 (1927) 75—80; 6 (1927) 
94—96; 7 (1927) 105—108 

»Vjera i gospodarstvo«, Orlovska Straža, 7—8 (1927) 
226—227 j 

»Socijalno-ekonomska akcija katolika«, Katolički Tjed- 
nik, 18 (1927) 5—6 

»Vjera i gospodarski život«, Katolički Tjednik, 27 (1927) 5 
»Katolička Akcija. Narav i definicija — cilj sredstva«, 
Knjižnica Novi Život, Svezak 4 (Šibenik 1927), brošura 


»Kršćanski društveni poredak«, Orlovski Vjesnik, 1 
(1928) s. n.; 2 (1928) s.n. 3—4 (1928) s.n. 


Rim — Papinstvo 


»Mir Kristov u Kraljevstvu Kristovu«, Mladost, 7 (1923) 
95—96 

»Katoličanstvo i hrvatski narod«, Mladost, 11—12 (1924) 
201—214 

»Vječni Rim«, Za Vjeru i Dom, 1 (1925) 15 

»U Vječni Rim!«, Mladost, 3 (1925) 65—67 

»Sveta godina«, Za Vjeru i Dom, 4 (1925) 83—86 

»Orlovi u Rimu«, Katolički Tjednik, 13 (1925) 5—6 

»U misijskoj izložbi«, Za Vjeru i Dom, 10 (1925) 266—269 
»Papa«, Za Vjeru i Dom, 12 (1925)) 337—339 

»Suze Sv. Oca«, Katolički Tjednik, 51 (1926) 9 

»Nj. Svetosti Papi Piju XI. prigodom 5-godišnjice kru- 
njenja«, Za Vjeru i Dom, 1—2 (1927) 3—4 

»Papina država«, Katolički Tjednik, 26 (1927) 5—6 
»Krist Kralj«, Za Vjeru i Dom, 8—9 (19483) 3 


Lurd 


»Dva čuda u Lurdu«, Narodna Politika, 187 (1921) 2—3 
»Zolin Lurd«, Hrvatska Prosvjeta, 7 (1923) 316—329 
»Lurdske proslave u Zagrebu«, Nedjelja, 13 (1924) 3—4 
»Lurd«, Katolički list, 37 (1924) 441—444; 38 (1924) 460— 
—461; 39 (1924) 447—480; 40 (1924) 489—491; 41 (1924) 
503—506 

»Najnovija čudesa u Lurdu«, Popularno naučna knjižnica 
»Hrv. kat. narod. saveza« u Zagrebu (Zagreb 1924) — 
brošura 

»Naša Gospa Lurdska«, Glasnik Sv. Čirila i Metoda, 2 
(1925) 25—26 

»Lurd u francuskoj književnosti«, Za Vjeru i Dom, 1 
(1925) 5—Y7; 2 (1925) 25—27; 3 (1925) 34—38; 4 (1925) 
70—73; 5 (1925) 108—110; 6—8 (1925) 140—146 


Moralni apostolat 


»Crkveni autoritet i novinstvo«, Život 1 (1919—1920) 
22—23 

»Zdravi i nezdravi nacionalizam«, Život, 6 (1924) 
350—358 

»Zabrana čitanja nekih novina«, Katolički List, 42 (1924) 
519 

»Katolkinje! Majke i djevojke!«, Letak proti nečednoj 
modi, Nedjelja, 27, V. 1924. 

»Žena i politika«, Za Vjeru i Dom, 2 (1925) 22—24 
»Katolici i novi plesovi«, Vrhbosna, 20. ZI. 1925. Tiskano 
i kao posebna brošura, Sarajevo 1926. 

»Ti i Ona. Namijenjeno zrelijoj muškoj omladini«, Knjiž- 
nica Novi Život, Svezak, 1 (Zagreb 1926) 

»Razmatranje o modi«, Katolički tjednik, 3. VII. 1927. 
»Borimo se protiv današnjih plesova u dvoje«, Katolički 
Tjednik, 5 (1928) 5 

»Katolički omladinac i politika«, u članku »Dr Ivan Merz 
i političko držanje katolika«, Narodna politika, 121 
(1928) 1 

»Smjernice za obnovu kršćanskih ćudorednih običaja«, 
Katolički Tjednik, 12 (1928) 2—3; 13 (1928) 2—3; 14 
(1928) 2—3 ' 
»Suvremena križarska vojna njemačkih  katolika«, 
Katolički Tjednik, 22 (1928) 2; 23 (1928) 2—3; 24 (1928) 
2; 25 (1928) 2; 26 (1928) 2 

»Prava ljubav k domovini«, Kalendar Srca Isusova i Ma- 
rijina, (Zagreb 1929) 123—125 

»Krijesnica«, Za Vjeru i Dom, 4—5 (1950) 85—86 
»Smjernice organizacije o stvaranju kršćanskih ćudored- 
nih običaja«, u članku »Za Božjim čovjekom«, Za Vjeru 
i Dom, 4 (1934) 52—53 


Tjelesni odgoj 


»Marija i tjelovježba«, Mladost, 8—9 (1924) 139—141 
»Katolički tjelesni uzgoj«, Katolički Tjednik, 32 (1926) 
i—2 ' 

»Tjelesni uzgoj kod omladine«, Franjevački Vjesnik, 7 
(1927) 148—150; 8 (1927) 173—174; 9 (1927) 193—196 
»Tjelesni uzgoj omladine«, Katolički Tjednik, 8 (1928) 5 
»Tjelesno savršenstvo uvjet duševnog savršenstva«, Fra- 
njevački Vjesnik, 9 (1928) 271—274 

»Ženska tjelovježba«, Katolički Tjednik, 15. I. 1928. 


Razno 
»Rabindranath Tagore o Evropi«, Život, 4 (1919—1920) 
85—86 


»La vie et Poeuvre d'un grand prelat de Yougoslavie«, 
Les Amitićs catholigues francaises, 2 (1921) 8—10 


»Đak—apostol Pierre Poyei«, Luč, 1—2 (1922) 24—-27 

»Bistričko proštenište«, Hrvatska Prosvjeta, 17—18 (1922) 
431—432; 19—20 (1922) 476—478 

»Hrvatske Crkve«, Kalendar Danica 1923. 

»Proslava 75-godišnjice samostanske preparandije«, Ne- 
djelja, 22 (1924) 1—2 

»Sv. Tarzicije«, Mladost, 1924. 

»Nove katoličke novine«, Nedjelja, 50 (1924) 2—3 
»Posjet odličnog Francuza«, Narodna Politika, 18 (1925) 4 
»Školstvo«, Za Vjeru i Dom, 5 (1925) 111—117; 6—7 
(1925) 174—187 

»Junački život sv. Ivane od Arka«, Knjižnica Novi Život, 
svezak 2 (Zagreb 1926) 

»Ing. Dragan Marošević«, Vjesnik Marijinih Kongrega- 
cija, 5 (1927) 70—71 

»Iz Pariškog dnevnika«, Orlovska misao, 5 (1928) 
»Novosti jednog dana. Iz katoličkog svijeta«, Katolički 
Tjednik, 3 (1928) 2 

»Iz značajnijih pisama Dra Ivana Merza«, Život, 5 (1938) 
294—300 

»Philosophia perennis«, Nedjelja, 28 (1942) 3; 29 (1942) 3; 
Đački Orao 4 (1926) 9—12 

»Jedan dan kod trapista«, Nedjelja, 7 (1944) 6 


»Merz o sv. Franji«, Ivan Merz — Glasilo Postulature 
1—2 (1976) 9 


RUKOPISI 


Studije i veća djela 

»Dnevnik«, (20 bilježnica) 

»L'influence de la liturgie sur les ćcrivains francais de 
Chateaubriand a nos jours (Utjecaj liturgije na francus- 
ke književnike od Chateaubriand-a do danas), doktorska 
dizertacija, Zagreb 1923 

»Načela katoličke političke akcije« 

»Ljudsko tijelo i tjelesni uzgoj u svjetlu Katoličke Crkve« 
»Glazba i katolicizam« 

»Kodeks Hrvatskog Orlovstva«, F 22 

»Darovi sv. Nikole«, F 381/12 — drama 

Važniji koncepti članaka, nacrti predavanja, autografi 
»Kristov stijeg«. Nacrt pravila za članove uredništva 
novog katoličkog lista, FV 

»Katolička Akcija je izvan i iznad svake pol. stranke«, 
16 teza o Katoličkoj Akciji, FV 


»Hrvatskoj omladini prigodom tisuće obljetnice hrvat- 
skog kraljevstva«. Predgovor za brošuru, FV 

»Novo! Vrlo savremena knjiga«. Oglasni letak za »Načela 
katoličke političke akcije« 

»Obred kojim se Orlica prima u Katoličku Akciju«, 
F 20/11 

»Autograf o Katoličkoj Akciji«, F 21/5 

»Što je dužan Orao svetoj Crkvi, F 21/11 


»Predgovor«, za »Zlatnu knjigu«, F 21/6 i 12 

»Kralj orlova«. Predavanje za naraštaj br. 3, F 27/7 
»Proslov za naraštajske akademije. Riječ roditeljima«, 
F27/1 


»Smjernice za HOS«, F 28/6 

»Narodno kolo«, F 30/1 — nacrt predavanja 

»Ples«, F 30/12 — nacrt predavanja 

»Naš ovogodišnji prosvjetni rad«, F 36 

»Najdublji razlog sporu u katoličkim redovima«, F 38/11 
— autograf 

»Danas«, F 38/11 — autograf o isključenju iz Seniorata 
»Franjevački duh«, F 39/14 — nacrt predavanja 
»Sadašnja dekadenca i suvremene zablude«, F'39/23 
— nacrt predavanja 

»Pismo bratu Orlu«, F 39/25 

»Prednjak Orlu«, F 39/23 

O DUHOVNOM ŽIVOTU 




















U temelju svakog ljudskog djelovanja stoji nutarnji 
život čovjeka pojedinca. Kakav je taj život duše, veoma 
često se može zaključiti po plodovima, čovjekovim dje- 
lima. Ivan Merz nam je osim svoga djela ostavio mnoge 
dokumente po kojima možemo direktno ući u svetište 
njegove duše. Zato u ovom prvom dijelu donosimo one 
tekstove koji nam otkrivaju ne samo njegovo mišljenje i 
poglede na duhovnost nego i osobno iskustvo duhovnog 
života. 

NOVO DOBA 


Ovaj je članak prvi tiskani rad Ivana Merza. Radi se 
o jednom predavanju koje je održao u veljači 1919. god. 
kao student u Beču među svojim kolegama članovima 
studentskog društva »Hrvatska«. Društvo je okupljalo 
hrvatske katoličke studente koji su studirali u Beču, a 
imalo je za cilj kulturno-religioznu formaciju svojih čla- 
nova u vidu pripremanja za kasniji katolički rad u do- 
movini. U članku Ivan iznosi svoje ideje o važnosti du- 
hovnog života koji je preduvjet svakom apostolskom radu. 
U stvari Ivan iznosi svoje osobno iskustvo o duhovnom 
životu, do kojega je došao za vrijeme rata i boravka na 
fronti, što je značilo prekretnicu u njegovom životu u 
smislu potpunog prihvaćanja kršćanskog svjetonazora. 
Kršćanska vjera postaje za njega od tada vrhunska vred- 
nota prema kojoj usklađuje svoj život. Iz članka se vidi 
da je Ivan još uvijek pod snažnim dojmom svega onoga 
što je doživio na fronti, s koje se vratio pred četiri mje- 
seca. Zato mnogo govori o smislu boli i trpljenja i pove- 
zuje ih s kršćanstvom koje im jedino daje potpuno rje- 
šenje. Trpljenje je ujedno i sredstvo pomoću kojega čo- 
vjek dolazi do ispravnog shvaćanja životnih vrijednosti. 

Članak donosimo u izvacima. 


Sam život Kristov, koji je proživio borbu cijeloga 
čovječanstva i bol cijele povijesti očito pokazuje da je 
smisao života bol: mysterium crucis. Evanđelje, te raz- 
voj kršćanstva jesu epopeje boli. Život velikih pojedi- 
naca bio je samo stih u toj velepjesmi. »Želi li tko mene 
nasljedovati, neka zataji samoga sebe i neka nosi svoj 
križ dnevno«, uči nas jedno mjesto, a malo dalje slije- 
de još dirljivije riječi, koje upravo snažno ističu tragi- 
ku života: »Lisice imadu špilje, a ptice nebeske gnijezda, 
Sin čovječji nema mjesta gdje bi glavu sklonuo.« 

Koliko li bijaše generacija u pradavno vrijeme, koje 
su osjetile ovu bol. Toliki su danas ljudi na sebi isku- 
sili i razumjeli dijelak povijesti, oni shvatiše napokon 
to poglavito poglavlje Kristova života. Sva povijest, sa- 
dašnji život čovječanstva i pojedinca isprepleten je po- 


23 


put mozaika sličnim momentima. Živjeti duboko, zna- 
či: »Križ svoj nositi dnevno«. 

Volim ljude današnje generacije — one što su trpje- 
li i shvatili ozbiljnost života. Ti su praktički riješili 
faustovski problem. Uzaludno je, naime, svako filozofi- 
ranje u udobnoj gotskoj sobi uz sjaj mjesečine; na taj 
način se ne može odgonetnuti sfinga života. Laka je 
stvar govoriti: 


»Proučavao sam mudroslovlje 
I liječništvo, pa još i pravo 
K tom nažalost i bogoslovlje 
I sve sam s marom proučavao.« 
Goethe: »Faust« 


Još je lakše snabdjeven svim sredstvima zaći u vre- 
vu života i zavesti nevino djevojče. Ali da se je Faust 
morao boriti za svagdanji kruh ili da je proživio bol u 
svim njezinim fazama, došao bi jamačno do rezultata, 
do kojega dođoše mnogi neznatni ljudi, što na svoja le- 
đa uprtiše sav teret povijesti umirući, a da im se ni za 
ime ne zna. 

Nije to ništa osobita sjediti u toploj sobi, opkoljen 
zastarjelim lubanjama i bez boli prelaziti u drugi svijet, 
pijući otrov iz starodrevne fiole; no sasvim je druga 
stvar trpjeti i boriti se, boriti se k tome sa samim so- 
bom. Tada istom čovjek uviđa da je bol sok povijesti, 
koji je vodi iz epohe u epohu; koja podiže na noge mili- 
june, stvara države, ruši prijestolja i vrlo uspješno sa- 
tire grijeh. Kristova smrt te povijest kršćanstva realno 
i simbolički potvrđuje ovu misao. 

I današnja će bol ucijepiti sadašnjoj generaciji svoje 
vječne biljege. Već se opažaju tragovi novih ljudi, koji 
u sebi proživljuju dubok i velik život. (...) 

Čovjek je silno slab i bez tuđe pomoći ne može ništa. 
Zato je On iz vječnosti stupio u povijest, i postavši sre- 
dištem cijeloga makrokozma, dao nam je Sebe da nas 
tjelesno i duševno preporodi. Ne zaboravimo na tu ne- 
izmjernu ljubav i posvetimo veću pažnju maloj bijeloj 
Hostijici, koja osamljeno na nas čeka u studenim crkvi- 
cama. Svijet živi za se, kao da se nije dogodilo to čudo 
čudesa, na koje je silnom čežnjom čekao kroz eone ci- 
jeli makrokozmos (Slovjev!). 

Tko je živio ili barem nastojao da živi ovako, vidio 
je jamačno svijet u sasvim drugačijoj rasvjeti i osjetio je 
jasno grozne niti grijeha, u koje se je zaplelo sadašnje 
društvo. Mnogo se muke mora pretrpjeti, (muka nije 
šala!) da se barem donekle usavršimo; proteći će pri 
svakom koraku mnogo suza i krvi, no bez boli i muke 
nema ni života. Njemački mistik Tauler govori: »Za- 
pamtite dobro, oj vi ljudi, što razmišljate, najhitriji konj, 
koji vas nosi savršenosti, jest trpljenje«. 

Ovim se velikim dobrom moramo i mi okoristiti, va- 
lja se pobrinuti da odgojimo velike ljude, koji će sazda- 
ti i veliku domovinu. Oslobađati od vremenitosti i ne- 
zaslijepljenim pogledom promatrati razvijanje života, 
imao bi da bude cilj novih ljudi. Borba za savršenošću, 
askeza, mora da je naš svagdanji kruh. Ona nam otvara 
nutarnje vidike, stvara od nas nesebične ljude, podržava 
u nama borbu sa zlim i daje nam snage da ne podlegne- 
mo. Askeza rađa sposobnost podnašanja boli i čuva nas 
od malodušnosti, kojoj su mnogi ljudi podlegli kod prve 
nezgode. 

Uslijed sasvim novih prilika, koje nastaše tijekom 
ovoga rata, pojaviše se u našem javnom životu mnoge 
trzavice. One su karakteristične za prelazne epohe. Kod 
nas se odmah osjetio duh novog vremena, jer mi, zaista, 
i snažno živimo. No granice su se prekoračile; od bezu- 
vjetno potrebnih diskusija, porodiše se nepotrebne pre- 
Pirke. Duh slabosti se uvrstio u naše redove; efemerna 
politička pitanja nas razdvojiše. Zaboravismo na kozmo- 
politizam Crkve i na njezin kroz vjekove izgrađeni po- 
litički program, koji se jedino temelji na Kristovoj 
nauci. Nacionalni egoizam se uvukao u raspaljene duho- 
ve, te oni zaboraviše na poniznost i samozataju i zapo- 
češe da svijetu pokazuju svoje vrline, a mane svoje naj- 
bliže braće da iznose pred forum onih koje ni sami ne 
cijene. Mjesto da dalje gradimo, stadosmo rušiti ono što 
smo s mnogo muke zajednički sazdali. ; 

Moramo zato svu pažnju posvetiti odgoju samih sebe 
i studiju katolicizma; koji mi, na žalost, ne poznajeni ni 
malo bolje od kakvog pučkoškolca. 

Stvoriti velike ljude jest cilj svenarodnog katoličkog 
pokreta, jer će se jedino oni umjeti snaći u nezgodi i 
podnašat će s nekim nutarnjim veseljem boli, koje su 

karakteristične za svaki razvitak, za svaku epohu, i za 
najdublje umjetničke tvorevine. »In cruce totum con- 
stat et in moriendo totum iacet.« 


[Luč, 9—10 (1919) 210—214] 


UNUTARNJA SNAGA KONGREGACIJE 


Marijine kongregacije bila su vjerska udruženja ka- 
toličkih laika za razne uzraste nastale uz isusovački red. 
Kongregacije su davale svojim članovima solidnu du- 
hovnu izobrazbu i omogućavale onima koji su to željeli 
da se angažiraju na polju kršćanskog apostolata. Ovaj 
članak jest Ivanovo predavanje koje je održao na sve- 
čanoj godišnjoj akademiji svih grana Marijinih kongre- 
gacija 9. XII. 1923. Ideje koje Ivan iznosi o duhovnom 
životu proizlaze iz njegovog osobnog iskustva, jer što je 
drugima preporučivao to je i sam, kao član Kongrega- 
cije, obavljao. Članak donosimo u cijelosti. 

U zemljama kršćanskog zapada Marijine kongrega« 
cije i danas postoje pod nazivom Zajednice kršćanskog 
života. 


Unutarnja snaga kongregacije ovisi o unutarnjem ži- 
votu samih kongregacija. Mi ćemo radi toga govoriti o 
unutarnjem životu kršćanina, a napose kongreganiste. 
Bude li ovaj bujan i velik, to će posve naravno i sama 
unutarnja snaga kongregacije biti velika. 

To je cijeli uvod. Prelazim odmah na samu stvar. 

Svrha je cijele povijesti ljudskoga roda da popravi 
onaj poredak koji je bio narušen uslijed istočnoga gri- 
jeha; svrha joj je da ljudske duše učini sličnima svo- 
me uzoru, svome prototipu po čijoj su slici i prilici i 
stvorene. Svrha svih ljudi jest njihovo posvećenje; svr- 
ha im je da postanu sličnima ijelovi jana Riječi - -— na- 
šemu Spasitelju Isusu Kristu. 

Pitamo se radi toga: kakav je bio unutarnji život na- 
šega Spasitelja, da prema tome učinimo naš život sličan 
Njegovome? U tome leže sve poteškoće našega proble- 
ma; i uspijemo li ih riješiti, to ćemo imati dobar puto- 
kaz, koji će nam označiti smjer, kojim valja da krenemo. 

Naše podatke o unutarnjem Isusovom životu crpimo 
iz Njegovih riječi i djela, koja može lako svatko čitati 
u Evanđelju. Potrebno je radi toga da redovito čitamo 
ovu knjigu ili drugo duhovno štivo, koje na temelju 
Evanđelja govori o unutarnjem životu našega Spasitelja. 
Osim toga je potrebno da se služimo molitvama Staroga 
Zavjeta, jer znamo da su one u neku ruku izvatci iz neiz- 
mjernog unutarnjeg Božjega života; onoga istoga života 
koji je u bitnosti duševni život samoga Spasitelja. Do- 
dajmo k tome još molitvu prema sv. Liturgiji i čitanje 
života svetaca, to će biti naša slika potpuna. Sveci su, 
naime, svoj unutarnji život najbolje prilagodili svome 
Prototipu i po izrekama, ispovijedima ovih Božjih re- 
mek-djela — svetaca — možemo jasno razabrati kakav 
je bio život samoga Spasitelja. 

Što se tiče same sv. Liturgije, to je ona najbolji vod, 
koji nam otkriva na vrlo pedagoški način u toku jedne 
crkvene godine sve pojedinosti iz života našega Spasi- 
telja. Crkva je naime Zaručnica Isusova, a duševni ži- 
vot savršene zaručnice jest savršeni odraz duševnoga 
života Zaručnika. Ovaj je unutarnji život te nebeske za- 
ručnice izražen na umjetnički način u sv. Liturgiji. Nje- 
ne molitve i kretnje; njene melodije i njeni miomirisi 
projekcija su Neba na zemlju, fotografija su unutarnjeg 
Božjega života. U Liturgiji najlakše možemo spoznavati 
sve ljepote unutarnjeg života Božjega; po Liturgiji naj- 
očitije spoznajemo da je Bog, Tvorac svijetova, Bog stro- 
ge Pravednosti, Bog Ljubavi, također Bog apsolutne 
Ljepote, koja nas opaja svojim sjajem i blistavilom i 
koja nam čini sve teškoće naše svete vjere, sve križeve 
i sramote mnogo lakšima. 

Razmišljajmo dnevno o navedenim stvarima: o Sta- 
rome, Novome Zavjetu, o životu svetaca ili o sv, Litur- 
giji. Sve će nam ovo oikriti velo, koje pokriva unutarnji 
život našega Spasitelja i tek kada ovaj spoznamo, moći 
ćemo nastojati da naš život postane sličan Njegovome. 
Razne druge teoretske rasprave, kao npr. Scheebenovo 
djelo o Slavi Božje milosti, moći će nas potpomoći u na- 
šim nastojanjima. 

Sve ovo pretpostavlja da smo mi odlučili težiti za 
svetošću. Odlučili — da, to je ona misteriozna ishodna 
točka, s koje polazimo putem dobra ili zla. O tajno Bo- 

žje nepronicavosti; čovjek se može odlučiti na dobro ili 
zlo, može krenuti na desno ili lijevo. Čovjek, koji biv- 
stvuje samo zato jer ga Bog uzdržava, čovjek može; 
Čovjek je u tome zaista sličan Bogu, jer imade slobodnu 
volju kao Bog. 

I zato, želimo li postati što sličniji Adamu i njegovom 
prauzoru Isusu, to valja da postanemo gospodarima svo- 
je volje. U tu svrhu valja sustavno svladavati sve zapre- 
ke, na putu savršenstva. Samozataja duha i trapljenje 
tijela su one dvije poluge, kojima se naša volja vježba 
i čeliči; one odstranjuju iz naše duše one mane koje su 
na njoj uslijed grijeha. Te mane ne daju da vatre Bo- 
žanskoga Sunca prodru posve u našu dušu i učine je 
usijanu kao vatra željezo. 

Temelj duhovnoga života leži u neprestanom napreza- 
nju naše volje. Spasitelj je to izrekao, riječima: »Neka 
svatko uzme križ svoj svaki dan i slijedi me« (Lk 9, 23). 

Pomoću neprestanog naprezanja naše volje u dobru 
možemo težiti za onom savršenošću, čije smo uzore na- 
šli u našem duhovnome štivu. Mi želimo postati slični 
Spasitelju, želimo da naš unutarnji život postane odraz 
Njegovoga. Mi želimo da se pokorimo i podredimo Vječ- 
me Zakonu, koji ravna svijetom — koji sva priroda s 
najvećom točnošću izvršava, a koji jedino čovjek pore- 
mećuje. Želeći postati nosiocima Božjega poretka, to se 
sva mudrost našega života sastoji u tome da se svoje- 
voljno podvrgnemo onoj istoj zakonitosti, kojoj se ne- 
svjesno podvrgava nerazumni svijet — tj. mi moramo 
vršiti volju vrhovnoga zakonodavca. »Budi volja Tvoja, 
kako na nebu tako i na zemlji« (Mat 6, 10). U tome je 
princip svetosti; u ovoj je rečenici sadržana srčika svih 


onih molitava koje su rečene od početka svijeta i koje će 


se reći do konca svijeta. Poniznost, tj. ponizno je poko- 
ravanje volji Božjoj dakle temelj svim ostalim krepo- 
stima; na ovoj mora da počiva zgrada našega unutarnje- 
ga života. ; 

Poniznost, molitva, duhovno štivo i vježba volje u 
dobru one su četiri pretpostavke bez kojih je svaki unu- 
tarnji život isključen. Duhovno je štivo u običnim pri- 
likama potrebno, jer po njemu obično spoznajemo volju 
Božju. 

Ipak još nisino spomenuli ono hajjače sredstvo, koje 
je za nas na ovoj zemlji ona vatra koja u nama pali rđe 
grijeha i daje života našoj duši, tako da i ona usplamti 
novim žarom. Tada mi sami na sebi iskusimo riječi sv. 
Pavla, koji veli: »Živim ja, ali ne ja nego u meni živi 
Krist« (Gal, 2, 20). To je plod presv. Euharistije. Ona 
nas vodi k vrhuncu kršćanske savršenosti, pravog unu- 
tarnjeg života. Ona je naša prva radost na zemlji; po 
njoj već postajemo dionicima buduće nebeske slave. 

Mi živimo u sretno doba; mi svi možemo uži- 
vati plodove pontifikata Pija X.; možemo često i dnev- 
no biti s onim koji je sva radost naša. Po odredbi sve- 
toga Pape zemlja je postala nebom i bijedni su oni ka- 
tolici koji još nisu razumjeli značenje česte i dnevne 
sv. Pričesti. 

Po svetoj Pričesti u našoj duši počinju strujati one 
vode koje vođe u život vječni (Iv 4, 14). Sveta Pričest 
najbrže i najlakše preporađa i diže naš nutarnji život. U 
svetoj Pričesti duša slavi svoje trijumfe, ona postaje sli- 
čna svome Božanskome Zaručniku, postaje božanska. 
Granice nutarnjeg savršenstva kao da prestaju; duša po- 
staje dionicom neizmjernosti i vječnosti. 

Tko spomene reformu unutarnjega života pomoću 
svete Pričesti mora se i nehotice sjetiti svete Ispovijedi. 
Ova su dva sakramenta izvor stalne i uspješne reforme 
nutarnjeg života svakog katolika. S tim je u vezi i izbor 
stalnoga ispovjednika. Bog, naime, hoće da vodi ljude 
pomoću ljudi. Ispovjednik od Boga dobiva posebne mi- 
losti da nam pokaže volju Božju. On će nas uputiti koje 
mane da izbjegavamo i u kojim krepostima da se vježba- 
mo. 

Sve su ovo samo pomoćna sredstva, koja napokon 
dovode do jednoga cilja; sva ova imadu da uvedu Boga 
u našu dušu i da je On ukrasi što većim stupnjem nu- 
tarnjeg života. Tek tada će biti ispunjena ona neizmjer- 
na praznina koja je u našoj duši i koju može ispuniti 
samo neizmjerni Bog. 

No mnogi će se u čudu pitati kako da jedan kongre- 
ganist govoreći o unutarnjem životu ni ne spominje BI. 
Djevicu Mariju. Zar ona nema u njegovoj duši posebno 
mjesto? Zaista prije negoli završim, potrebno je da 
okrunimo ovaj referat kratkim razmatranjem o Bogoro- 

dici i da vidimo je li Blažena Djevica Marija udovolji- 
la onim zahtjevima za koje smo rekli da su neophodno 
potrebni za bujan unutarnji život. Ono malo riječi i re- 
čenica, koje nam je sačuvalo Evanđelje o Isusovoj maj- 
ci, na vrlo točan i savršen način pokazuje bit njene du- 
še. Rečenica »Neka bude po riječi tvojoj!«, koju je iz- 
govorila, kada joj je Arhanđeo Gabrijel donio radosnu 
vijest o njenome pozivu, sadržava u sebi princip, sušti- 
nu njene osobnosti. U njenom životu nije bilo niti časa 
kada ona ne bi činila volju Svevišnjega. Ona je vršila 
zakon Božji, ona se je pokoravala običajima svoga na- 
roda, ona je napokon slijedila sve savjete, koje je njena 
duša dobivala na neposredan način od Duha Svetoga, 

I ako je ona bila izabranica među izabranima, ne- 
mojmo pomišljati da se ona nije služila duhovnim šti- 
vom. Pobožni su je slikari prošlih vjekova prikazivali 
gdje čita iz Psaltira. Posve je jasno da je ona neprestano 
čitala i molila psalme; njen hvalospjev » Veliča duša moja 
Gospoda« sastavljen je od rečenica raznih nam dobro 
poznatih psalama; Djevica je sadržaj psalama tako upila 
u svoju dušu da su joj oni u svim časovima nesvjesno 
izvirali iz njenih presvetih usta. I kada pomno pročita- 
mo hvalospjev »Magnificat«, koji se je jučer na tako 
lijep način izveo u crkvi Presv. Srca, to u njemu vidi- 
mo izražen sav unutarnji život Bogorodice. Njena duša, 
koja je počivala u Bogu, prožeta je bila punom i potpu- 
nom radošću. Ona je ljubila poniženje, samo da ne za- 
boravi Onoga koji je vječan, koji je tvorac svijeta. U 
Bogu je ljubila sve ljude, sav rod ljudski, i bila je pre- 
sretna da može prikazati svoga vlastitog Sina za vječno 
otkupljenje čovječanstva. 

Majka Marija je, dakle, za nas pravi uzor. Ona je 
bila puna Milosti, sav neizmjerni unutarnji život samo- 
ga Boga napunio je njezinu dušu; neizmjerni Bog nama 
daje svoj. vlastiti život preko Nje; a gdje je nama ljudi- 
ma Bog prisutniji negoli u presvetoj Euharistiji. Sveće- 
nik, koji nam je dijeli, zapravo nadomješta bl. Djevicu 
Mariju, koja u svojoj. beskrajnoj ljubavi nama daje pu- 
ninu svoga vlastitoga unutarnjega života, svoga vječnog 
neograničenog unutarnjeg života, — koja nama daje sa- 
moga Boga Isusa Krista euharistijskoga. Zato je sveta 
Liturgija tvrdila jučer u svojemu čitanju: »Tko mene 

nalazi, nalazi život i crpst će Spasenje od Gospoda«. 
Zaista, tko nalazi Mariju, nailazi na njezin unutarnji 
život, na život potpune Milosti u njenoj duši, nailazi na 
život svetoga Trojstva. Marija nam daje taj potpuni ži- 
vot presv. Euharistijom; na taj način nove vode božan- 
skoga, neizmjernoga života počinju strujati u našoj du- 
ši; mi uistinu počinjemo »crpsti Spasenje od Gospoda«, 
kako to veli sv. Liturgija. 

Do konca našega života crpimo preko Marije božan- 
ski život! Molimo joj se bez prestanka da puni svete ra- 
dosti jednom preminemo u njezinom nježnom zagrljaju 
i na Srcu Isusovu. Tek u nebeskoj: će slavi — u Srcu 
Isusovu — doći stablo našega nutarnjega života, koje je 
na zemlji počelo da klija, do svoje potpune veličine i do 
svoga potpunoga cvata. Tek onda će naša duša postati 
savršeni, užareni odraz, presvetoga, vječnoga, trojedi- 
noga, božanskoga Sunca. 

[Katolički List, 51 (1923) 618—619] 


KAKO BI MORALO BITI 


U svojoj knjižici o Katoličkoj Akciji Ivan govori ta- 
kođer o duhovnom životu. Ovaj put ne iznosi samo 
svoje osobno iskustvo, nego se izdiže i promatra stvari 
iz Božje perspektive, onako »kako bi moralo biti«. Iako 
svoja razmišljanja veže uz pokret Katoličke Akcije, nje- 
gove misli imaju jednaku vrijednost za svaku akciju 
u krilu Katoličke Crkve. Radi se o temeljnim zakonima 
apostolskog rada, o njegovoj svrsi kao i sredstvima ko- 
jima se treba služiti da bi se došlo do onakvog cilja koji 
Bog želi. 


Svi znamo, da je Crkva Katolička mistično (otajstve- 
no) Tijelo Kristovo. Krist je glava, a mi smo njegovi 
udovi. Kao što je glava na križu umrla, tako po svetom 
Krštenju i udovi mističnoga tijela umiru. Isto tako će 
članovi mističnog tijela s Kristom uskrsnuti. Krist će 
tada biti središte svega: mjesto sunca i mjeseca sjat će 
sunce Kristova tijela i svjetlost ovoga tijela razlijevat će 
se na uskrsla ljudska tjelesa. Konačna svrha ljudi jest 

da dođu u Kraljevstvo Kristovo. Jedino po Crkvi će doći 
u nj i postići svoju konačnu svrhu. Slijedi, dakle, da sve 
u svijetu, sav svjetovni poredak mora služiti da ljudi, 
pripojeni Crkvi i tako Kristu, uskrsnu na vječnost. Tako, 
na primjer, i država imade cilj da se brine za sreću ljudi 
na zemlji. Država je savez obitelji, koje na zajedničkom 
zemljištu tvore neovisnu zajednicu, a pokoravaju se naj- 
višoj glavi. Slijedi da je zadaća države da pomogne obi- 
teljima i pojedincima da nađu vremenitu sreću, koja je 
put u vječnost. Kada, na primjer, država pomaže obitelj, 
pomaže ona rađanje i uzgajanje djece. Ta se djeca ra- 
đaju i uzgajaju da uzmognu biti pripojena mističnom 
tijelu Kristovu i da po tome postignu konačnu svr- 
Ku[ 4009 

Ako je nadalje svrha čovjeka da ne bude samo pri- 
pojen tijelu Crkve, već da po njemu zaista i postigne 
vječnu sreću, a ta se postizava kreposnim životom, slije- 
di da društveni poredak imade cilj da čovjeku olakša 
krepostan život. A da čovjek opet uzmogne pošteno ži- 
vjeti, potrebne su dvije stvari: glavna je vršenje krepo- 
snih djela, a pomoćna je posjedovanje dostatnoga broja 
materijalnih dobara, a da se uzmognu vršiti kreposna 
djela. Među svim krepostima prvo mjesto zauzimlje 
krepost pobožnosti, koja nas potiče da odajemo Bogu 
dužnu čast. Kontemplacija (duboki vjerski život), život 
duše u neprestanoj zajednici s Isusom, jest najbolji ži- 
vot. Tako, eto, sav društveni poredak imade zadaću da 
nam pomaže vršenje kreposnih djela u aktivnom životu 
i da ova kreposna djela stvaraju dispoziciju za razma- 
tranje. (...). 

Čovjek koji hoće da živi potpunim ljudskim ži- 
votom, treba da živi životom Milosti, životom sjedinje- 
nja duše s Bogom. To je jedini pravi ljudski 
život. Prema tome je jedino život svetaca jedini pra- 
vi ljudski život; zato su najviša remek-djela umjet- 
nosti ona koja opisuju taj život ljudske duše s Bogom. 
To su djela mistika kao sv. Terezije, sv. Ivana od Križa. 
Isto tako su oni narodi najveći koji ljudskome rodu daju 
najveći broj svetaca, jer su sveci -najsavršeniji ljudi, 
koji najbolje žive prema svrsi ljudskoga života, 

Iz svega rečenoga slijedi da je čovjek stvoren radi 
razmatranja (kontemplacije) duše i da sve ljudske dje- 

latnosti moraju imati kao cilj kontemplaciju duše. Unu- 
tarnje Kraljevstvo Kristovo treba da se po Milosti širi 
u dušama. 

I svjetovno ljudsko društvo, koje je izašlo iz krila 
Adamova, imade ne samo zadaću da rađa ljude, koji će 
postati udovi na tijelu Crkve, već naravno društvo ima- 
de također zadaću da Crkvi omogući da ova uzmogne 
djelovati na život ljudskih duša. Iz toga slijedi da se 
cijelo ljudsko društvo, koje je u katoličkim narodima 
preko svojih članova pripojeno tijelu Crkve, mora tako 
organizirati da se u njemu stvore najbolji preduvjeti 
Crkvi za njenu djelatnost širenja unutarnjega Kraljev- 
stva Kristova. Slijedi da sve, bez iznimke, iz čega se sa- 
stoji ljudsko društvo i što doprinosi životu ljudskoga 
društva, anorganske tvorevine, bilje, životinje, tijelo čo- 
vjeka, obitelji, staleži, političke zajednice mora se tako 
organizirati da služi i pripomaže kontem- 
placiji duše, jer napokon i aktivni život stvara 
dispoziciju za kontemplaciju. (...) 

Razlikujemo naravnu i vrhunaravnu kontemplaci- 
ju. Svaki čovjek, koji nije kršten, živi životom najdo- 
stojnijim naravnoga poziva, ako razmatra, na primjer, 
o Nepromjenljivom i Savršeno Jednostavnom Biću, koje 
je počelo i svrha svih stvari. Svako naravno ljudsko 
društvo, bez obzira na vrhunaravni poziv čovjeka, teži 
za tim da se ostvari takav društveni poredak koji će 
omogućiti čovjeku razmatranje o spomenutoj istini, jer 
najviši čin ljudskoga uma može biti da spozna i ljubi 
Boga, 

Budući je čovjek određen za vrhunaravni red, to se 
ljudski društveni poredak ne može kod toga zaustaviti, 
već mora čovjeku omogućiti vrhunaravnu kon- 
templaciju. Ova kontemplacija kod kršćanina nije 
naravan čin, već vrhunaravan kao uopće svi čini čovje- 
ka, koji je u Milosti. Sveti Toma definira kontemplaciju: 
»Simplex intuitus veritatis« (Sum. theol., IIa Ilae, q. 180, 
a. I et X 6.). Kontemplacija je prema tome jednostavno 
zrenje puno ljubavi Boga i božanskih stvari. 

Ako je, dakle, takva kontemplacija čin koji najbolje 
odgovara čovjeku, koji je ponajprije razumno biće, a 
zatim biće uzdignuto u vrhunaravni red, slijedi da sve, 

pa i reorganizacija društvenoga poretka, mora da daje 
poticaje za vršenje kreposti i time da služi kontempla- 
ciji duše. 

[Katolička Akcija, str. 32—38] 


SREDSTVA KATOLIČKE AKCIJE 


Budući da Katol. Akcija imade osim općeg asketsko- 
-mističkog cilja i specifični cilj, da izgrađuje unutarnje 
i vanjsko socijalno Kraljevstvo Isusa Krista, a jer Je bitni 
preduvjet socijalnog apostolata temeljita izobrazba uma 
prilagođena staležu, slijedi da Katolička Akcija uzgaja 
ponajprije asketsko-mistički (ako se tko drugi ne pobrine 
za taj uzgoj) i daje filozofsko-teološku izobrazbu uma 
prilagođenu staležu, a k tomu proučava i primjenjuje 
onu znanost koja se posebno bavi socijalnim Kraljev- 
stvom Kristovim, to jest katol. sociologiju, i to poglavito 
ona poglavlja na koja upozoravaju Papine Enciklike, od- 
nosno poslanice i upute nadležnih biskupa. 

U središtu nastojanja Katol. Akcije jest ascetika i 
mistika. 

Iz svega dosadašnjega vidjesmo da sva ljudska dje- 
latnost mora ići za tim da ljudskoj duši olakša što du- 
blji vjerski život (kontemplaciju). Imati Milost na zemlji, 
a slavu na Nebu, jest cilj. svih ljudskih nastojanja. Ako 
se ženimo, naš je cilj da si pomoću obitelji olakšamo 
život, da izbjegnemo grijehu, te da uzmognemo bolje vr- 
šiti volju Božju: rađanjem i uzgajanjem budućih sudio- 
nika Kraljevstva Božjega. Ako se bavimo ekonomskom 
akcijom, želimo sebi i drugima priskrbiti materijalna 
dobra; ekonomska akcija ide za tim »da poboljša sta- 
nje onima koji žive od rada svojih ruku, da im omogući 
da postupno osiguraju svoju budućnost, da mogu slo- 
bodno i javno vršiti krepost i izvršivati svoje vjerske 
dužnosti, da osjete da su ljudi, a ne životinje, kršćani, a 
ne pogani, da onda lakše i s više žara po- 
hrle prema onom Jedinom i Potrebnom 
Dobru, prema onom najuzvišenijem do- 
bru, radi kojega smo stvoreni« (Leon, 
XIII. Graves de communi). 

Štogod radili, sva djela Moraju ići za tim da se u 
svijetu čini što manje grijeha i što više zaslužnih djela. 
Sve mora promicati težnju ljudske duše za savršen- 
stvom. Budući su ascetika i mistika znanosti o kršćan- 
skom savršenstvu, slijedi da ove dvije znanosti mora da 
stoje u središtu svih ljudskih nastojanja. A jer članovi 
Katol. Akcije na poseban način hoće ljudima omogućiti 
nastojanje za savršenstvom -- ostvarivanjem socijalnoga 
Kraljevstva Kristova — to je jasno da i u organizaci- 
jama Katoličke Akcije ascetika i mistika, te provođenje 
njihovih načela, moraju stajati u središtu svih nastoja- 
nja. 

Tamo gdje je katolički život tako razvit da uz Kato- 
ličku Akciju brojno cvatu čisto-vjerska udruženja, pra- 
vilno je da ova vjerska udruženja uglavnom preuzmu 
brigu oko asketsko-mističkog uzgoja i života svojih čla- 
nova te da i Katolička Akcija taj uzgoj i život redovito 
crpi iz vjerskih udruženja. 


[Katolička Akcija, str. 49—51] 


IZ IVANOVIH PISAMA 


Kao tajnik Hrvatskog Orlovskog Saveza Ivan je vo- 
dio opširnu službenu korespondenciju s raznim osobama 
i ustanovama. Osim toga sačuvala su se mnoga njegova 
Privatna pisma. Kao student u Parizu vodio je zanim- 
ljivu korespondenciju sa svojim roditeljima, u kojoj 
otkriva svoje kršćanske poglede na život i svijet, što 
roditelji nisu shvaćali, i dapače pokušavali ga, napose 
majka, razuvjeriti u njegovim stavovima. Iz tih zanim- 
ljivih pisama, koja su u cijelosti objavljena u prvoj 
Ivanovoj biografiji od dra D. Kniewalda 1932 god., do- 
nosimo samo slijedeće izvatke. Ivan ne samo da brani 
svoje religiozno uvjerenje, nego želi i roditelje privesti 
dubljem vjerskom životu. 


Istinita je tvoja tvrdnja da su svećenici i redovi najviše 
pridonijeli katoličkoj renesansi među francuskim inte- 
lektualcima, a oni su, velikim dijelom konvertiti u jav- 
nom životu, rehabilitirali katoličku nauku. Mi dolje ži- 

vimo na granici Crkve i posve je prirodno da tamo niču 
sekte i da su apostazije na dnevnom redu; bilo bi nena- 
ravno kad se ne _ bi katolike progonilo. Lijepo veli da- 
našnja »pričesna« u misi sv. Dionizija: »Kažem vam, 
moji prijatelji, ne bojte se onih koji vas progone«, a sv. 
Pavao (Gal. 6, 14—18) stavlja se za uzor govoreći: 
»Braćo, hoću da se hvalim samo Križem našega Gospo- 
dina Isusa Krista, radi kojega mi je svijet 
raspet ija svijetu«. Dobro meditirajte o znače- 
nju podertanih riječi. U tome leži filozofija sreće: valja 
postaviti težište svih naših želja u onaj svijet, sebe po- 
sve zaboraviti radeći za Našega Gospodina Isusa Krista, 
koji je jedini vječan. Ti bi mi mogao reći da bismo s tim 
idejama svi mogli umrijeti od gladi. Tako mama sigur- 
no misli. Držim da naše logičke dedukcije moraju biti 
konsekventne. Ako naime vjerujemo u apsolutno Božan- 
stvo, a pretpostavljam da i mama u to vjeruje, tada ne- 
ma slučaja (Luk 12, 1—8). Moramo dakle činiti uvijek 
volju Božju i ako On hoće da gladujemo, gladujmo; ako 
On traži, da damo sebi glavu otsjeći, recimo: hvala Bo- 
gu! Osim toga valja znati da dragi Bog nikada neće na- 
tovariti na čovjeka onaj teret koji ne bi mogao podni- 
jeti. Ovo pišem poglavito radi mame, koja je uvijek u 
neprestanom nervoznom strahu, Da nema Boga, i da slu- 
čaj egzistira, razumio bih mamu (tada bi bilo bolje 
ustrijeliti cijeli ljudski rod), ali pošto smo tako sretni 
da znamo da je ovaj život vrlo kratka faza i da ćemo 
zatim biti u vječnome nebu, budimo junački, žrtvujmo 
sekundu ovoga života da uđemo u beskonačno nebo... 
Molim javite mi svaku opozicionalnu misao, da tako uz- 
mognemo u međusobnom nastojanju za ovo dvadeset- 
-trideset godina, što nam je možda biti na zemlji, upo- 
trijebiti sve naše energije da spasimo naše duše i što 
više duša naših bližnjih... Ljubi Vas Vaš sin i brat u 
Isusu Kristu. Na dan sv. Dionizija Areopagite 1921. 

[Iz pisma ocu, listopad 1921.] 





Zabrinutoj majci, koja nije shvaćala njegov inten- 
živni religiozni život u Parizu, Ivan piše objašnjavajući 
svoje obraćanje. 


Potpuno je razumljivo i naravno da je moj sedmo- 
godišnji boravak daleko od kuće i u raznim društvenim 

krugovima na mene jako djelovao. Osim toga znadeš 
da me je život na sveučilištu u Beču, onda rat, studij i 
napokon Lurd potpuno uvjerio o istinitosti katoličke 
vjere i da se zato moj cijeli život kreće oko Krista Go- 
spodina. Ti me ne smiješ krivo shvatiti i sebi predsta- 
viti da znači jedno te isto vjerovati i žalostan biti. Upra- 
vo je protivno istina. Gospodinu se mora s veseljem 
služiti i veseliti se neobično lijepoj prirodi, sreći obitelj- 
skog života i svim ostalim darovima. 

[Iz pisma majci 20. X. 1921.] 


Katolička je vjera moje životno zvanje i mora to 
biti svakom pojedinom čovjeku bez iznimke. Budući da 
je ovaj život samo kratka priprava za vječnost, to je na- 
ravno da sav naš rad ide za tim. Jedan se ženi da do- 
bavi nove stanovnike neba, drugi je osim toga novinar 
i širi istinu, jedan je željezničar i pridonaša brzom šire- 
nju Kraljevstva Božjega, itd. : 

f To se čini neobično, jer živimo u stoljeću gdje je 
jadno duhovno stanje. Zaboravilo se natprirodno misliti 
i živi se i umire, a da se ne zna zašto. Moguće je da će 
to jadno stanje doći napokon kraju, ali mi se ne smijemo 
dati zgnječiti od ove blatne atmosfere u kojoj živimo... 

Nadam se da smo istog mišljenja i da ćemo se zajed- 
no moliti dragom Bogu. On neka upravlja naše putove 
tako kako nalazi da je dobro, a ne kako bi želila naša 
mašta. 

Pokušaj, draga mama, moliti krunicu, koju sam Ti 
poslao i zazivlji dragu Majku Božju Lurdsku da ozdra- 
viš, ona će ti možda pomoći. Otac Ti može kod toga po- 
moći, a ni ja neću sigurno biti lijen. 


[Iz pisma majci, 6. XI 1921.] 

PREMA KRŠĆANSKOJ SAVRŠENOSTI 


Jedno od sredstava koje je Ivan visoko cijenio za 
napredak u duhovnom životu, bile su duhovne vježbe. 
Neprestano se isprepliću kroz godine njegova studija 
i kasnijeg djelovanja u Zagrebu. Obavlja ih redovito 
jednom na godinu. Ivan je gotovo uvijek pod duhovnim 
vježbama pravio bilješke od kojih su nam se neke i 
sačuvale. Te su bilješke zajedno s odlukama koje je tom 
prilikom činio i bilježio, prema običaju duhovnih vježbi, 
dragocjeni dokumenat koji omogućuje duboki uvid u 
njegov duhovni život. Prema svjedočanstvu p. Josipa 
Vrbaneka, Ivanovog ispovjednika i duhovnog vođe, Ivan 
je u duhovnim vježbama od 7. do 9. XI. 1923. god. odlu- 
čio sav svoj život i rad posvetiti Kristu i da neće osnivati 
vlastitu obitelj, što se može lako razabrati i iz samih 
bilježaka. Mjesec dana kasnije za blagdan Bezgrešnog 
Začeća 8. XII. 1923. Ivan je položio vječni zavjet čistoće. 
(Vidi J. Vrbanek, Vitez Kristov, Zagreb 1943, str. 183). 


Bilješke iz duhovnih vježbi 
7—9. XI. 1923. 


VOKI, 


1. Razmatranje 


Nikakva lumina kod razmatranja. 
Molitva Confiteora vrlo jasna. U njoj se očituje plod 
razmatranja. Osobito: 
quia peccavi nimis cogitatione 
verbo 
opere 


1) Jer nas je Bog stvorio na svoju slavu. ' 
Dao nam je misaoni svijet, koji potječe od Njega i 
mora biti samo produženje Njegovog unutarnjeg ži- 
vota. 

Peccavi: jer kod mene to nije uvijek tako bilo, 

2) Jer nas je Bog stvorio na svoju slavu. Naše riječi 
moraju davati samo svjedočanstvo o Njemu, moraju 
prenositi Njegov unutarnji život u duše bližnjega. 
Peccavi: jer... 

3) Jer nas je Bog stvorio na svoju slavu. Dao nam je 
sposobnost stvarati djela, koja predočuju njegov unu- 
tarnji život i daju tako svjedočanstvo o Njemu. ' 
Peccavi: jer... 

Kod Krunice bolje meditiram kada je molitva oralna 

(još bi bolje mogao razmatrati o njoj kada bi je neko- 

licina glasno molila). 


II. Razmatranje 


Služit ću Gospodinu Bogu kao korektiv u kat. orga- 
nizacijama, jer spoznajem permanentne odstupe od pra- 
vih doktrina (Sen., Orl., Domag.). 

Reprezentant idealizma Kat. Akcije u sjemeništu. Ni- 
kakav lumen o sv. Liturgiji. 

Sve što mi se učini, dogodi, kao da dolazi od samoga 
Boga i zato nam ne smije ništa narušiti duševni mir. 
Uvijek si zamisliti da su samo Gospodin Bog i ja na 
svijetu. 


1II, Razmatranje 


Najbliži, najsigurniji put k cilju — k spasu duše 
moje. Ostajem li u svijetu, kod roditelja, idući u školu 
i zalazeći u organizacije, pišući po listovima, neće biti 
u mome životu snažnoga poteza; sve će biti »prtljanje«. 
U red da stupim. Skoro je isključeno da bi moje oči još 
mogle podnijeti intenzivniji studij (moguće bi opera- 
cija mogla pomoći). Kako, dakle, Sigurno spasiti dušu 
svoju? Kako životu dati pun sadržaj? Trebalo bi polo- 
žiti zavjet poslušnosti jednoj grupi, organizaciji, koja je 
nedvojbeno pod uplivom Duha Svetoga, koja nedvojbeno 
stvara u svim svojim — glavnim i sporednim, velikim 
i malim — akcijama Kraljevstvo Božje. To bi mogao biti 
Katolički Pokret, kada bi se zagrebački nadbiskup za 
ovaj brinuo. Ali kako se nigdje ne opaža njegovo za- 
nimanje za Kat. Pokret, a jedino njemu bi se mogla 
zavjetovati poslušnost, to se moram prisloniti uz kakav 
red, koji je po svom internacionalnom karakteru neo- 
visan od hijerarhije, a ipak stvara Kraljevstvo Božje. 

8. XI. 
I. Razmatranje 


Moram češće negoli dosada razmišljati o zloći grijeha 
i o raznim momentima iz Staroga Zavjeta. Tek kada 
upoznam i osjetim značenje grijeha, znat ću pun ljubavi 
da zagrlim sv. Križ, koji me je oslobodio tako velike, 
vječne nesreće, — Svladati ljudski obzir, da mi ovaj ne 
pokvari i ono malo časova, koje čovjek u svijetu može 
posvetiti vječnim istinama, 


II. Razmatranje 


Pitao sam gospodina Boga ne bih li se rado vidio na 
samrti kao svećenik ili redovnik. Nisam dobio u tome 
pogledu nikakvog osobitog rasvjetljenja. Posve bih sretan 
bio kada bih umro u položaju u kojemu jesam, samo me 
je strah što sam u radu u kat. organizacijama, pisanju 
i dr. više išao za svojim osobnim simpatijama, negoli 
za onim što je više u Božjem interesu. Zato bi bilo po- 
trebno da, radeći i nadalje u onome milieu-u u koji me 
je postavila Božja volja, radim pod nečijim direktivama 
— tj. onih čije je zvanje i čiji je život pod neposred- 
nijim uplivom Duha Svetoga. 

Sposobnosti tijela: slabe oči. Dakle: ne posvetiti se 
posve intelektualnom radu. Otpornost tijela prema umo- 
ru, lošoj hrani, kiši, tvrdom ležaju — sposobnosti koje 
me upućuju na putovanja po mjestima gdje su naše 
organizacije. 

Sposobnosti duše: poznavanje jezika i kat, pokreta u 
raznim zemljama. Biti posrednikom između tih pokreta 
i našega (djelovanje korektora). Orijentacija u književ- 
nosti — prosuđivati ovu sa kat. stajališta. Isto i o Li- 
turgiji. : 

Ako što napišem, dati prije toga nekome da pročita. 


Consideratio 


Kao što se je Spasitelj otrgnuo od roditelja, mora se 
i moje srce osloboditi od njih. Vršiti volju oca Nebesko- 
ga i biti pripravan ostaviti dom, kada On to traži. Sada 
dok još boravim kod roditelja, voditi slobodnu egzisten- 
ciju i raditi ondje gdje to Katolički Pokret traži bez ob- 

zira na roditelje. Moja je obveza da im pribavim ono- 
liko sredstava koliko im je potrebno da pristojno žive i 
gledati da njihov život i rad budu po srcu Božjem. 


III. Razmatranje 


Kako je slatko, Isuse, boraviti u Tvojoj vojsci, služiti 
pod Tvojom zastavom. I oca, i majku, i sve što mi je 
drago zaboravljam, kada se sjetim Tvoje nebeske pojave 
i Tvoje mile Majke. Isuse, sav se predajem Tebi. Naj- 
radije bih Ti tamo služio, gdje se neprestano o Tebi 
razmišlja i samo, samo Tebi i više nikome ne služi. Ti 
valjda hoćeš da Ti savršenije služim u položaju u kojem 
sam sada. Ne bi li Ti želio da se osnuje jedna nova 
bratovština kat. laika, koji će se posebno obvezati da 
Ti služe? Ne bi li Ti želio da su u njihovome programu 
svakoga mjeseca dvodnevne duhovne vježbe? Ne bi li se 
oni mogli obvezati da će Tebe primiti svaki dan i da će 
dnevno moliti po uputama onih koji budu poglavari te 
bratovštine? A i njihov apostolat bi bio uređen po upu- 
tama tih poglavara prema kojima bi oni položili obvezu 
poslušnosti. — Isuse, neka bude Tvoja volja! Loquere, 


Domine, quia audit servus tuus! 


9. XI. 
I. Razmatranje 


Isuse kada Ti trkaču pokazuješ tri mete i na svaku 
postavljaš jedan poseban lovor-vijenac, tko ne bi želio u 
lijetu ugrabiti onaj koji je najudaljeniji i do kojega je 
najteže doći? Molim Te zato, Isuse, da u staležu, koji sam 
izabrao, uvijek nastojim Tebi sličan biti; ne tražiti za se 
nikakav imetak, biti poslušan poticajima Tvojim u mo- 
joj duši i savjetima moga duhovnog vođe, kojim se -Ti 
služiš i nemati drugog Zaručnika doli Tebe Spasitelju 
moj. Ne dopusti da Ti se ikada iznevjerim. i daj mi 
snagu da u dragovolinome trpljenju postajem Tebi sve 
sličniji. ' 

Molim Te zato, Isuse, mogućnost da razmišljam o 
vječnim istinama i da se s Tobom, mojim Bogom, dnevno 
ujedinjujem. 

II. Razmatranje 


Ti mi veliš, Isuse, da Te slijedim. Zato te molim da 
uništiš u meni nagnuća, koja me još vežu k roditeljima 
i čine me katkada mlitava i neodlučna u Tvojoj službi. 
Odlučujem zato da ću živjeti od sada u obiteljskoj kući 
životom posve posvećenim Tebi. Uvidim li da me ovakav 
život i najmanje sprečava da vršim Tvoju volju i u ne- 
znatnim stvarima i da bih u drugome položaju mogao 
više učiniti na Tvoju slavu, obećajem Ti da ću ostaviti 
očinski dom. 


III. Razmatranje 


Osjetio sam svu ljubav Božju, koja se očituje u nje- 
govim neizmjernim dobročinstvima. U dobročinstvima 
tijela i duha. U svima je on sam nazočan, on sam radi 
dajući nam te darove. Pokreće svemir, sunca, da ja mogu 
živjeti, da biljke mogu rasti, koje će me hraniti. No naj- 
veće je dobročinstvo gdje nam se neizmjerni Bog sam 
daje. Očituje nam svoju veličinu u beskrajnom svemiru, 
u velikim morima; svoju ljubav u milosti posvećujućoj, 
koja te milijarde sićušnih nevjernih dušica ispunja sa- 
mim sobom i čini dionikom neizmjernosti. — O, svoju 
beskrajnu ljubav najviše pokazuje, ne dajući nam samo 
svoja dobročinstva, ne bivajući samo prisutan, radeći 
sam dajući nam te darove — nego dajući nam svu svoju 
neizmjernost, beskrajnost — u maloj Hostiji za hranu. 

O preobilje Božje ljubavi, koja tako neznatnog praš- 
noga ljudskog stvora obdaruješ nepojmljivim darom. 
— Tebi za uzdarje, Bože, dajem sam sebe. Uzmi me i 
ne dopusti da svoje oko kada na stranu bacim i da po- 
žalim svoj izbor. Daj da kalež trpljenja primim i da 
zazovem na ovoj zemlji Tvoje ime, da Te nakon toga 
mogu licem u lice gledati! ' 

Isuse bez duhovne obnove: hrvatskoga naroda. nema 
obnove. Sve ostalo su prtljanije. To je smisao riječi 
duhovnog vođe. Ako želiš, Isuse, da budem redovnikom 
— evo me! Daj mi milost da ostavim Tebi za ljubav 
oca i majku! ' 

[Rukopis, Arhiv FV] 

Bilješke iz duhovnih vježbi 27-—29. III. 
1926. 


Subota 8 h 


Gospod nas je stvorio da ga hvalimo. 

To je prvo. Anđeli ga bez prestanka hvale, sva pri- 
roda ga hvali. I mi ga moramo hvaliti. 

Sve drugo je sporedno. To je cilj radi kojeg nas je 
stvorio, inače nas ne bi stvorio. 

To je zašto nas bez prestanka u životu uzdržava. 


POPRAVITI: 


Hvaliti Gospoda zbog sjaja kojim se očituje u prirodi. 
O tome misliti, govoriti. 

Hvaliti ga zbog dobročinstava, sv. Crkve, svetaca, 
Presv. Euharistije. 
I Poticati HOS da i on hvali Gospoda i svi njegovi 
članovi. HOS radi članstva — a ne obratno — stvoriti 
preduvjete, da članstvo može izvršiti svoj životni za- 
datak: hvaliti Gospoda. 


Subota 17h 


Budući je grijeh najveće zlo, zapravo jedino zlo, jer 
nas lišava jedinoga dobra — Boga, slijedi da grijeh valja 
najviše mrziti i svim se sredstvima protiv njemu bo- 
riti. I Orlovska organizacija imade zadaću da uništava 
grijeh. Ako se ne postigne da članovi budu bez smrt- 
noga grijeha, sva je organizacija besmislena, jer čemu 
čovjeku sav svijet, ako gubi onaj: cilj radi kojeg je 
stvoren. Minimalna mjesečna sv. Ispovjed, što propisuje 
Zlatna knjiga, morala bi biti svečana manifestacija or- 
lovske borbe protiv tom jedinom zlu, grijehu. 

Orlovska organizacija veliko je dobročinstvo za čla- 
nove, jer im daje preduvjete da si spase svoju dušu, Da 
uzmognu svi članovi upoznati što bolje cilj. radi kojeg 
su stvoreni — laudare, revereri, servire Deum — orlov- 
ska bi im organizacija iskazala najveće dobročinstvo, ako 
bi za njih priređivala duhovne vježbe. Duhovnik u dru- 
štvu dokaz je neizmjerne ljubavi Crkve prema vječnom 
spasenju orlova; uvesti bi trebalo sistematsku poduku 

katekizma. Prema tomu u prvome redu i prije svega 
Orlovska udruženja mora da paze na unutarnji, inten- 
zivni rad; na tako temeljit odgoj svakog pojedinca, da 
svaki njegov čin bude svjesno odgovarao trostrukom ci- 
lju radi kojega je stvoren. Jedino ovako odgojene ličnosti 
kadre su da socijalno-apostolski djeluju, tj. da i drugim 
ljudima stvaraju uvjete te i ovi isto tako spoznaju tro- 
struku svrhu svoga života i prema njoj urede svoj ži- 
vot. Orao, koji ne zna trostruku svrhu svoga života, 
jest nesmisao. 

Nedjelja 8h 
Na smrtnoj bih postelji želio da sam svagdje bio oda- 

slanik Velikog Kralja, tj. uvijek u prisutnosti Božjoj, 

svjestan da je hvala, čast i služba Božja jedino važno, 

a sve ostalo je taština. I ako sam u svojoj svojevoljnoj 

zaposlenosti bio rastresen, mrk, zaboravljajući na svrhu 

moga rada: 
Odluka: Sav rad mora ići bez žurbe, sve u tempu i 

s ritmikom. 

1. U odlučeno vrijeme naglo iz kreveta skočiti (Bolje 
kasnije odrediti negoli ne ustati naglo). 

2. Prije razmatranja točno odrediti vrijeme (trajanje) 
(bez žurbe!) 

3. Hod po ulici redovito umjerenim tempom, oči preda 
se; misli se bave jutarnjim razmatranjem. 

4. U zbornici raditi samo najnužnije poslove, ostalo vri- 
jeme govoriti s drugim profesorima da zavole Krista. 

5. U razred ući polako, sabran, znajući unaprijed koju 
materiju valja preći. 

6. Bez velike nužde ne propustiti u određeni čas pod- 
nevno ispitivanje savjesti. Redovito treba 5 časaka 
da traje. Zatim Anđeo Gospodnji. 

7. S roditeljima sabrano govoriti; osobito s Majkom. 

8. Ne žuriti se s instruentima. ' oi 

9. Večernji ispiti savjesti redovito 5 časaka. 


Nedjelja 10,15 h 
Strahovita opasnost prijeti Omladini u udruženjima 
interkonfesionalnim. Grijeh, koji čovjeka izlaže vječnim 


mukama, tamo je neopažen. Ne samo to, već omladina 
dobiva. prigodu da proigra_.svrhu radi koje je stvorena. 

Kada bi samo biskupi svom odvažnošću upozorili 
na tu najveću opasnost! Radi se o najvećem dobru, a 
njima je povjereno da stado čuvaju od te najveće, neo- 
pisive nesreće, 

HOS mora upozoriti članstvo na to najveće zlo u 
narodu — grijeh. Sve mora prožeti svijest o tom užas- 
nome zlu. Da se uzmogne u dušama Orlova užariti va- 
tra apostolata za borbu protiv grijesima, koji nas po- 
svuda okružuju, treba se izraditi shema duhovnih 
vježbi za orlove, te razaslati na duhovnike i ove godine 
još obvezati sve duhovnike da se u svim društvima održe 
barem djelomične duhovne vježbe za sve članove. 


' Srž svakog apostolata mora da je borba protiv gri- 
jehu. To je glavni okvir, u koji ulaze druge vrste apo- 
stolata — čisto vjerski, prosvjetni, politički, ekonomsko- 
-socijalni. 

Tko vojuje u redovima Crkve, ima samo jednog ne- 
Prijatelja — grijeh, sve su ostalo indiferentne stvari, ko- 
jima se valja služiti za pobijanje grijeha i promicanje 
spasa duša. 


Nedjelja 2,45 h 


Odluka: Ustati uvijek da dospijem 1/4 sata prije po- 
četka sv. Mise, da razmatranje uzmognem u miru obaviti 
do sv. Pričesti. A 

Ostati dok svećenik ne ode s oltara, ako je još sv. 
Pričest poslije sv. Mise, ako nije barem još 5 minuta 
poslije. Najkasnije ustati u 5 3/4 pod uvjetom da sna 
nije ispod 6 sati. 


Nedjelja 17h 


Ratujući pod vodstvom raspetoga Kralja moram do 
konca života biti razapinjan. Zaručnica Isusova je kroz: 
sve vjekove pribijena na križ — i ja isto moram biti 
dionikom te slavne sličnosti. Život bez križa — udoban 
— morao bi za mene biti najvećom sramotom. Sto- 
ga moram biti sretan i smatrati kao normalno stanje voj- 
nika Isusova — a ne mrmljati kao do sada — teške 
meso Aj dužnosti, koje priječe dovoljni privatni studij, 
i rad. 

Odluka: Savjesno obavljati staleške dužnosti i to sma- 
trati za križ mojega života; za moje dnevno razapinjanje, 
koje donosi blagoslova u radu za spasavanje duša u Kat. 
Akciji. 


Ponedjeljak 8h 


Spasitelj je u Nazaretu sve do 30. godine obavljao i 
posve tehničke poslove. Bio je tesar. Posao je taj mogao 
i netko drugi obaviti. On nije došao na svijet da bude 
tesar, a ipak je radio taj posao, skoro cijeli svoj život. 

Poduka za mene: Spasitelj mi daje primjer da se 
moram podvrći posve tehničkim poslovima; onima koje 
bi na mome mjestu mogao i drugi, možda još mnogo 
bolje, obaviti (škola). Odricanje svoje individualnosti i 
obavljati službu i u onome što ne odgovara specifičnom 
individualitetu potrebno je da svladam vlastitu volju — 
superbiam vitae. Stoga s radošću moram da i dalje 
nosim križ svojih staleških dužnosti, da si time zarađu- 
jem kruh. Ovo ispunjenje volje Očeve neka bude zalog 
blagoslova u radu Kat. Akcije. 


Ponedjeljak 10,15 h 

Među ljudima, među kojima želim djelovati, moram 
da se ponašam kao i oni sami. Spasitelj prije svog jav- 
nog djelovanja, dao se pokrstiti od Ivana, kao svaki dru- 
gi grešnik. On je to učinio nama za primjer; isto se 
među svim onim ljudima gdje hoču djelovati moram pri- 
kazati kao njima ravan u svim njihovim slaboćama. 

Prije negoli zađem među njih, mora da sam svladao 
tri konkupiscencije, poglavito prvu. Da ne uspregnem 
pred poteškoćama, naporima tjelesnim neću sam rasuđi- 
vati, već pitati svog duhovnog vođu za savjet. 

Sve nove generacije valja upozoriti da tim što po- 
staju dionicima Kat. Akcije moraju biti spremni na 
trpljenje, plač, nepravdu. Blago vojnicima Isusovim, jer 
oni trpe, plaču, podnose nepravdu. Duh udobnosti i tež- 
nje za isključivom zemnom srećom jest duh ovoga svi- 
jeta. 

Odluka glede majke: 

Donositi joj češće što će je veseliti. 

Dolaziti kada zove i tu žrtvu pridonositi za nju (makar 
pri tome djetinjast izgledao). 

Savjeti duhovnog vođe 
Nedjelja: 
Dvije mise. Posvetiti se roditeljima, Prijateljima (la« 
gan razgovor). 1 sat pred večer adoracija. 
Kaniti se precipitancije. 
U sebi bez prestanka pobuđivati čine lj i 
'ine ljubavi, prema 
dragom Bogu Spasitelju. (Uvijek se krećem kao riba u 
dragom Bogu). To će me očuvati brzine, dati mir i u 
drugima ljubav probuđivati. 
Kod mojih se predavanja vidi — (poglavito inteli- 
genca) — da su stvarno loša, odveć nepripravljena. Što 
izgleda oduševljenje jest napetost. 
fi arisa predavanje: mirno govoriti, stvarno 
ro biti potkovan, bez napetosti. Pri iti i 
Ve fama p ripraviti ih barem 
(Što manje primati) 


[Rukopis, Arhiv FV] 


PRAVILO ŽIVOTA 


Ivan je veoma ozbiljno shvaćao Poziv na svetost, na 
koju je svaki kršćanin pozvan po milosti krštenja Zato 
je ušao u borbu da svoj duh osolobodi od neurednih 
sklonosti, koje bi ga previše vezale za ovu zemlju i do- 
vodile u opasnost da se udalji od Boga. S druge strane 
želio je steći što više vrlina dosljedno Isusovim riječima 
»budite savršeni kao što je savršen vaš Otac nebeski«. 
Dokaz njegovog ozbiljnog nastojanja oko kršćanske sa- 
vršenosti jesu njegove odluke ili kako je on to nazivao 
»pravilo života«. U njegovoj ostavštini sačuvalo se ne- 
koliko redakcija njegovog životnog pravila. Ovdje do- 
nosimo prve odluke koje je sastavio još u Parizu i po- 
sljednju redakciju koja je pronađena nakon njegove 
smrti u njegovu misalu. U njegovim odlukama zamje- 
ćuje se da je polagao dosta važnosti na tjelesne pokore 
prema tadašnjim uobičajenim shvaćanjima duhovnog 
Života. Na savjet ispovjednika i liječnika taj svoj rela- 
tivno strogi način života ublažio je posljednjih godina. 

Pariške odluke 


24. 


. Na sasvim tvrdom ležati. 


Cijelo tijelo dnevno ledenom vodom umivati, 


. Izjutra ništa ne jesti. 
. U petak glad osjećati. 


Češće u najboljem teku prestati. 


. Gimnasticirati svaki dan u kojim god prilikama. 
. O sebi nikada ne govoriti. : 

. Samo ručati i večerati. 

. Jednom mjesečno 24 sata ništa ne jesti ni piti. 


Suvišak svojih dobara siromahu pokloniti. 


. O svojoj boli nikada ne govoriti. 

. Što manje govoriti. 

. Svaki dan bar se jednom posvema Bogu pomoliti. 
. Ići u neugodne situacije. 

. Vlastitu bol blagosivati. 

. Katkada si svojevoljno bol zadavati. (Sjećanje na 


muke u paklu!) (U potaji). 


. Materijalija što skrivenije od svijeta vršiti. 
. Katkada iz najboljeg sna ustati i gledati zvijezde. 
. Ići po najtamnijoj noći na strašiva mjesta (pobijediti 


strah, ojačati vjeru). 


. Poniženje pred ljudima s veseljem primiti, 

. Ne odati se nikada odviše jednostrano znanosti, 

. Biti sa životom u najužem kontaktu. 

. Kad sunce pomoli lice, biti spreman za materijalni 


život. (Ljeti u 4 h, zimi u 5 h ustati). 
Čuvati se jednostranosti u nauci, koja ubija veselje. 


Posljednja redakcija životnog pravila 

. Prije svake molitve sjetiti se jutarnjeg razmatranja. 
. Kada ima dosta druge hrane, što manje kolača. 
. Prije svake molitve (adoracije, razmatranja) odrediti 


trajanje. 


. Ne raditi poslije večere svoje poslove. 
. Mala tajna: Isuse, želim da Te po Mariji svaki dan 


više ljubim! (Ili: Bouquet spirituel). 


. Kao pokoru što savršenije vršiti staleške dužnosti. 
. Kao pokoru smatrati redovnim pravilom tek svaki 


drugi dan se naspavati.) (Zagrada je naknadno stav- 
ljena olovkom — op. prep.). ? 





10. 
ll. 


12. 


13. 
14. 


15. 


. Pričestiti se svaki dan i po mogućnosti pohoditi 


presv. Olt. Sakrament. 


. Bezuvjetno kao pokoru vršiti električno brzo usta- 


janje, uvijek i bez iznimke. Ustati bezuvjetno u onaj 
čas, kada sam to na večer zaključio (pa makar morao 
zbog umora po danu počivati), Ne leći po drugi put. 
Kod svakog obroka učiniti koju pokoru za spas duša. 
Qui regulae vivit Deo vivit: stoga bez važnih raz- 
loga ne mijenjati svoje odluke, 

U adventu nikome ne dati povoda da se smije. 
Smijati se samo u znak duhovne radosti. 

Kada se služim tehničkim sredstvima na širenje sla- 
ve Božje, biti barem na onoj visini na kojoj su libe- 
ralci (s istim potrebama) kada oni rade za stjecanje 
novaca. 

Moj govor i ponašanje prema bližnjemu mora podu- 


| pirati a ne rušiti njegovu kontemplaciju. 


16. 


17. 


18. 


19. 
20. 
21. 
22. 


Biti što uredniji. 

Ama nesciri et pro nihilo reputari! 

S ljudima, koji nemaju osobnu krivnju da nijesu ka- 
tolici, govoriti u duhu animae Ecclesiae i prosuđi- 
vati da li vrše ono što naravni zakon od njih traži i 
nadovezivati na ono naravno dobro što je u njima. 
Nikada ne prigovarati jelu. 

Ne bockati, pogotovo ne majku. 

Ljubiti sv. šutnju. 

Kod jutarnjeg ustajanja, umivanja, hoda u crkvu 
misliti na presv. Euharistiju. 

LITURGIJA 





Liturgija Katoličke Crkve bila je glavno područje u 
kojem se kretao Ivanov osobni duhovni život. Ova či- 
njenica veoma iznenađuje kad se ima u vidu da je Ivan 
bio laik i da njegovo zanimanje za liturgiju počinje još 
u studentskim danima. Interes za liturgiju kod njega je 
tako velik da Ivan odabire u Parizu temu svoje doktor- 
ske dizertacije koja nosi naslov »Utjecaj liturgije na 
francuske književnike od Chateaubriand-a do danas«, 
koju je dovršio i obranio na Filozofskom fakultetu Za- 
grebačkog Sveučilišta. Po svome dolasku u Zagreb us- 
poredo s ostalom svojom djelatnošću na polju katoličkog 
odgoja Ivan se posebno zalaže za liturgijsku obnovu, 
koja se počela i u našim krajevima provoditi. Drži pre- 
davanja i piše brojne članke po časopisima o značenju 
liturgije za duhovni život svakog vjernika. 

Upravo u njegovim člancima o liturgiji najbolje se 
vidi njegova raspjevana duša koja teži da po toj službe- 
noj molitvi Crkve neprestano daje Bogu hvala i s Božan- 
stvom se ujedinjuje. Ujedno se tu vidi i njegovo dubo- 
ko religiozno iskustvo i doživljavanje kršćanske vjere 
prema staroj izreci »lex orandi lex credendi« — »zakon 
molitve-zakon vjerovanja«. Od njegovih brojnih člana- 
ka o liturgiji izabrali smo one koji nam očituju svestra- 
nost njegova shvaćanja i proživljavanja liturgije. 


52 











DUHOVNA OBNOVA PO LITURGIJI 


Ovaj Ivanov članak može se nazvati njegovim »li- 
turgijskim programom« koji je najprije on sam pProvo- 
dio u život, a potom nastojao da ga oživotvore i drugi 
s kojima je apostolski radio. U njemu iznosi svoje te- 
meljne poglede na ulogu liturgije za duhovni život ka- 
tolika. 


Promotrimo li povijest Crkve Kristove, to će nas za- 
diviti veliko mnoštvo redova, svetaca, institucija, te re- 
mek-djela svake ruke. Zaista s ponosom i veseljem mo- 
žemo promatrati prošlost katoličkog puka: sav heroizam 
Prvih mučenika i križara, sav apostolski žar braće sv. 
Franje i Dominika, svu državljansku mudrost jednog 
sv. Ljudevita i Henrika, svu znanost jednog sv. Tome i 
jedne sv. Terezije. Na Crkvu i njenu povijest možemo s 
pravom primijeniti riječi sv. Pisma: »Cirecumdata va- 
rietatibus« (Ps 44, 10). Ipak promotrimo li dublje svu 
ovu šarolikost Crkve u raznim vjekovima i kod raznih 
naroda, to ćemo se doskora uvjeriti da je podloga tome 
šarenilu duhovni život pojedinaca — odnos njihovih du- 
ša prema Bogu i djelatnost koju Milost Božja vrši u nji- 
hovim dušama. 

To je ono bitno, ono supstancijalno, a sve ostale ma- 
nifestacije vjerskoga života, svi ti vidljivi izražaji dje- 
latnosti Duha Svetoga u ljudskoj povijesti — sve je to 
nebitno-akcidentalno. 

A mi, koji smo skupljeni u tzv. organizacijama Ka- 
toličke Akcije — toj suvremenoj manifestaciji. djelatno- 
sti Duha Svetoga u Crkvi — povezani smo s minulim 
katoličkim generacijama ovom supstancijalnom vezom 
duhovnog života. (...) 

Ako, dakle, želimo dostojno izvršiti našu ulogu kao 
članova »Katoličke Akcije«, to je bezuvjetno potrebno 
da spoznamo temelje našega rada, da si usvojimo onaj 
univerzalni duhovni život koji ostaje isti kod svih naro- 
da i u svim vjekovima. 

Mislim da razumijete moju misao: ono što je zajedni- 
čko svim katolicima jest njihov vjerski život. I čim ovaj 
vjerski život više bude savršeniji, to će i rad pojedinaca 

oko »obnove svega u Kristu« (Ef 1, 10) biti uspješniji. A 
jer je čovjek društveno biće, koje se mora oslanjati na 
svojega bližnjega, ako se želi usavršiti u kojem mu dra- 
go pogledu — pa i u vjerskom — to je potrebno da se 
svaki pojedinac okoristi tekovinama drugih: jednom ri- 
ječi, da od drugih nauči duhovno živjeti. 

A tko je bolja učiteljica duhovnoga života od sv. 
Crkve, koja osim svog dvijetisuć-godišnjeg iskustva dje- 
luje pod uplivom samog Duha Svetoga; koje su bolje me- 
tode od onih koje ona sama naučava? Pokucajmo, dakle, 
smjerno na njena vrata i zamolimo je da nam Ona bude 
voditeljicom u našem duhovnom životu, zamolimo je da 
naš ograničeno ništetni život postane dionikom Njenog 
beskrajnog unutarnjeg života, da se naša sitna duša pro- 
širi do neizmjernosti božanskog života. 

Crkva to čini po svojoj svetoj Liturgiji. Liturgija je 
službena molitva Crkve, službena molitva  Zaručnice 
Kristove, razgovor između Zaručnice i Božanskog Za- 
ručnika. O, kako mi rado prisluškujemo kada se dva 
veoma mudra čovjeka međusobno razgovaraju; nama se 
čini da se naše grudi proširuju i da mi postajemo mu- 
drijima. A što biva tek onda kada prisluškujemo razgo- 
vor između Krista-Boga i njemu slične Crkve? Zar 
da sav taj idejni svijet ostane za nas bespredmetan, da 
ne digne naše živote do neizmjernih visina božanskog 
života? Oh ne! I kada još k tome pomislite da je svaka 
ljudska duša zaručnica Kristova i da vaša duša postaje 
ogledalom neizmjernosti Riječi Božje, tada se u čudu 
preneraženo pitate: »Gospode Bože, je li moguće da si 
tako ograničenog stvora učinio nosiocem vječnosti; da s 
ljudskom dušom činiš tolika čudesa?« 

Do svih tih spoznaja mi dolazimo po sv. Liturgiji. 
Potrebno je zato da je što temeljitije upoznamo i da se 
s njom što više okoristimo. Evo što je najbitnije. Naj- 
veća stvar, koja opstoji na svijetu, jest sv. Crkva, naj- 
veća stvar u Crkvi jest misa, a u misi pretvorba. I kao 
što je Krist za svog zemnog života bio usmjerio sve svoje 
misli prema Golgoti, tako zaručnica Kristova, Crkva, 
upire sve svoje poglede prema oltaru. Što se, dakle, do- 
gađa na oltaru, to je najveća stvar koja se uopće zbiva 
u svijetu. Tamo se zbiva socijalno djelo kategzohen, mo- 
litva i žrtva, koju je za spas cijeloga svijeta prikazao 

Isus na Kalvariji i koju katolička hijerarhija — taj nosi- 
lac svećeničkog reda Kristova — javno prikazuje Bogu 
za sve ljude i u ime njih svih. (...) 


Nakon što je u kratko prikazao strukturu liturgijske 
godine, Ivan nastavlja: 


Tako kroz cijelu godinu razmatramo o neizmjernom 
životu Kristovu. Naša duša na taj način postaje odrazom 
same neizmjernosti. Liturgija nam, nadalje, iznosi pred 
svijet život bl. Djevice Marije, anđela te napokon svu 
povijest sv. Crkve, kako se odražava u njenim repre- 
zentantima — svecima. Kada razmatramo u svim tim 
otajstvima, to već na zemlji postajemo dionicima Bo- 
žanstva. (...) 


Iznosi potom konkretan primjer razmatranja na te- 
melju liturgijskog teksta iz Mise bl. Djevice Marije — 
sveikovina sv. Krunice i potom nastavlja: 


Već se iz navedenoga vidi da se najbolje razmatra na 
temelju svete Liturgije. No, jer mi nemamo ni potpuno 
hrvatsko izdanje misala, niti se u nas još poznaje pje- 
vana svečana služba Božja, kako to traži Sveta Stolica, 
to će se slijedeće upute obazirati samo na ono što je pro- 
vedivo u sadašnjim prilikama. Sve ove faktične upute 
dadu se svesti na ova tri savjeta: 


1. Čitaj dnevno duhovno štivo! 

2. Razmatraj dnevno na temelju misala! 

3. Ne prisustvuj misi, a da se tom prilikom i ne 

pričestiš!, 

1. Čitaj dnevno duhovno štivo! Želimo li, naime, pra- 
vo i duboko shvatiti značenje misala, njegovih molita- 
va, sekvenca, psalama, čitanja, potrebno je da si steče- 
mo jedno solidno vjersko znanje. Neka zaista ne prođe 
niti jedan dan, a da ne obogatimo naše vjersko znanje. 
Ne smatrajmo to činom koji ovisi o našoj dobroj volji, 
već budimo uvjereni da je to naša dužnost. Današnja 
škola se za tu poduku ne brine; nadomjestimo sami te 
manjke suvremene škole. O knjigama, koje su za to 
zgodne, možete dobiti podatke kod vaših duhovnih vođa. 
No, svakako morate dobro upoznati sav život Spasiteljev 
i najmarkantnije živote svetaca. 

«2. Razmatraj dnevno na temelju misala! Jeste li jed- 
nom upoznali Spasiteljev život, to će Vam i sam Misal 
biti jasniji. U hrvatskom Misalu imate misu svih nedje- 
lja u godini, te najvažnije svetkovine. Pročitajte si uoči 
svakoga dana ili misu slijedećega dana ili u cijelosti ono 
poglavlje iz Evanđelja ili poslanice, koja će se čitati sli- 
jedeće nedjelje. Iz ovoga izlučite jednu ili više rečenica, 
za koje držite da odgovaraju vašim duševnim potrebama 
i s tim mislima zaspite! Gledajte, ako vam je ikako mo- 
guće, da svaki dan prisustvujete svetoj žrtvi. Sada ovisi 
o vašem vremenu da li ćete vaše razmatranje obaviti iz- 
van mise ili za vrijeme same sv. mise. Ja bih svakako bio 
za to da za svete mise ništa ne molite već da molite sa- 
mu misu. No, jer je većini između vas vrijeme odmjere- 
no, to možete razmatrati sve do podizanja o onim reče- 
nicama koje ste si izabrali prije počinka. Na taj način 
razmatrate o jednoj ideji koju iznosi sv. misa i kombi- 
nirate liturgijsku molitvu s običnom meditacijom. Pod- 
sjećam Vas samo na slijedeće glavne momente svakog 
razmatranja. Prvo je da pripravite sam predmet. To ste 
učinili u predvečerje. Dolazi kajanje za grijeh -- tu mora- 
te biti vrlo konkretni — i molitva, da vam se on oprosti. 
Sjetite .se prisutnosti Božje: osjećate da je On uz vas i 
da vi u njegovoj prisutnosti klečite i da On budno pazi 
kako ćete vi obaviti vaše razmatranje. Možete si također 
predočiti da Isus na vas gleda iz svetohraništa. — Kada 
ste si te prisutnosti svjesni, izgradite si u vašoj mašti 
okolicu u kojoj se npr. zbiva evanđeoska scena. Tako si 
o Božiću u vašoj mašti predočite štalicu, Mariju, Josipa, 
vola, magarca i sve detalje, koji vam padnu na um, — 
Ovo je vrlo potrebno sredstvo, koje sprečava vaše misli 
da ne pobjegnu i da se ne rastresu. Sada zaprosite Boga 
da blagoslovi ovo vaše razmatranje i da vam udijeli sve 
milosti koje želite dobiti po tom razmatranju. 

To je do sada bila zapravo samo priprava. Prvo ra- 
zmatranje tek započinje i ide onakvim tokom kao što 
smo to već pokazali prigodom betlehemske scene ili ideje 
o stvaranju Marijinu. Kod ovog razmatranja nije glavno 
da se u vama užežu veliki i žarki osjećaji; glavno je da 
stvorite posve konkretne odluke, kako ćete istoga dana 
doprinijeti neke žrtve suzbijanju stanovitih grijeha ili 
čineći neko dobro djelo. Čuvati se valja generalnih od- 

luka i kao npr. bit ću ponizan, dobar, itd, Zatim se za- 
hvalite za dobivene milosti i ukratko ponovite cijelo ra- 
zmatranje. | j q 

Gledajte da s time svršite prije podizanja. Kod podi- 
zanja prikažete vaše odluke, vaše žrtvice u zajednici sa 
žrtvom Isusovom Bogu Ocu i molite ga da se udostoji 
primiti i da vas sama jednom. učini dionikom druge Bo- 
žanske osobe, da vas ona unese u samo srce presvetoga 
Trojstva. 

Slika iz vašega razmatranja neka ostane u vašoj ma- 
šti. Znajte da onaj isti Isus, o kojemu ste malo prije ra- 
zmatrali, leži tamo u jaslicama i da je u njegovom srcu 
velika čežnja da se ujedini s vašim srcem i sa svim srci- 
ma ostalih vjernika, koji se nalaze u crkvi. 

3. Ne prisustvuj misi, a da se tom prilikom i ne pri- 
čestiš! Budite uvjereni da je sveta misa bez svete priče- 
sti donekle fragmentarna. Spasitelj se mogao utjeloviti 
također pod prilikama zlata ili kamena; on to nije uči- 
nio, već je primio prilike kruha i vina i time nam je ja- 
sno rekao da želi da ga kod svake svete mise blagujemo. 
Mi se u sv. misi, mi, mistično tijelo, punina tijela Kri- 
stova, mi se žrtvujemo s našom glavom. Žrtva je tek onda 
potpuna ako se u misi najtjesnijim vezama ljubavi sje- 
dinimo s Isusom pretapanjem jedne biti u drugu. To 
činimo po sv. pričesti. Zato su se prvi kršćani pričešći- 
vali prigodom svake svete mise, a Tridentski je sabor 
već prije 350 godina izrazio želju da se kršćani pričešću- 
ju uvijek kada prisustvuju svetoj misi. Učinimo i mi 
tako, budimo suvremeni katolici i postanimo po sv. Pri- 
česti dionicima beskrajnog života Riječi Božje! U tom 
činu, gdje se vaše tijelo i vaša duša ujedinjuje sa samim 
Božanstvom, mora da je vrhunac vašega života; u tom 
je činu i vrhunac cjelokupne sv. liturgije. Sve veličan- 
stvene molitve i pjesme, sva vaša razmatranja, svi vaši 
čini tijekom dana moraju biti kristocentrični, moraju 
biti usmjereni prema tom jedinom času vašega dnevnoga 
života. Na taj se način već na zemlji ispunjava vaša za- 
dnja svrha i postajete dionicima same biti Božje. > 

Da toliko blago mi katolici ostavljamo zapušteno, a 
čudimo se da naš rad često ne urađa blagoslovom. Po 
liturgijskom razmatranju svaki katolik postaje velik i 
univerzalan. On ostavlja po strani svoje osobne intere- 

se i počinje osjećati što osjeća sama Crkva, taj velebni: 
odraz samog neizmjernog Krista, Na temelju se Liturgi- 
je svaka pojedina duša odgoja. Može se reći da je Litur- 
gija pedagogija u pravom smislu riječi, jer pomoću nje 
vjernik u svojoj duši proživljava sve faze vječnog Kri- 
stova života. Po katoličkoj liturgiji svi ljudi na cijeloj 
zemlji razmatraju istoga dana o istim stvarima i na taj 
se način učvršćuje svijest o katoličkom jedinstvu svih 
naroda. Napokon po Liturgiji čovjek na najsavršeniji 
način odaje Bogu onu čast koja ga zapada. Vjernik se, 
koji se moli liturgijski, pridružuje korovima anđeoskim, 
koji neprestano hvale Tvorca i čovjek se zapravo na taj 
način već na ovoj zemlji počinje vježbati u onoj službi 
koju će pun radosti i ushićenja obavljati u vječnosti. 
(...) Pjevajmo i mi, razumna bića, slavu Božju, ujedi- 
nimo naše molitve i pjesme s nostalgičnim molitvama i 
pjesmama Zaručnice, koja ovdje u ovoj suznoj dolini 
progonstva pjevajući vapije za Božanskim Zaručnikom 
— jednom riječi neka i naša molitva odsada bude soci- 
jalna, sjedinjena sa sv. Crkvom — neka bude liturgij- 
ska! 

[Luč, 1 (1924) 11—17] 


U KRILU SVETE LITURGIJE 


U članku Ivan opisuje putovanje i jednodnevni po- 
sjet samostanu trapista u Rajhenburgu, kamo je poveo 
grupu đaka kongreganišta, sa željom da ih upozna s 
ljepotom liturgije. 


Postelja je moja u plamenu — pomislih prema prepo- 
ruci sv. Terezije;... skočim naglo na noge, zahvalim se 
Stvoritelju, predam se u naručaj današnjem svečaru, sv. 


Ivanu Evanđelisti, koji me primi i urnebesnim lijetom. 


stade nositi prema beskrajnom Božanskom Srcu. I me- 
đutim sam se već umio; otvorio sam ključanicu velikih 
kućnih vrata i hladan zrak i mrak prodrmaju svim mo- 
jim bićem. 

Požurim se kroz mrak prema Južnome kolodvoru. 
Iščeznu iz moje duše pomisao na orlovski lijet sv. Ivana 

i misterij noći stade djelovati na moju odmorenu dušu. 
I što se više kroz mrak žurim, to mi se posve nehotice sve 
to jasnije ukazuje slika Učitelja, koji se također u noći 
dizao preko gora i dolina, išao kroz gradove i šume — 
dok su ostali ljudi počivali; i tada je pomišljao na spas 
svoga bijednog stada, koje je došao otkupiti. A tako su 
činili i apostoli; i oni bi probdjeli čitave noći, moleći se 
beskrajnom Stvoritelju, vrhovnomu zapovjedniku mili- 
juna zvijezda što trepte na nebu, Zakonodaveu svemira, ' 
koji uzdržava sunce i najmanju travu, i svako pojedino 
stvorenje vodi prema određenoj svrsi. I tajna me je noći 
sve više zaokupljala i u kretanju svemira osjetih bilo 
Onoga koji je bio u početku, koji jest sada i koji će kra- 
ljevati u vijeke vjekova. 

I apostoli, i mučenici, i monasi, i ispovjednici, i dje- 
vice, i svete žene, i svi ti heroji čovječanstva, svi ti koji 
su u prošlosti probdjeli noći u molitvi ili koji su u smi- 
renim zvjezdanim noćima čekali da ih odvedu pred krv- 
nika — svi ti, pa među njima i one mnoge tisuće hrvat- 
skih mučenika — svi su osjetili kucanje noćnog bila, 
tajanstvenu sveprisutnost Božju... 


U tim mislima i osjećajima stigoh na kolodvor. Već 
je tamo bilo nekoliko đaka kongreganista i svi su bili 
smireni; kao da je i na njihovu mladenačku dušu djelo- 
vala tajanstvenost i dostojanstvo velike beskrajne noći. 

Tek što je željeznica krenula i njen isprekidani ritam 
počeo u našim dušama prekidati pravilnost svemirskih 
kretanja, dadosmo se na posao. I dok su se nizala sela 
i gradovi, ukazivale u daljini crkve i tvornice, mi smo, 
puni neke neizvjesne nade i čežnje, pomišljali na do- 
življaje koji nas čekaju u Rajhenburgu. Putujemo u 
trapistički samostan da  pohodimo utjelovljenu Riječ 
Božju, našeg Gospoda Isusa Krista, koji tamo stanuje 
i vjernicima govori na osobito mio, sladak način pomo- 
ću svete Liturgije. 

Već smo se radovali kako ćemo prisluškivati koral- 
no pjevanje trapista po kojemu Zaručnik na posebno 
ljubazan i čaroban način govori ljudskim dušama; kli- 
ktali smo od radosti što ćemo mi razumna bića, u raznim 
časovima dana dati u ime nerazumne prirode — u ime 
zvijezda i sunca, u ime leda i snijega, u ime ekvatorskih 
vatri i ražarenih peći tvornica, u ime devetog sata, kada 

je sišao Duh Sveti na zemlju, i u ime dvanaestog, kada 
je Isus. bio za nas na križ raspet, da, kako ćemo i mi u 
ime svih nerazumnih stvorova i u naše vlastito odati 
Bogu Tvorcu čast, hvalu i slavu. (...) 


Nakon opisa srdačnog prijema i prisustvovanja mo- 
ljenju Terce, tj. trećeg časa Božjeg oficija, Ivan na- 
stavlja s opisom prisustvovanja sv. Misi sv. Ivana Evan- 
đeliste. 


Nakon nekih drugih molitava započe svečana konven- 
tualna misa. Kako je dostojanstvena! Kako sve ide pola- 
ko, da čovjek osjeti kucanje vječnosti. Čemu se žuriti, 
kada čovjek pjeva hvalu Božju, radi koje je i stvoren?! 
Čovjek je došao do svog cilja, on ima samo da motri. A 
o čemu razmatramo, glasno, muzički? »Usred Crkve je 
otvorio svoja usta, svi krajevi, svi vjekovi čuli su nje- 
govo Evanđelje u kojemu govori s božanskom mudrosti 
i razboritositi«. I zaista je sv. Ivan div duha; sam Duh 
Sveti govorio je po njemu i već na samoj zemlji »obukao 
ga je u odijelo slave«. S ushićenjem moramo priznati da 
je »dobro hvaliti Gospoda«, kao što je to činio sv. Ivan 
»i slaviti ime Svevišnjega. Slava Ocu...«. (...) 

O ostalim dijelovima neću govoriti. Radost nas je 
okupljala, jer smo vidjeli pravu misu, misu u kojoj je 
živi kontakt između svećenika koji moli i puka koji od- 
govara. Kada su svi prisutni izišli, pođosmo za njima, 
da se porazgovorimo s monasima. Đake je pri tome naj- 
više zanimao njihov »nijemi govor«, pa su htjeli naučiti 
te »tajne« znakove. (...) 


Nona 


Moradosmo se požuriti na »Nonu« i zatekosmo tra- 
piste gdje recitiraju Mali časoslov. Taj nas sat podsjeća 
na smrt Spasiteljevu na križu. To je čas kada su iz nje- 
govoga presv. Srca potekli Sakramenti, ova vrela našeg 
posvećenja. Jer zemaljsko sunce već počinje zalaziti, mi 
molimo Gospoda da Krist duhovno sunce, nikada ne za- 
padne našim dušama. (...) 


Kompletorij. 


Na večernju smo se molitvu, na Kompletorij, najviše 
veselili. Posve razumljivo! Htjeli smo čuti kako trapisti 

pjevaju »Salve regina« (Zdravo Kraljice) taj biser crkve- 
ne glazbe. (...) Doskora se začuše zvuci antifone »Salve 
regina«. Sva se ljepota ovih stihova, koji potječu iz je- 
danaestog stoljeća, može tek razumjeti kada ih pjevaju 
pobožne duše. Čovjeku se čini da tužni anđeli nose k 
nebu suze žalosnice ljudskoga roda. Zadnji krik sv. Ber- 
narda: »O clemens, o pia, o dulcis Virgo Maria« sa svim 
svojim modulacijama izražava svu žalost zapuštenog čo- 
vječanstva, koje gaji neizmjernu ljubav spram One koja 
je »okrunjena suncem, stoji na mjesecu, a ovjenčana je 
s dvanaest zvijezda.« 


Unutarnji sjaj 


Kada dođete u Chartres i izvana stanete razgledavati 
glasovitu srednjovjekovnu katedralu, ne opažate na njoj 
ništa osobito. Vidite bezbroj šiljastih lukova i lučića, 
stupova, oslonaca, kipova. Pomno promatrate zavoje ve- 
like centralne ružice i sivo staklo, isprutano bjelkastim 
crtama, što označuju razne biblijske scene. Stanite unu- 
tra za lijepog sunčanog dana! O udivljenja! Ponutrica 
gori grimizno-rumenim, tamno-modrim, žutim i zelenim 
bojama. Kao da ste ušli u kaleidoskop — u carstvo fan- 
tastičnih priča. Tko bi rekao da ona velika ruža, koja 
izvana sliči sivom isprutanom staklu, baca iako divne 
reflekse boja i pretvara cio golemi prostor katedrale u 
magijsko carstvo najdubljih ugođaja? Tko bi rekao da 
na njoj žive anđeoski prizori, koji sa svojim žarkim ša- 
renim bojama pjevaju.himan Bogu? I kada zrake sunca 
prolaze kroz ta stakla, stakla počinju živjeti i svojim ča- 
robnim bojama blago umivaju svu ponutricu katedrale... 

Kad čovjek bez vjere dođe u trapistički samostan, 
to mu se čini da je došao pred bezbojnu kamenitu kate- 
dralu. Možda će se diviti organizaciji toga reda, svim 
lukovima i lučićima njihovog života, svim sitnicama nji- 
hovog dnevnog reda, ali jamačno neće moći razumjeti 
zašto razboriti ljudi mogu prigrliti takav život. Neće 
moći to razumjeti, jer sve promatra izvana. Neka uđe u 
katedralu njihove duše, u kojoj tinja vječno svjetlo Duha 
Svetoga i koju rasvjetljuje sunce Posvetne Milosti i ne- 
će se moći nadiviti čarobnom sjaju i ljepoti što će ih ot- 
kriti. A za nas katolike, koji živimo u svijetu, sveta je 

liturgija ona vratašca, pomoću kojih možemo zaviriti u 
to svetište. 

Zaista, dođe li čovjek nekatoličkoga duha u trapisti- 
čki samostan, vidi on u svemu samo ono što je teško i 
skrajno: hladne sobe, tvrde ležaje, ustajanje u dva sata 
u noći, bezmesnu hranu, postove, neprestanu šutnju, tu- 
robno i često molenje, natpise koji sjećaju na smrt, vje- 
čnost; duše koje trpe u čistilištu i slično. (...) 

Posve drugi osjećaji obuzimaju novi katolički nara- 
štaj kada stupa među ove tihe zidine. Nehotice mu me- 
lodije psalma počinju strujati dušom: »Unići ću u 
mjesto počivališta predivnoga, sve do doma Božjega« ili 
liturgijski stihovi: »Ovo je stan Gospoda, silno je čvrsto 
sagrađen i dobro zasnovan ponad moćne hridi«, 

Kada, naime, znamo u čemu se sastoji unutarnji ži- 
vot trapista, to dosta lako zaboravimo sve one fizičke po- 
teškoće, koje mnogoga napune stravom. Sav njihov rad, 
sve žrtve imaju služiti želji da postanu što boljim dioni- 
cima samog Božanskog života. Svi svećenici dolaze u od- 
ređene sate danju i noću i pjevaju božanski oficij. Kada 
slušamo ove divne melodije i nastojimo razumjeti i 
shvatiti smisao teksta, to tek onda možemo pojmiti sre- 
ću tih ljudi, koji su ostavili prolazne radosti ovoga svi- 
jeta i već ovdje na zemlji počeli pjevati hvalu Tvorcu 
ne iščekujući za to, kao mi što živimo u svijetu, čas 
smrti. (...) . 
' [Hrvatska Prosvjeta, 12 (1924) 510—518] 


RAZMATRANJA O RIMSKOM MISALU 


U ovom članku Merz daje recenziju hrvatskog prije- 
voda nedjeljnog misala, kako ga je izdao dr. Kniewald 
1922. Dva su vida pod kojim Merz gleda na samo djelo: 
njegovo značenje za duhovni život vjernika i njegova 
literarno-umjetnička vrijednost. Iz svake riječi prosija- 
va Merčeva umjetnička duša koja u liturgiji nalazi i te- 
melj svoga duhovnog života, i središte koje ujedinjuje 
sve umjetnosti. 

Po prvi put je izišao u hrvatskom prijevodu Rimski 
misal. I ako prijevod nije potpun, ipak na temelju ove 
male knjižice, koja je u obliku molitvenika, lako može- 
mo zaključiti na harmonijsku ljepotu ovoga djela. Osta- 
li kulturni narodi preveli su već odavno službene litur- 
Sijske knjige. (...) 


Slijedi kratak opis povijesti prijevoda liturgijskih 
knjiga kod drugih naroda te uloga liturgije u obraćenje- 
nima i duhovnom životu velikih ljudi, umjetnika, knji- 
ževnika. Zatim nastavlja: 


Je li zaista liturgija tako lijepa da to i najveći umje- 
tnici priznaju? Što više, tko se jednom uživio u ljepotu 
njezinu taj se popeo na one vrhunce umjetnosti, da mu 
se sva — i najviša djela — čine niska. Odmah ćemo to 
shvatiti. Uzmimo praktični primjer, U doba velikog tje- 
dna sva se pažnja kršćana koncentrira na duševno gle- 
danje muke Kristove, Gledajući npr. Bogorodicu pod 
križem, pjesnik Jacopone da Todi spjevao je god. 1306. 
divnu posljednicu (sequentia) »Stabat mater«. Ova je 
pjesma potpuno odgovarala osjećajima sveukupne Crkve, 
te je ušla u liturgiju. Da je bila u toj pjesmi i najmanja 
sitnica, koja bi smetala osjećaj svih kršćana, ona ne bi 
nikada našla mjesta u katoličkoj liturgiji. Slobodno mo- 
žemo ustvrditi da je sam Duh Sveti inspirator te pjesme, 
jer On djeluje u duši Crkve: On je autor liturgije. To je 
samo jedan sitni primjer. Zamislimo sada da kršćani 
kroz cijelu godinu razmišljaju o glavnim misterijima 
svoje svete vjere: o inkarnaciji (o Božiću), o Uskrsnuću, 
o došašću Duha Svetoga. Oko ova tri žarišta (projekcija 
presv. Trojstva) nižu se ostali fakti iz Spasiteljeva živo- 
ta: nedjelje Došašća, Bogojavljenje i drugo (Božićni ci- 
klus); pretkorizmeno i korizmeno javno djelovanje Spa- 
siteljevo, Spasovo i dr. (Uskrsni ciklus); sv. Trojstvo, 
Tijelovo, nedjelje po Duhovima (Duhovski ciklus). Ova 
crkvena godina kao u kakvome pomičnome ogledalu 
reflektira život Isusov od svoga boravka unutar presv. 
Trojstva — zemaljski život — pa sve do drugoga dolaska 
(Sudnji dan). U ovaj su okvir uklopljeni svetački dani, 
koji su opet umjetnički refleks djelovanja zaručnice Kri- 
stove na zemlji. U njima Crkva razmišlja o životu prvo- 
boraca čovječanstva i daje nam uzore, kako valja u naj- 

raznoličnijim životnim prilikama, u najčudnijim povi- 
jesnim epohama primjenjivati Spasiteljeve ideje na ži- 
vot. U tim danima u duhu gledamo život apostola, mu- 
čenika, priznavalaca, svetih žena i djevica. 

Ima li, dakle, išta ljepše i plodnije nego li je duševno 
proživljavanje crkvene godine?! Individualistična moli- 
tva, koja je jednostrana (jer je također uvjetovana hi- 
storijskim milieuom i stupnjem obrazovanja onoga koji 
moli) postaje socijalna i univerzalna, Stanoviti momenti 
u Spasiteljevu životu (koji je apsolutan u svojoj punini), 
koje pojedinac sam za se nikada ne bi mogao shvatiti, 
postaju mu jasniji, jer su u Misalu koncentrirane naj- 
markantnije ideje, koje se odnose na onaj dio Spasitelje- 
va života što se upravo toga dana slavi. Liturgija imade 
prema tome veliko odgojno značenje i s potpunim pra- 
vom možemo reći da je Rimski misal _najpedagoškije 
djelo što ga uopće imamo: on je Pedagogija »par excell- 
lence«. 

Svatko tko sistematski u sebi proživljuje Kristov ži- 
vot uzvisuje i preporađa svoju dušu i izgrađuje od nje 
jedan univerzalni tip (jer je Krist univerzalan: uzor 
svim narodima i svim vjekovima). (...) 

'Uz Misal je najljepši molitvenik Časoslov. Ne, on 
nije samo molitvenik, on je s Misalom najljepše knji- 
ževno djelo, što ga čovječanstvo posjeduje. Možda će se 
tkogod nasmiješiti čitajući ovu tvrdnju. Razumljivo! Mi 
katolici u Jugoslaviji živimo još u takovoj tmini da u 
glavnom nemamo posve jasne pojmove ni o djelovanju 
Crkve u čovječanstvu, ni o ljepoti njenog bogoslužja. 
(Mi nemamo, na žalost, dostatan broj kontemplativnih 
redova, koji bi činili liturgijsku propagandu). (...) 


Nakon što je opisao strukturu brevijara i pojedinih 
časova, te iznio njihovo značenje i kratak sadržaj, na- 


stavlja: 

Sa zemlje se eto neprestano dižu molitve k nebu. 
Među katoličkim narodima (na žalost kod nas to još 
nije provedeno) nema sata ni časa, kada redovnici ili 
svećenici ne bi molili božanski časoslov. Tako je to ra- 
spoređeno da čim jedni prestanu, drugi nastave i kon- 
tinuitet je uvijek uspostavljen. I kako sunce kreće od 
istoka k zapadu, tako se sati i molitve kreću od istoka k 

zapadu i ne prestaju nikada. O divne li Crkve, koja bez 
prestanka u zajednici s nebeskim vojskama pjeva hvalu 
Tvorcu! 

Usporedimo jedno djelo svjetske literature s liturgi- 
jom! Uzmimo Fausta! To je umjetnički refleks jedne 
čovječje duše, koja traži istinu. Za deset, petnaest sto- 
ljeća Faust će služiti među ostalim kao okamina one epo- 
he Goetheove duše (koja je bila tip za cijelo jedno razdo- 
blje) kad ga je pisao. Čitamo li to djelo, to nam ono us- 
krisava u našoj duši kao u kakvome kinematografu ži- 
vot i kretanje pjesnikove duše. Bacimo li knjigu u za- 
kutak, to je njen sadržaj mrtav. Posve je drukčije s 
liturgijom. Gospodin Bog je život, kretanje; ljudske su 
duše ono ogledalo na kojemu se to kretanje Božje zrca- 
li. Umjetnički refleks unutarnjega Božjega života je na- 
ša sveta liturgija. Ona bez prestanka, dan i noć, zimi i 
ljeti, od generacije do generacije, svira poput kakvog 
orijaškog orkestra i šalje svoje raznovrsne zvukove i 
melodije natrag svom začetniku. 

Liturgija je, dakle, umjetnost »par excellence«, jer je 
ona živa, kao što je i naš Gospodin živ. (Svjetska lite- 
ratura je muzej okamina raznih stadija ljudskih duša, 
koje su boravile na zemlji). 

Da se vratimo na naš prijevod Rimskog misala. Iz 
ovog izvađanja lako je zaključiti da je prijevod ovako 
fundamentalnog djela epohalna pojava u našemu knji- 
ževnom životu. Mogli bismo što više reći da je to naj- 
vrednija knjiga što je mi uopće imamo na hrvatskom 
jeziku. (...) Preporučujemo, dakle, svakomu a osobito 
članovima našega pokreta da tu knjigu nabave i da po 
njoj urede svoj život. Uvjereni smo da će on odgojiti 
cijeli niz solidnih, požrtvovnih, katoličkih radnika i oso- 
bito molimo Boga da probudi u mnogim čitaocima želju 
za svećenički odnosno redovnički stalež. Kao) 


[Hrvatska Prosvjeta, 3—4 (1922) 81—87] 

BOŽIĆNO BOGOSLUŽJE KOD OTACA 
FRANJEVACA 


Merz u članku brani 00. franjevce iz Zagreba što su 
počeli provoditi liturgijsku reformu u vezi gregorijan- 
skog pjevanja prema Motu Proprio Pija X. o crkvenoj 
glazbi zbog čega su bili javno napadnuti preko tiska. 


Oci su franjevci započeli s reformom, koju od njih 
traži sveta Crkva — to jest sam Krist. U prvom se redu 
oni moraju obazirati na želju Kristovu, jer je On Bog 
i zakonodavac i jer on ništa ne naređuje što nije ko- 
risno za spas duša, pa iako to, vjernici u svojoj ogra- 
ričenosti odmah ne shvate. (...) 

Mi: se stoga više rađujerno pobožnom pjevanju fra- 
njevaca, koje na nas djeluje kao ljubav koja je popri- 
mila zvučni oblik negoli da su pjevala umjetnički uvjež« 


bana grla opernih pjevača, koja ugodno djeluju na uho, 


ali srce ostavljaju posve hladno. Koral postaje jedino 
onda koralom Božje milosti, koja posvećuje naše duše, 
kada ga pjevaju pobožne duše, a dovlačenje bezvjerskih 


opernih pjevača u hramove Božje.— kao što se to, na 
žalost, još uvijek čini — samo profanira svetost crkvene 
.glazbe. 


.Hvala ocima franjevcima na njihovoj reformi, Neka 

i nadalje goje narodnu crkvenu pjesmu, ali pod uvjetom 

da svečano i službeno crkveno bogoslužje ostane posve 

netaknuto i da se s vremenom uznastoji da i sam narod 

počne razumijevati njegove ljepote, da započne aktivno 
u njem sudjelovati. (...) 

[Katolički List, 3 (1925) 35—37] 


OBRED OBLAČENJA NOVAKINJA 


U članku Merz objavljuje prijevod obreda oblačenja 
novakinja kod redovnica sv. Benedikta, kojemu je jed- 
nom prisustvovao u Parizu i koji ga se veoma dojmio 
kako je to zabilježio u svome dnevniku 4. ZI 1921. Tekst 
obreda u ovom članku Ivan završava slijedećim komen- 
tarom: 

S tim se svršava ova istinita drama, koja je u neku 
ruku sam čin mističnih zaruka između duše i Isusa Kri- 
sta. Valja s tekstom u ruci prisustvovati ovom dirljivom 
obredu, gledati kako pod blistavim škarama padaju crne 
kose, kako uz pjesmu nostalgičnog korala djevojka ide 
do samostanskih vrata i pjevajući moli da je puste unu- 
tra. Ona znade da će samo jedanput izići iz tih zidina, 
kada budu nosili njezino tijelo na groblje — znade da 
će u uskom samostanskom prostoru zaroniti u carstvo 
vrhunaravnosti, da će mistička ushićenja i mističke noći 
ispunjati njenu dušu i poput nadzemaljskog vihora hrlit 
će, držeći u ruci baklju ljubavi, u zagrljaj Božanskog 
Zaručnika, koji je urešen sjajem sunca i do vijeka čeka 
da je nagradi neograničenom srećom vječne združe- 
nosti. 

Iz ovog malog remek-djela katoličke umjetnosti vidi 
se do kojeg je dostojanstva kršćanstvo diglo ženu, Obred 
polaganje zavjeta koji poslije toga slijedi, s umjetničkog 
gledišta kao da nadmašuje sam ovaj obred oblačenja. To 
je preobražen himan djevičanstvu, vrhunac umjetnosti 
uopće, koji se gubi u nedoglednim nadzemaljskim visi- 
nama. Klasična grčka umjetnost odsjev je Božanstva ka- 
ko se očituje u naravnom svijetu (Antigona); Dante nam 
je dao umjetnost u kojoj je narav podignuta po Milosti 
u nadnaravni Svijet;ali u obredu polaganja zavjeta kao 
da smo napustili već naravni svijet i kao da se već nala- 
zimo u preobraženoj anđeoskoj umjetničkoj sferi, gdje 
blistanje Duha Svetoga stvara djela neopisive ljepote, 
neopisivog kolorita i sjaja. DO 

I jedino u vrtu Papinstva, koje imade zalog Kristove 
neograničene pomoći, može cvasti ovo neusporedivo li- 
jepo i miomirisno cvijeće liturgijske poezije. PAX CHRI- 
STI IN REGNO CHRISTI. 

[Za Vjeru i Dom, 10 (1925) 273] 


NEŠTO O LJEPOTI RIMOKATOLIČKE 
LITURGIJE 


U nas se mnogo govorilo o problemu katoličke umjet- 
nosti, a napose katoličke književnosti. Nitko se tom pri- 
likom nije obazirao na katoličku liturgiju; nije se po- 

mišljalo da se u jedinstvenoj liturgiji nalazi najljepši 
umjetnički izražaj. I zaista katoličku liturgiju uljepša- 
vaju sve umjetnosti: poezija i slikarstvo, ritmičke umjet- 
nosti, kiparstvo, glazba i arhitektura, itd.(...) 

Posve je naravno da su pravi velikani spoznali te lje- 
pote i da su nam u svojim djelima ostavili svjedočan- 
stvo o utjecaju liturgije na njihov život i rad. U ovome 
referatu nećemo govoriti o civilizatorskoj moći liturgije, 
koja je u srednjem vijeku odgajala barbarske narode, 
ni kako se je iz nje razvila srednjovječna drama. Uzeli 
smo si za zadaću pokazati s kojim su ushićenjem fran- 
cuski književnici devetnaestog i dvadesetog vijeka go- 
vorili o ljepotama ove umjetnosti i kako su zanosno hva- 
lili umjetničke vrline gregorijanskog pjevanja. Neka, da- 
kle, sami citati govore, a mi ćemo se zadovoljiti da ove 
povežemo u jednu jedinstvenu cjelinu. 

Liturgija je potrebna. Sama je ljudska narav zahije- 
va. Vjera i ljudi koji tvrde da se može Bogu odavati 
čast bez ustaljenih obreda, ne poznaju nepromjenljivu 
bit ljudske duše. (...) 

Svečana je liturgija u neku ruku projekcija neba na 
zemlju. Središte je neba, ako nam je dozvoljeno izraziti 
se na ljudski način, sam Trojedini Bog, a Anđeli i sveci 
oko ovoga obavljaju liturgijske čine. Kada si, naime, u 
mašti zamišljamo nebo, to se obično služimo slikama iz 
Otkrivenja sv. Ivana Apostola, a ovaj nam ga je prika- 
zao kao najuzvišeniji hram, u kojem se obavljaju neus- 
poredivo lijepe liturgijske funkcije. Kao što je prema 
sv. Ivanu Jaganjac središte neba, tako se isto sv. liturgija 
kreće oko presvete Hostije — oko samoga Isusa Kri- 
sta. .4) 

No liturgija ne povezuje samo jedinice jednoga na- 
roda u jednu jedinstvenu cjelinu, već ona uspostavlja 
niti između svih naroda i čini ih braćom i djecom jed- 
noga Oca na nebu. Narodi, koji prekidaju liturgijsko je- 
dinstvo, zapadaju u poganstvo koje vjeru podređuje na- 
rodu, a narod dovodi u opreku s cijelom ljudskom za- 
jednicom. (...) 

Ako je, dakle, u sv. Misi prisutan sam tvorac svje- 
tova, nestvoreni Bog, to je razumljivo da je prisustvo- 
vanje Misi vrlo važan čin, da je napokon život s litur- 
gijom, koja nam donosi .razne faze iz života Bogo-Čo- 

vjeka, bitni život, a da je sav naš ostali rad, usporedimo 
li ga s tim proživljavanjem Isusova života prema litur- 
giji, neznatan, nebitan. (...) 

Liturgija imade posebnu moć da djeluje na ljude i 
da ih dovodi k spoznanju vjere. Osobito se to onda može 
ustanoviti, kada prilike dopuštaju da se ona izvodi na 
tradicionalan način, sa svim sjajem i popraćena grego- 
rijanskim pjevanjem. Waldcheren opisuje svečanu službu 
Božju u kapelici rue Monsieur, jednom od središta litur- 
gijskog apostolata u Francuskoj, i pokazuje kako su 
božićni obredi izvedeni po čisto gregorijanskim propi- 
sima uz pratnju samoga korala, duboko djelovali na nje- 
govu umjetničku dušu. (...) 

Ove su analize od vrlo velike važnosti i otvaraju nam 
poglede u jedno doista zanemareno carstvo katolicizma. 
Želimo li, naime, nekoga uvjeriti o istinitosti katoličke 
vjere, to mu iznosimo svu silu razumskih apologetskih 
dokaza. A eto iz toga vidimo da ima mnogo ljudi koji su 
posve drugim dokazima mnogo pristupačniji: prava neo- 
skvrnjena ljepota na njih daleko dublje djeluje i oni 
osjećaju da jedino Istina može biti tvorcem prave lje- 
pote. Tako Huysmans i Waldcheren nisu mnogo razmiš- 
ljali o katoličkim dogmama, već prisustvujući liturgiji 
i prateći gregorijansko pjevanje osjetili su opstanak vr- 
hunaravnog svijeta i došli do zaključka da je jedino Duh 
Istine mogao stvoriti ljepotu liturgije i njezine nebeske 
melodije. (...) 

Umjetnost nije puka igra. Ona je potrebna ljudskome 
rodu. Isto se može reći i za liturgiju. Zamislite da dnev- 
no tolike stotine tisuća svećenika čitaju svetu Misu i 
Brevijar, i to skoro doslovno iste dijelove i riječi, pa 
ćete razumjeti da je sv. liturgija jedno od najmoćnijih 
sredstava sveopćeg mira. Dok milijuni novina šire na- 
rodnu mržnju i laž, Crkva mirno vrši kroz vjekove svoju 
miroljubivu misiju i daje u ruke svojim službenicima 
mnoge stotine tisuća brevijara i milijune misala, koji go- 
vore o ljubavi k Bogu i bližnjemu. (...) Dok danas ljudi 
naviještaju borbu klasa i dok demagozi govore o jedna- 
kosti, to Crkva svojom liturgijom posve naravno propo- 
vijeda da ne poznaje razlike između bogataša i siromaha, 
učenjaka i priprostih ljudi. (...) 

Tko dobro poznaje liturgiju, imat će također teme- 
ljitu apologetsku spremu, kojom će se moći poslužiti u 
borbi s protivnicima. (...) 

[Život, 5 (1924) 260—267] 


LITURGIJA I UMJETNOST 


Liturgija je umjetnička cjelina, u kojoj surađuju sve 
umjetnosti i koja je djelovala na sve umjetnosti. U njoj 
nije ništa bez značenja. (...) 

Liturgija djeluje na razna osjetila: na oko svojim bo- 
jama i kretnjama, na uho svojim riječima i melodijama, 
na njuh svojim miomirisima, itd. Već prema tome nad- 
mašuje sve ostale umjetnosti koje obično djeluju samo 
na jedno osjetilo. Po tome i samo prisustvovanje litur- 
gijskim obredima (naravno obredima koji se vrše u pot- 
punom skladu s crkvenim propisima) postaje nekom pri- 
pravom umjetničkim užicima života blaženika na nebu: 
jer u nebu će sva naša sjetila istodobno uživati. (...) 
I zaista si ne možemo drukčije zamisliti život u nebu, ne- 
goli predožbama uzetim iz liturgije. (...) 

Tako je čarobna ljepota katoličkih obreda — ra- 
zumije se mi ovdje uvijek mislimo na točno izvedene, 
kao što to čine komtemplativni redovi, benediktinci, kar- 
tuzijanci, trapisti, donekle franjevci i drugi — da čov- 
jek, koji je jednom osjetio njene čare, osjeća u duši čež- 
nju da sve ostavi i sav svoj život provede u liturgijskim 
molitvama, pjevajući dan i noć, bez prestanka, hvalo- 
spjeve Presvetomu Trojstvu. (...) 

Liturgija su i umjetnost u tako tijesnoj vezi da prva 
postaje pravom školom svim katoličkim umjetnicima. 
Tek kada je budu temeljito proučili, kada budu po njoj 
živjeli i s njom znali trpjeti i uživati, tek tada će moći 
shvatiti uzvišenu misiju svakog katoličkog umjetni- 
ka:(a:.] 

[Život, 6 (1924) 336—340] 

ART POUR DIEU* 


U ovoj studiji objavljenoj u dva nastavka u Hrvat- 
skoj Prosvjeti Merz obrađuje do u detalje problem reli- 
giozne glazbe. Uspoređuje ju sa svjetovnom i ističe 
mnoge njene vrijednosti; posebnu pažnju poklanja gre- 
gorijanskoj glazbi koju smatra vrhuncem religiozne 
glazbe. 


Slikarstvo i kiparstvo izražavaju samo vidljivu stra- 
nu. Božanstva; njihovu smrtnu čovječansku narav, u ko- 
ju se je odjenulo poradi nas. No glazba se u neku ruku 
— ito posve tijesno — veže uz riječ, uz samu Riječ, uz 
Riječ, koja je bila u početku, koja bijaše u Bogu i koja 
je sam Bog. Crkvena glazba, glazba što se pjeva u crkvi, 
ne prati i ne tumači samo molitvu ili riječi koje mi ka- 
zujemo Bogu, već prati i tumači riječi koje nam je Bog 
rekao i koje nam (On neprestano govori. Iz toga razuml- 
jemo kako tijesna veza mora postojati sierra vjerskog 
sadržaja i glazbenog izražaja.(...) 

Sveci, učenjaci Crkve, hvalili su glazbu. Glazba je 
tražila nadahnuća u Crkvenoj povijesti, dogmama, vjer- 
skim tekstovima, Glazba nije poput drugih umjetnosti 
tumač vjere, ono je štoviše njena družica. Crkva ju je 
tijesno spojila s riječima i s duhom svojih molitava. I 
zbog tog tijesnog sudjelovanja liturgijska je glazba iz- 
nad svake druge glazbe, u nju ulazi više istine i više 
svetosti. Jedna prava liturgijska služba Božja, kao što 
se čuje u Beuronu, Solesmesu, u sebi potpuno usredo- 
točuje sklad Ljepote, Istine i Dobrote. U religioznoj 
umjetnosti beuronskih ili solesmeskih redovnika ništa 
nije izmišljeno ili prividno (kao npr. u najljepšem ka- 
zališnom komadu, gdje znamo da pozornica nije zbilja.) 
Jer tko je iskreniji u svom umjetničkom izražavanju, 
glumac koji igra tuđu ulogu ili redovnik koji proživ- 
ljuje istinu, a ne igra nikakve uloge. Redovnici ništa 
ne hine, ne iznose ništa tuđe. Njihova se umjetnost ni- 
malo ne razlikuje od njihovih misli, osjećaja (glumac će 
igrati stotinu različitih uloga!) ona je izražaj njihova 
cijelog bića; ona je usko stopljena s istinom u koju vje-' 


*Umjetnost za Boga 

ruju i koju ljube. I ta njihova istina nadmašuje sve 
ostale istine svijeta. Istine drame i opere, istine naših 
radosti i naših žalosti, naše ljubavi i naše mržnje, na- 
ših promjenljivih strasti, sve te ljudske istine, što ih iz- 
ražavaju najveća djela svjetske umjetnosti, samo su isti- 
ne drugog reda i relativne vrijednosti. Sve one iščeza- 
vaju pred glavnom, nužnom, apsolutnom božanskom is- 
tinom, koja se ne mijenja i ne prolazi. 


I prema tome liturgijska glazba jest glazba koja sve 
druge nadilazi. Ona obrađuje i izražava ono što je glav- 
no, bitno, jedino nužno — ljubav k Bogu. I drugi su osje- 
ćaji dobri, koje obrađuje poštena svjetska umjetnost, ali 
najviši stupanj zauzimlje umjetnost, čiji je direktni, ne- 
posredni predmet prvi princip i konačni cilj svega — 
Bog. 

Gregorijanska, liturgijska glazba, ne ide nikada pro- 
tiv Boga i uvijek je svjesna prisutnosti Božje; ona se 
nikad ne udaljuje od njega, ne zanemaruje ga. Nikakva 
se zemna misao, pa ni najsvetija ne nalazi u njoj. Ona 
nije podijeljena između Stvoritelja i stvorenja; ona je 
pravi uzor čovječanstva; ona ne služi dvama gospoda- 
rima. Ništa zlo, ništa nečisto je ne kalja, ne uznemiruje, 
ne dotiče je se. Ona je glazba svetosti. Njen je odnos 
prema profanoj, ali u sebi ćudorednoj glazbi, kao sakra- 
menat sv. reda prema sakramentu braka, kao Milost 
prema prirodi. I brak i celibat su u sebi dobri, ali ce- 
libat ipak spada u viši red, jer je to stalež mističkog 
zaručništva s Kristom. A gregorijanska je glazba pre- 
obražena umjetnost tog životnog ideala. Čovjek mora 
da iziđe sam iz sebe, da se izdigne iznad običnog života 
i zemnog ideala da uzmogne razumjeti taj životni ideal 
i da uzmogne uživati u njemu. Sveti Bernard je rekao 
da bi ljudi na juriš zauzeli samostane, kad bi znali kako 
ovi usrećuju ljude. Isto tako danas mnogi katolici misle 
da je svetost, a u tome i gregorijanska glazba, nešto do- 
sadno u čijoj suhoparnosti mogu uživati samo stanovito 
predisponirani ljudi. A kada bi znali njenu ljepotu, osta- 
vili bi sve koncerte i sva kazališta i na juriš bi je zau- 
zeli! Samo bi u njoj uživali, samo bi nju pjevali, jer bi 
ispunila njihovu dušu samim Bogom. Užici su u profa- 
noj glazbi samo čaše vode, koje bacate bez prestanka u 

prazno morsko korito, a nikada ga nećete napuniti. A 
ljudska je duša to beskrajno korito, koju samo Bog 
može ispuniti i usrećiti. 

Da, kako veli Dom Gućranger, veliki monah liturgi- 
čar, molitva je za čovjeka prvo od svih dobara, a grego- 
rijanska glazba je u redu umjetničkih ljepota »prvo od 
svih dobara«. I ako uzmete najdivnija, najčišća djela 
svjetske umjetnosti, to je od neizmjerno veće vrijednosti 
jedna ponizna kantilena, što je na koljenima pjeva ne- 
koliko monaha. Njihova je umjetnost nad Beethovenom; 
sva je božanska: potekla je od samog Boga i Bogu se 
vraća; Bog je njen uzrok i njena svrha. 


[Hrvatska Prosvjeta, 3 (1925) 73—76] 

PAPINSTVO 





Najznačajnija crta duhovne fizionomije Ivana Merza, 
koja ga je najviše izdizala iznad kruga angažiranih ka- 
tolika njegova vremena, bila je njegova ljubav i vjernost 
prema Papi, Kristovu namjesniku na zemlji i centru 
jedinstva Katoličke Crkve. Njegov stav prema Papi i 
Rimu kao središtu kršćanstva bilo je tako nešto jedin- 
stveno i do tada neuobičajeno među katolicima da su 
ga smatrali revolucionarom, a njegova nastojanja da u 
život provodi sve ono što je Sveti Otac u svojim enci- 
klikama pisao i tražio od katolika, značilo je veliku no- 
vost. Svojim primjerom, riječima i člancima Ivan je 
stvarno kod velikog broja katolika uspio stvoriti novi 
način mišljenja i osjećanja premd Papi i Rimu, što je na- 
ravno i u praksi imalo odjeka u smislu provođenja u 
život Papinih odredaba i smjernica za apostolski rad. 

VJEČNI RIM 


Kroz cijelu 1925. godinu, koja se slavila kao Sveta 
Godina, Ivan je u časopisu za žensku mladež »Za Vjeru 
i Dom« vodio rubriku Vječni Rim i u njoj je objavlji- 
vao razne dokumente Svete Stolice sa svojim komenta- 
rom kako to naglašava i u prvom članku što ga dono- 
simo kako slijedi. : 


A koliko ga valja ljubiti, 
Papu? »Ne riječima niti jezi- 
kom, već djelom i istinom«, (I 
Iv 3, 18). Kad se ljubi jedna 
osoba, to se u svemu nastoji 
prilagoditi njenim mislima, iz- 
vršiti njena htijenja, protuma- 
čiti njezine želje, kao što je naš 
Gospod Isus Krist rekao o se- 
bi: »Tko ljubi mene, riječ će 
moju držati« (Iv 14, 23); isto 
tako, želimo li dokazati našu 
ljubav k Papi, potrebno je, 
slušati ga. — Pio X. 18. XI. 
1912. 


Jedna je od bitnih karakteristika svakog rimskog 
katolika da ljubi sv. Oca Papu i da sve svoje misli i 
sva svoja djela ravna prema odredbama i željama nje- 
govim. Rimski je papa vidljivi Krist među ljudima, za- 
ručnik sveopće Crkve. On je nepogrešiv u pitanjima 
vjere i ćudođeđa, kada govori službeno — ex cathedra. 
On imade trostruku vlast: učiteljsku, kraljevsku i pa- 
stirsku, »Papa je namjesnik Isusa Krista, nasljednik Pe- 
tra, posrednik između Boga i čovjeka, ispod Boga ali 
iznad čovjeka, manji od Boga, ali veći od čovjeka, 
koji o svima sudi, ali kojega nitko ne sudi« (Sv. Inocent 


II. — Sermo 2 in Consecr. Pontif.) 
U uzburkanom moru zabluda i strasti, koje tresu 
čvječanstvom — poglavito danas — Petrova je stolica 


»sidro nade i luka spasa« (Benedikt XV.), za koju se 
valja uhvatiti i u kojoj moramo naći zaklonište ako ne 
želimo i mi da nastradamo. ' 

Štovanje Svete Stolice osobito je važno za Hrvate 
katolike i to s više razloga: mi se nalazimo na granici 

Istoka i u neposrednom doticaju s ljudima i idejama, 
koji ni malo ne poštuju Rimsku Stolicu. Osim toga u 
hrvatskom narodu nije nastradao samo princip svake 
vlasti, već je u širokim slojevima nastala upravo neka 
mržnja na sve predstavnike građanskog kao i crkve- 
nog autoriteta. I same je krugove dobrih katolika za- 
hvatila ta zaraza i nije rijetka stvar da se. na nezgo- 
dan način kritiziraju naši crkveni učitelji. A oipad jed- 
noga dijela svećenstva od Crkve, najbolji je dokaz ka- 
ko je hrvatski narod duboko pao u tome pogledu. 

Program je rubrike VJEČNI RIM da što više učvr- 
stimo u srcima našim uvjerenje da nam je dužnost da 
ljubimo, sv. Oca Papu i da prema smjernicama koje on 
daje sveopćoj Crkvi, i mi upriličimo naše privatno kao 
i javno djelovanje. Pravi su, naime, katolici spremni 
da i u privatnom kao i javnom životu, ispovjede i dje- 
lima dokažu svoju ljubav osobito time da će što više 
iskazivati neograničenu poslušnost Apostolskoj Stolici, 
za koju će biti spremni sve pretrpjeti i za nju proliti 
svoju krv. ' 

Mi ćemo stoga donositi u ovoj rubrici o Svetoj Sio- 
lici »nova et vetera« (Mt 13, 52.), nove i stare dokumen- 
te, što ih je Sv. Stolica izdala, a imaju načelno ili prak- 
tično značenje za privatni ili javni život katolika. Tako 
ćemo u svakome broju donijeti neke izvatke o Kato- 
ličkoj Akciji, a radi preglednosti dajemo svakome cita- 
tu poseban, naslov. 

[Za Vjeru i Dom, 1 (1925) 15] 

Svi smo , čitali velebni govor, što ga je Sv. Otac Pi- 
jo. XI. održao u: mjesecu rujnu hrvatskim hodočasnici- 
ma,' obazirući: se posebno na prisutne Orlove i zatim 
govor što ga je izrekao Internacionalnoj katoličkoj mu- 
škoj omladini, koja je došla u Rim u ime svojih 5 mi- 
lijuna organiziranih drugova. Čitali smo također u 
prošlom broju našega lista nagovor što ga je upravio 
zastupnicima Katoličkih ženskih udruženja. 





Da uzmognemo dobro shvatiti značenje svih tih go- 
vora, potrebno je da ih uklopimo u onu okolinu u kojoj 
djeluje ovaj veliki Papa za vrijeme Jubilarne godine. 
Potrebno je da si u mašti dozovemo Rim — prijestol- 
nicu svijeta, kako po njoj vrve nebrojene tisuće hodo- 
časnika svih jezika, naroda i rasa, koji su dohrlili sa 
svih 5 kontinenata da se poklone Ocu svih kršćana. I 
evo — svi ti hodočasnici, koji su zastupnici raznih kul- 
tura, među kojima se nalaze svi stupnjevi civilizacije 
— od najprimitivnijih ljudi, tek oslobođenih ispod jar- 
ma poganstva, sve do najviših stupnjeva obrazovanosti; 
svi ti raznolični hodočasnici hoće da vide Papu, da 
mu iznesu svoje poteškoće i da čuju od Njega riječ, 
prema kojoj će oni udesiti svoju djelatnost. Na Papu 
se dan danas stavljaju nadčovječni, herojski zahtjevi; 
On u svom srcu mora da nosi breme cijeloga čovje- 
čanstva. On svim tim narodima, svim staležima i svim 
životnim zanimanjima mora reći upravo onu riječ koju 
svi oni traže. (...)/ 

Da, kad dođete u Rim, kad vidite misijsku izložbu 
i hodočasnike s raznih kontinenata, tada osjetite posve 
jasno urnebesnu aktivnost Rimske Crkve, majke svih 
Crkava svijeta. Osjećate da kroz rimskog biskupa: i 
rimsku biskupiju teku mlazovi vanrednih energija. Ka- 
da ste u Rimu, to vam se čini da se nalazite u orijaškoj 
do sada neviđenoj, električnoj centrali, čiji se kotači sve- 
udilj vrte i koja u sav gaje šalje snergije — velike i ih 
ćudoredne obnove. | 

U Rimu imate intuiciju, osjećaj, da je čita per- 
petuum mobile ili, bolje reći, da neka nevidljiva sila traj- 
no pokreće taj divovski stroj. Imate intuiciju da sve na 
svijetu može propasti, da narodi i države, župe i mnoge 
biskupije i carevine mogu iščeznuti s lica zemlje, 'a da 
će_ rimska biskupija, unatoč bura ii oluja, koje tresu i 
šibaju po moru povijesti ljudskog roda: ostati neozlije-. 
đena. Imate živ osjećaj da je sve krhko i nestalno, da 
svemu prijeti opasnost da potone u bezdanima, ali da se 
Papina lađica bez bojazni njiše usred valovlja i munja, 
jer je usidrena na nepokolebljivoj Petrovoj stijeni. 

U ovoj smo Svetoj Godini .dublje shvatili što znači 
Papinska nadčovječnost. Shvatili smo da veličina na- 
roda ovisi o njihovoj vjernosti Papi: ovisi o tome kako 

se oni ravnaju prema zapovijedima i željama Kristovog 
namjesnika. U Papinskom duhu ležala je u prošlosti 
snaga Hrvatskog katoličkog pokreta; u orijentaciji pre- 
ma njemu leži i naša budućnost. (...) 


[Za Vjeru i Dom, 12 (1925) 337—339] 


U VJEČNI RIM 


Sveta godina. Na Badnjak su zazvonila gotovo sva 
zvona svih katoličkih crkava i navijestila svemu svijetu 
da je započela Sveta Godina. I katolici su u svim ze- 
mljama zadrhtali od radosti i puni su nekih velikih slut- 
nji: nepregledne će se bujice božanskih Milosti odsele 
lijevati na rod ljudski i obnavljati ga u duhu i u istini. 
Pitali smo se odmah: Hoće li novi sretniji život zastru- 
jati u gradovima, selima, obiteljima, društvima, naro- 
dima i državama? 

U dušama se našim ukaza slika divovske crkve sv. 
Petra, u čijoj se sjeni dostojanstveno šeće bijela po- 
java namjesnika Božjeg, vječno vidljivog zemaljskog 
Krista. I k tome Pastiru, k tome Učitelju, tomu Kralju 
hrle nebrojeni puci: hrle mu hladni Nijemci i vatreni 
Španjolci, ozbiljni Englezi i nestašni Talijani; hrli mu 
crnac i bijelac, i Indijac i Malgaš. Svi narodi hrle u 
Vječni Rim, u tu svoju drugu domovinu, da se naklone 
svome Kralju, svome Ocu. Hrle onamo, da svemu svi- 
jetu, krštenom i nekrštenom, ispovjede svoju vjeru u 
Crkvu Katoličku, jedinu sveopću Crkvu, koju je osno- 
vao Krist, i koja će ostati do konca svijeta. 

Katolici hrle onamo da ispovjede svoju ljubav k Na- 
mjesniku Kristovu, koji kao i sam Bog nepogrešivo 
tumači nauku evanđeosku i koji kao kvasac preporađa 
ljudski rod. 

Katolici hitaju u Rim da sami sebe posvete i da 
tako obnovljeni u svojoj duši preporode svoje prijatelje, 
svoje obitelji, svoja društva, svoje narode i države. Jer, 
badava će čovječanstvo težiti za blagostanjem i mirom, 
za srećom, ako ne bude ljubav Kristova zaplamtjela u 
svim dušama. 

I tu će nutarnju vatru ljubavi k Bogu i k bližnjemu 
dobiti katolici u Rimu. Tamo će vidjeti i sresti one s 
kojima su još nedavno ratovali i tamo će se s njima 
pomiriti i pobratiti. Tamo će osjetiti da su svi narodi 
samo braća i sestre u zajedničkoj obitelji i svetoj Crk- 
vi, koje je otac i poglavica vječni namjesnik Božji, bis- 
kup rimski. (...) 

[Mladost, 3 (1925) 65—67] 


NOVOSTI JEDNOG DANA 
— IZ KATOLIČKOG SVIJETA 


Uzimam nekoliko stranih katoličkih časopisa i no- 
vina, koje primih jučerašnjom i današnjom poštom, i 
donijet ću vam posve ukratko katoličke novosti kroz 
samo jedan dan. Da imademo katolički dnevnik, 
svaki dan biste ih čitali i oduševljavali biste se za Cr- 
kvu Božju, koja se vječno pomlađuje i kipi od rada i 
događaja širom svijeta. Sada Vam ne preostaje ništa 
drugo, nego da se molite, da taj katolički dnevnik što 
prije dobijemo. 

Da vidimo što je nova u današnjoj kat. štampi: Iz 
Rima donose novine vijest da je Sveti Otac Papa pri- 
mio u audijenciju francuske bogoslove i rekao im među 
ostalim: da je sam grad vječnoga Rima »pun vjere, pun 
katoličkoga, pun »rimskoga duha« (romanita), 
koji je duša katoličke duše i koji je 
savršenstvo, koje ne smije da nedo- 
staje samoj katoličkoj vjeri«. Pitao sam 
se: zna li uopće naš narod za taj. »rimski duh«, koji 
mora da je duša katoličke duše?! Zar nam se ne nameće 
dužnost da uzgajamo našu djecu od naj- 
ranije dobi u ljubavi prema Papi i 
prema Rimskoj Crkvi — majci svih crkava? (...) 


[Katolički Tjednik, 3 (1928) 2] 

NA ADRESU HRVATSKOG SOKOLA 


U teškim i sudbonosnim prilikama u kojima se dan- 
danas nalazi hrvatski narod, nacionalni romanticizam 
Hrvatskog Sokola nije kadar učvrstiti i pridići taj na- 
rod. Graditi treba na čvrstim vjersko-ćudorednim te 
znanstvenim temeljima, a nadograđivati valja na ka- 
toličkoj tradiciji hrvatskog naroda. I Hrvatski sokoli 
neka budu uvjereni da je jedino Katolička Crkva luka 
istine i tvrđa spasa norodu hrvatskome; ako od 
nje ne zatraže pomoć, uzalud će je 
tražiti. To im u ovo teško doba i sudbonosno vri- 
jeme dovikuju braća po krvi. 

[Katolički List, 2 (1925) 20—21] 


PISMO BRATU ORLU 


U časopisu »Đački Orao«, namijenjenom orlovskom 
podmlatku, Ivan je objavljivao članke u obliku pisama. 
Ovo pismo koje donosimo prema izvornom rukopisu, 
kako je sačuvano u njegovu arhivu, izražava Ivanovu 
misao i osjećaje o papinstvu možda najjasnije od svih 
članaka koje je o tome predmetu napisao. 


Dragi brate! 

Nedavno si čitao u Orlovskoj straži izvještaj o Dač- 
kom orlovskom tečaju, koji se držao u franjevačkom 
samostanu na otoku Košljunu. Ne znam da li Ti je 
poznato da su tom zgodom naša braća đaci posjetili 
svoju seosku braću Vrbničane i tamo priredili jedan 
nastup. Vraćajući se kući kroz Aleksandrovo dočekali 
su ih protivnici Crkve s poklicima »Dolje s Papinom 
gardom.« Nije to po prvi puta da su naše čete dočekane 
sličnim povicima. 

Kada nas već protivnici nazivaju tim imenom »Pa- 
pina garda«, kada su oni već opazili da Orlovstvo kao 
cjelina i svaki Orao kao pojedinac nosi, tako reći, na 
sebi i cijeloj svojoj djelatnosti žig Papin, to mislim 
da ću Te obradovati, ako Ti iznesem neke misli o tom 
predmetu. 

Ti se, možda, čudiš da Ti u pismu pišem o Papi i 
Papinstvu. Obično si slušao o tome štogod u crkvi ili 
u školi pod obukom katekizma. I u našemu društvu 
se o tom predmetu govorilo. Ali kako katolička nauka o 
Papinstvu imade postati svakom suvremenom katoliku 
stvar njegovog najdubljeg osvjedočenja i njegovog uma 
kao i stvar njegovog srca, to mislim da je upravo pismo 
najprikladnije da Ti otvorim svoje srce i to da Ti kao 
brat bratu iznesem o tom svoje misli, svoje nade, svoje 
teškoće. 

Nedavno sam pročitao knjigu jednog Francuza, ko- 
joj je naslov »Za Papu«. U njoj su izvaci iz djela naj- 
glasovitijih umova, a svi ti izvaci velik su hvalospjev 
Papi. U toj knjizi govore najveći Francuzi o značenju 
Papinstva. Jedan između njih, veoma glasoviti biskup 
Segur, pripovijeda ovaj događaj koji je doživio u Rimu: 
»Jednog sam dana u okolici Rima ispitivao katekizam 
jednog malog pastira, kojemu je bilo 13 ili 14 godina 
i koji me je vodio po divnim brdima Latiuma. Dječak 
je bio sav poderan; nije možda znao ni čitati ni pisati; 
ali što je znao i to tako točno da sam se zadivio, po- 
znavao je sve što se ticalo vjere, to jest ono što je čo- 
vjeku jedino potrebno ovdje dolje. Nakon više pitanja 
na koja je mali Rimljanin vrlo dobro odgovorio, došla 
mi je misao da ga ispitujem o Papi: »Reci mi malo, di- 
jete moje, rekoh mu, tko je to Papa?« Na ove se riječi 
dijete zaustavi, otkrije si glavu, i pogledavši me s ne- 
kom vrstom ponosa i pobožnog strahopočitanja, od- 
govori: »Papa, to je Isus Krist na zemlji«. Kad je presvj. 
S€gur čuo ovaj odgovor, uskliknuo je: »Oh! divnog li 
odgovora! U svojoj snažnoj jednostavnosti on u sebi 
usredotočuje svu nauku o vrhovnoj i nepogrešivoj vlas- 
ti Isusa Krista. Da, Papa je Isus Krist na zemlji.« 

Kada sam pročitao ovu zgodu, zamislio sam se. Ovaj 
mali Rimljanin vjerojatno nikad nije išao u školu. Tko 
je u njegovu dušu ucijepio tu zanosnu ljubav prema 
Papi. Bez dvojbe je on tu ljubav usisao s majčinim mli- 
jekom: roditelji su ga njegovi uzgojili u tom duhu. 

A kako je, dragi brate, kod nas Hrvata? Jesmo li 
igdje štogod čuli o Papi u svojem očinskom domu? Da 
li smo vidjeli igda u njemu sliku Papinu? Da li naš 
hrvatski narod znade o Papi toliko koliko znade onaj 

rimski dječak? Da li ga ljubi poput njega? To su pi 
tanja koja sam stavio na se i koja postavljam Tebi, da 
o njima promisliš. 

Ti bi mi, možda, želio prigovoriti i reći: »Razumljivo 
je da Rimljani znadu za Papu i da ga ljube. Oni žive 
u neposrednom doticaju s Papom, vide ga, tako reći, 
svaki dan, i sav Rim sa svojim crkvama, umjetninama, 
narodnim i pobožnim običajima bez prestanka govori 
o Papi.« Nešto je istine u Tvom prigovoru, ali moram 
ustanoviti da svagdje gdje katolički život cvate, tamo 
je i ljubav i odanost prema Svetoj: Stolici najljepši cvi- 
jet te pobožnosti. Sjećam se da sam nedavno čitao pis- 
mo što su ga starješine Francuskog katoličkog omladin- 
skog saveza poslali Svetom Ocu u Rim. U njemu oni 
ističu da je njihov najveći ponos što mogu svoju djecu 
uzgajati u ljubavi i odanosti prema Sv. Ocu Papi, tako 
da će ta djeca već u najranijim godinama osjetiti da 
je ljubav i odanost prema Papi za život, privatni i javni, 
vremeniti i vječni svakog vjernika, od najveće i bitne 
važnosti. 

Ova Te je posljednja rečenica iznenadila: ljubav i 
odanost prema Papi jest za život svakog vjernika od 
najveće i bitne važnosti. No Tvoje će iznenađenje biti 
još veće ako odmah dodam da ta ljubav i odanost pre- 
ma Papi nije samo za pojedinog vjernika od bitne važ- 
nosti, već je od isto tako bitne važnosti za sav dru- 
štveni život: za život u obitelji i školi, za štampu i 
umjetnost, za gospodarski i politički i međunarodni 
život. 

Isto kao što je Krist središte cijele povijesti, isto 
tako je i Papa središte te povjesti. Ta on je vidljivi 
i živi Krist na zemlji. I kao što je Krist bio kamen 
smutnje mnogima, razumljivo je da i njegov živi zastup- 
nik mora da imade svoje neprijatelje kao što ih je i 
Krist imao. I ova misao nam tumači zašto se na Papu po- 
svuda napada, zašto se osnivaju razne sekte, koje blate 
Papinu vlast, zašto su novine pune pogrda na nj i zašto i 
nas Orlove napadaju radi naše ljubavi prema Papi. 

Neprijatelji Crkve vrlo dobro znadu da mi katolici 
Papu smatramo vrhovnim i neprevarljivim Učiteljem. 
Oni znadu da mi smjernice za sav naš vjersko-ćudoredni 
rad, privatni kao i javni, dobivamo od Pape. On tumači 

nauku Kristovu, pokazuje nam što je dobro ili zlo, upu- 
ćuje nas u naše dužnosti u obitelji, čuva svetost i neraz- 
rješivost braka, traži od nas da svoju djecu šaljemo u 
katoličke škole, stavlja nam u dužnost da se borimo pro- 
tiv zloj. štampi, a pomažemo dobru štampu. Papa nalaže 
poslodavcima da radnicima daju zasluženu i pravednu 
plaću, a od radnika traži da savjesno vrše svoje staleške 
dužnosti. On daje svim vjernicima smjernice kako će se 
držati u gospodarskom životu; upućuje novčane zavode 
da se ne ogriješe o ljubav prema bližnjemu, da ne budu 
lihvari tražeći od sirotinje da im plaća odveć velike ka- 
mate; isto tako Papa osuđuje spekulante na burzama, 
koji širenjem lažnih vijesti često upropašćuju narodno 
gospodarstvo, a sebe obogaćuju. Nema, uistinu, djelat- 
nosti kojoj Papa ne bi dao svoje smjernice. On gra- 
đanima stavlja u dužnost da kod izbora glasaju za 
ljude sposobne i odane Crkvi, a ođ vlastodržaca traži 
da rade za opće dobro. Često smo čitali, kako su Pape 
u povijesti svrgavali vladare, kad bi ti vladari ugnje- 
tavali svoje podanike, prekršili zakletvu, krnjili prava 
Crkve. A u srednjem vijeku uspjelo je Papama da 
stvore Kršćanski Savez naroda, koji je znao ratove sve- 
sti na najmanju mjeru i narode ujediniti u bratskom 
natjecanju. 

Sve je ovo dužnost Pape, jer je Papi Krist odredio 
da narode poučava u vječnim istinama i da im pokaže 
kako će pojedinci svojim privatnim i javnim djelova- 
njem postići vječno blaženstvo. 

Iz ovoga očito posve proizlazi da je Papa ona pod- 
loga i ona nepomična pećina na kojoj je sazdana sva 
Crkva. Kako Crkva obuhvaća sve krajeve svijeta, sve 
biskupije svijeta, tako se podloga Papinstva otajstveno 
proteže na sve biskupije svijeta. Ta kamena podloga 
je nepomična i sva Crkva, koja se na njoj. uzdiže, do- 
Ka svu svoju snagu i svu svoju čvrstoću od te pod- 
oge. 

Papinstvo je također pećina i podloga duhovnom 
životu svakog vjernika. Zgrada našeg duhovnog života, 
našeg vjerskog znanja i naših djelatnosti, mora se po- 
dići na nepokolebljivoj podlozi istina što ih Papinstvo 
neprevarljivo naučava. Papinstvo mora po tom biti bitni 
dio i podloga našeg duhovnog života i naših misli, na- 

šeg htijenja i osjećanja. Papa mora stoga da je predmet 
našeg posebnog štovanja i naše ljubavi, dio života naše 
duše. 

Naš je narod to dobrim dijelom zaboravio. Naše 
su novine pune svih mogućih govora i izjava najzakle- 
tijih političara, a kada u njima čitamo koju smjernicu 
ili izjavu Pape? A ipak je Papa »vidljivi Krist«, na 
njegova usta govori sam Bog kada Papa govori kao 
vrhovni učitelj Crkve. Drugi veliki narodi izdaju i tu- 
mače velike smjernice Papa, posebnim slovima ih tis- 
kaju u novinama i časopisima. 

A mi? 

Velik je zadatak, dragi brate, upravo nas Orlova, 
da budemo u našem narodu nosioci Papinske ideje. 
Ponosimo se porugom »Papina garda«, kojom nas zao- 
dijevaju protivnici Crkve. Oni ne mrze Papu, što je Ta- 
lijan, nego što je Kristov zamjenik. Pa da je on Papa 
Hrvat, misliš da ga ne bi mrzili? A zašto neprijatelji 
Crkve toliko napadaju na naše biskupe? Oni bar nisu 
Talijani?! 

Stoga posvuda širimo ljubav prema Svetoj Stolici i 
Papi! Pokažimo i protumačimo našem narodu, da naro- 
di, koji se ne drže Papine nauke, moraju da srću u 
propast. A mi, Orlovi, proučavajmo te smjernice Papa 
u svojim društvima odnosile se one na naš euharistijski 
ili politički život, na gospodarstvo ili javno ćudoređe, 
na jezik u liturgiji ili obiteljski život, na znanost ili 
umjetnost — u svemu neka nam bude vođa Papa! 

U današnjoj zbrci, koja vlada svijetom, gdje je teško 
razlikovati istinu od zablude, dobro od zla, Providnost 
je na goru posadila jedan svjetionik, koji svijetli vjeko- 
vima i svom zemljom. Budemo li se u našemu apostol- 
skom životu ravnali po tom svjetioniku, možemo biti 
uvjereni da nećemo udariti u klisuru i da ćemo sebe 
i svoj narod dovesti u luku spasenja: 

Uz Bog živi! 

Tvoj u Kristu Kralju odani 
stariji brat 
[Rukopis, Arhiv F 39; 25] 

MARIJA 


Ivan je posjedovao posebnu pobožnost prema Bla- 
ženoj Djevici Mariji. Napose je štovao Gospu Lurdsku. 
O Lurdu i Gospi Lurdskoj držao je mnoga predavanja 
i pisao članke, Za njega je Lurd u prvom redu velika 
apologija, obrana katoličke vjere, veliki dokaz za isti- 
nitost kršćanstva i za postojanje nadnaravnog svijeta. 
I u svome žaru da s drugima podijeli svoje iskustvo 
vjere, širi informacije o lurdskim događajima nasto- 
jeći da po njima i drugi dođu do spoznaje vjerskih isti- 
na i po njima usklade svoj život, 

PISMO ING. DRAGI MAROŠEVIĆU 


Hvaljen Isus i Marija! 


Dragi Dragane! 

Obradovao si me Tvojim brzim odgovorom i samo 
žalim što se je naše dopisivanje prekinulo. Osobito mi 
je žao što Ti ne pisah iz Lurda, tako da će biti sada 
prilično teško reproducirati sve svoje dojmove. 

Jamačno se sjećaš onih scena iz Evanđelja, gdje je 
naš Spasitelj utjerao vraga u krmke, koji su poletjeli 
u jezero i utopili se. Ljudi se prepadoše i zamoliše Isusa 
da ode iz njihova kraja. Iste je ljude obuzeo strah kada 
je naš Gospodin izliječio jedinca. Taj fenomen, kao da 
se uvijek pokazuje kada Nadnaravna Sila stupa u djelo- 
vanje (Na fronti se to često događa!). Isto u Lurdu; samo 
te tamo ponajprije obuzme osjećaj da je tamo »Ona«, 
Majka Božja koja je veća i moćnija i ljepša i mirisavija 
i jača, nego li svi oni Pirinejski gorostasi, koji Lurd 
okružuju. Ona tamo na zaseban način stoluje i ja mislim 
da svi koji su tamo, pa makar i ne vjerovali, moraju 
imati taj osjećaj da ona tamo jest. (U Luči će izaći prikaz 
romana Monsieur le Cure d'Ozeron i tamo sam preveo 
onaj stavak koji se odnosi na taj fenomen!). Ti se onda 
nalaziš u Lurdu pokraj Nje; Ona tamo izdiže glavu iznad 
Pirineja, drži u naručju Boga — zamisli si Boga, koji 
može sve zvijezde, koje se gore blistaju, da razmrska 
jednu o drugu. Dakle pred Tobom je Ona — to je jedan 
realan osjećaj koga se ne možeš otresti — a tisuće vjer- 
nika, po noći (svaki s upaljenom svijećom u ruci) ide u 
serpentini uz brežuljak i pjeva bez prestanka Ave, Ave, 
Ave Maria. Svaka svijeća, koja trepti, to je jedna duša, 
koja će danas sutra ili za koju godinu k Njoj. Oh, hoće 
li što prije doći taj čas, čovjek tamo pomisli, jer zaista 
tamo ima neki »predokus« Neba). — To je poetski dio. 

Po danu stotine (više) bolesnika leži na nosilima, 
svijet raskriljenih ruku glasno moli krunicu, a Isus u 
Presv. Sakramentu ide od bolesnika do bolesnika, nagi- 
nje se svakome posebice i blagoslivlje ga. — Međutim, 
jedan svećenik glasno viče: Siegneur nous vous aimons, 
Seigneur nous vous adorons, Faites que je voie... itd. 

(Katkada netko povikne »Ozdravio sam«... ja sam sti- 
gao dva dana nakon čuda i otputovao isto nekoliko dana 
prije novih čudesa. Ove godine je vrlo mnogo ljudi oz- 
dravilo). U toj atmosferi te strah često obuzme, kao one 
ljude iz Evanđelja. 

Da, u Lurdu sam naučio što je Krunica i to mi je 
odsele drugi najbolji prijatelj. Prije Lurda, iskreno priz- 
najem, bila je u dnu duše neka sumnja, neki osjećaj da 
li se ja ne molim kakvome fantomu moje mašte?! Molio 
sam dakako, jer da sam prestao, znači ne vjerovati u Bl. 
Djevicu Mariju. A kuda onda? Okreni se od katolicizma, 
sve je oko tebe mračno i ružno. 

Dakle, Lurd je mojoj razumnoj vjeri pridodao osje- 
ćajni momenat... 

Sebe spominjem, jer držim da je cijeli naš pokret — 
aja sam čedo toga pokreta — u vjerskom pogledu vrlo ra- 
cionalističan. Za svaku najsitniju stvar, treba im apo- 
logija, da ih uvjeriš. Ne opstoji onaj: kontakt od srca 
k srcu s Bl. Djevicom Marijom, ona slijepa djetinja lju- 
bav, koja vjeruje:a ne traži hiljadu argumenata za tu 
vjeru. Što ti pišem, to je samo nabačeno, ali znam da 
rado meditiraš. Držim da ćeš ono što sam izostavio sam 
nadopuniti. 

Nijesi li i ti malo racionalističan? Čedo našega po- 
kreta!? Znam da je teško trpjeti, ali neki ljudi imaju po- 
ziv (vocatio) trpljenja. Mi smo tijelo Kristovo, to su na 
njemu uloge podijeljene. Jedni moraju da trpe, da uklone 
kaznu Božju, koja bi se morala stresti na okolicu. Huys- 
mans bi nazvao te odabranike Mističkim gromobranima. 
Jesi li ikada na to pomišljao da ti trpiš za naš pokret? 
Jesi li svoje muke prikazao G. Kristu za pokret? Kato- 
licizam se neće širiti u nas ako ne bude bilo Radnika, 
Molitelja i Patnika. To je jedan zakon u širenju Kraljev- 
stva Božjega na zemlji. Naš pokret je stvorio do sada 
samo prvi tip (radnika) i mi smo si stvorili u našim du- 
šama ideal Radnika za katol. pokret. Molili 'smo se ma- 
nje, a trpili smo kada smo morali. Zadnji tip je svaka- 
ko vrhunac — imitacija potpune Žrtve Spasiteljeve na 
Križu. I vidim u našem pokretu već priličan broj pat- 
nika. Pošto.slučaja nema, to držim da je plan Provid- 
nosti upravo u tome da spoznamo ovaj misterij iz Nje- 
gova života: trpjeti za druge. 

Istina je da je lako govoriti o Križu, a teško ga no- 
siti. Svakako se moraš svim silama i nadalje moliti Bl. 
Djevici Mariji (po mogućnosti promeditiraj dnevno ci- 
jelu krunicu — kod žalosne meditacije: »koji je za nas 
teški križ nosio« možeš da promotriš cijeli križni put) i 
moraš joj nešto obećati (npr. da ćeš kroz cijeli život jed- 
nom dnevno izmoliti krunicu ili što drugo). U obećanju 
je glavno da ono bude jedna faktična obveza, da ćeš do 
konca života ostati u Njenoj službi. Možda Ona to upravo 
od Tebe traži, jer misli da bi Ti mogao postati kroz kraće 
vrijeme nehajan, a ovakova obveza, poput kakve regule 
disciplinira čovjeka u vjerskome životu. 

To je moje mišljenje. Ne znam jesam li pravo po- 
godio Tvoje duševno stanje, ali držim da je redovita 
konsekventna meditacija jedino sredstvo da čovjek na 
zemlji ne izgubi nikada ravnotežu i da se radosno iz 
dana u dan (budućnost to nije ništa prema vječnosti!) 
s Kristom raduje ili s Njime trpi. (...) : 

Tebe voli i za Te se Bogu moli Tvoj 
Ivica 

Dr. med. sv. Luka, 1921. 
[Arhiv FK] 


NAJNOVIJA ČUDESA U LURDU 


U 4 i četvrt po podne pođem k Špilji;no srećom bilo 
je toliko svijeta pred crkvom sv. Krunice, da sam 
morao pričekati na Procesiju s Presv. Oltarskim Sakra- 
mentom. Stajao sam na zgodnom mjestu, prema izlazu 
»rue de la Grotte«. Prije nego će procesija krenuti od-:špi- 
lje, narod je molio krunicu. Svećenstvo je stajalo tu ras- 
kriljenih ruku i predvodilo te molitve. Iza svake se de- 
setke tri puta otegnuto zapjevao divni, anđeoski koralni: 
»Gloria Patri...« te potresni i moćni »Parce Domine, 
parce populo tuo, ne in aeternum irascaris nobis« —Po- 
štedi nas Gospode, poštedi narod svoj, nemoj da se za- 
uvijeke na nas srdiš. — Iza toga se ushićeno pjevao 
»Magnificat«, te pojedini stihovi psalma »Lauda Jeru- 
salem Dominum, lauda Deum tuum Sion«, koji su se iz- 
mjenjivali sa zanosnim poklicima obožavanja: »Hosana, 
hosana, hosana filio David«. Kada je orleanski kardinal 
Touchet počeo da sa Presvetim blagoslivlje svakoga po- 


91 


jedinog bolesnika, a jedan svećenik snažno zazivao: Go- 
spode mi ti se klanjamo, Gospode mi se ufamo u te, Go- 
spode, mi te ljubimo; Gospode, onaj kojega ljubiš, bo- 
lestan je; Gospode, daj da progledam; Gospode, daj da 
prohodam... tada je jamačno mnogo oko proplakalo. 
Sav je narod jednodušno opetovao ove bolne usklike i 
tako zasvjedočio vjeru u prisutnost Galilejskog čudo- 
tvorca Isusa Krista, Sina Božjega i u istinitost vjere ka- 
toličke. (...) Jedan je kardinal svete rimske Crkve nosio 
Svetootajstvo, a svećenstvo je rimske Crkve molilo u ime 
naroda i pred narodom. I ako tom prilikom koji boles- 
nik zaista u tren oka ozdravi, onda je Bog pod prilika- 
ma pšeničnoga kruha nazočan i svi su »apsurdi« Crkve 
katoličke živa spasavajuća istina. I sveti je Sakrament 
polako prolazio pokraj. ispruženih i sjedećih bolesnika. 

Na veče su Verdunci prije procesije sa svijećama pje- 
vali: »Joanna, Joanna, santa Joanna, ora, ora, ora pro 
nobis.« Sama procesija bila je čarobna: nebrojne tisuće 
upaljenih svijeća, žaruljama rasvijetljena bazilika, koje 
se nebotični zvonik na daleko vidio... sve mi je to bilo 
kao bajka uzeta iz carstva djetinje mašte... 

Nakon ove noćne procesije sav je narod, s upaljenim 
svijećama, kao s gorućim tulipanima u ruci, pjevao urne- 
besni »Credo« — »Vjerujem«. Oko pedeset tisuća ljudi 
duboko je spustilo svijeće, kada je melodija došla do 
značajnih riječi: »et incarnatus est de Spiritu Saneto ex 
Maria Virgine« (i utjelovio se po Duhu Svetom od Ma- 
rije Djevice) i do polaganog razvučenog »et homo factus 
est« (i postao čovjekom). Kod drugih se riječi svijeće u 
znak oduševljenja opet dizale gore, prema zvijezdama, 
a kad je pjesma došla do riječi »et unam sanctam, ca- 
tholicam et apostolicam Ecclesiam«, kao da se to uža- 
reno jezero podignulo za metar više i sav je narod po- 
lako i pobožno pjevao svaki ovaj atribut Crkve: jedne, 
svete, katoličke i apostolske. — Činilo se kao da je tako 
prionuo uz svaku ovu riječ, da je teška srca prelazio na 
drugu.— Oh čarobne li bajke o rasvijetljenim crkvama, 
O vatrenim rijekama i jezerima, zanosnim pjesmama ču- 
desnim ozdravljenjima i svetim ljudima koji iz ljubavi 
bližnjemu žrtvuju život svoj, bajovita li prizora što ga 
Otac nebeski priređuje svojoj zemnoj. dječici! 

[Najnovija čudesa u Lurdu, 1924, str. 5—7] 

Čovjek ne može shvatiti sve, što ovdje proživljuje. 
Na vlastite oči vidjeh čudo: razum mi to kaže, a osjećaji 
i nagnuće ostaju skloni zlu i nesposobni da osjete svu 
veličanstvenost događaja, koji čovjeka okružuju. Ipak 
neka utjeha obuzme čovjeka: sve naše molitve, svi naši 
gorki časovi, sva naša nastojanja oko »obnove svega u 
Kristu«, cijelo naše vjerovanje o istočnom grijehu, o 


značenju trpljenja, o autoritetu — da, sve to šarenilo 
katoličke nauke nije puki fantom, izmišljotina, već pra- 
va, pravcata istina, — Osjetili mi u Lurdu nešto ili ne, 


to su unatoč tomu lurdska čudesa neoborive činjenice, 
koje nam govore, da izvan Crkve katoličke nema prave 
Crkve i da sve one, koji se svojevoljno ogriješuju o na- 
čela vjere i ćudoređa, čeka grozna, a možda i vječna 
osuda. — I zato je sav rad, koji ide za spasom duša, 
najuzvišeniji i najpotrebniji, što se uopće može da za- 
misli. 

Kada sam sve to vidio, pomišljao sam na naše otpale 
svećenike, na tzv. starokatolike i na njihov nesretni 
udes. A radi čega su ostavili Boga, Tvorca svijeta i 
svjetova, te lurdsku Čudotvorku? Radi čega djevičanski 
sjaj blistave, svete, jedine Crkve Katoličke? Oh ako koji 
između tih nesretnika pročita ove retke, neka zna, da su 
tisuće i tisuće vjernika spremne zakleti se pred Bogom 
živim, da su lurdski događaji neprevarljivo istiniti. 


[Najnovija čudesa u Lurdu, Zagreb 1924, str. 19—20] 


DVA ČUDA U LURDU 


Nevjerojatni događaji odigravaju se još uvijek u 
Lurdu. Mnoge tisuće poklonika iz svih krajeva svijeta 
vrve ulicama i mole pred poznatom špiljom krunicu ra- 
širenih ruku. Kada se noć spusti sa Pirineja, duge pro- 
cesije, sa zapaljenim svijećama u rukama, kreću od špi- 
lje Masabielle niz potok Gavu, pjevajući Ave Maria, 
čija se lijepa. melodija diže Gospi Lurdskoj. No najdir- 
ljiviji je momenat procesija Presv. Otajstva. U pet sati 
po podne mnoge stotine bolesnika — broj ovisi o veličini 
hodočašća — ležeći na nosilima ili na kolicima — čekaju 

Presv. Otajstvo na velikome prostoru ispred crkve Sv. 
Krunice. Dok se povorka s Presv. Otajstvom kreće od 
špilje, gomile naroda glasno mole krunicu u svim je- 
zicima svijeta. Svećenik zatim sa Presv. Otajstvom ide 
od bolesnika do bolesnika, dok usred prostora pred crk- 
vom, odjekuje glas drugog svećenika: 

»Gospode, klanjamo Ti se!« 
a tisuće glasova odvraća: 

»Gospode, klanjamo Ti se!« 
I tako se nastavlja: 

»Gospode, mi se uzdamo u Te! 

Gospode, mi Te ljubimo! 

Hosana, hosana, sinu Davidovu! 
Blagoslovljen koji dolazi u ime Gospodnje! 

Ti si Krist, Sin Boga živoga«, itd. 


Slušajući molitve i poklike tih tisuća, bez sumnje 
svakoga gledaoca prožima neki neobičan osjećaj. Ponav- 
ljaju se prizori što su se događali prije 1900 godina, kad 
je naš Spasitelj prolazio jeruzalemskim ulicama, liječeći 
bolesne. 

Lurdski događaji svakoga očevica sile na razmišlja- 
nje. Budući da se oni odigravaju posve javno -- pred 
tisućama gledalaca — i budući svaki liječnik može po- 
sve slobodno pregledati i ispitati svako ozdravljenje, to 
se veliki broj bezvjeraca obraća na katoličku vjeru. 

Lurd, koji je prije 60 godina bio zapušteno selo, sada 
je lijep grad, među ostalim pun samostana. Sve sjeća na 
Bernadette Soubirous, djevojčicu, kojoj se je bl. Gospa 
ukazala 18 puta. Kada među inim pohodite samostan 
»Sirotište neverskih sestara«, tamo će vas lijepo doče- 
kati jedna časna sestra i prijateljica Bernadettina i da- 
rovat će vas njenim uspomenama. 

Lurdski događaji živa su istina i svatko se o njima 
može uvjeriti na vlastite oči. Oni su svesilan memento 
čovječanstvu da se obrati pravome i silnome Bogu. Ideja 
vodilja tim potresnim događajima bezvjerskoga dvade- 
setog vijeka, kao da je izrečena u Zaharijinu pijevu. 
Lurdska čudesa morala bi »prosvjetliti one, koji sjede 
u tami i sjeni smrtnoj i uputiti naše noge na put mira« 
(Lk 1; 79). 
[Narodna Politika, 187 (1921) 2—3] 

BIŠTRIČKO PROŠTENIŠTE 


U Mariji Bistrici Hrvati stupaju u kontakt s Maj- 
kom Božjom i njezinim božanskim Sinom. Tamo se sabiru 
molitve iz svih dijelova našega naroda. Tamo napokon 
kao kroz kakav golemi žlijeb Providnost izlijeva bujice 
svoje Milosti, i odovud se razlijevaju poput rijeka i poto- 
kA u sve naše krajeve. Budući da ovdje dolazi do izra- 
žaja ono što je najvrednije u našemu narodu — njegov 
religiozni genij — to naše svetište mora da postane ljepše 
od naše sveučilišne knjižnice ili od našega Medicin- 
skoga fakulteta (jer naš znanstveni genij mora da bude 
ponizni sluga vjere!), ljepše od naših muzeja i škola, 
šetališta i kazališta. 

Trebalo bi radi toga sastaviti jedan komitet, u koje- 
mu bi bili osim naših biskupa i katolički učenjaci i knji- 
ževnici, — te da ovi djelom i savjetom pomognu toj ob- 
novi Marije Bistrice. Uvjereni smo da bi se bistrički žup- 
nik i njegovi pomoćnici tome radovali, jer se u tome 
slučaju radi o jednoj stvari, u koju je angažiran vjerski 
umjetnički prestiž svih Hrvata. 

Marija Bistrica bi osim toga mogla postati jedno sre- 
dište za obnovu naše crkvene glazbe u gregorijanskom 
duhu. Mnogi svećenici, koji se tamo sastaju za velikih 
poštenja, mogli bi pjevati u koru (barem tercu, misu, 
sextu, vespere i kompletorij) i tako uputiti i sam narod 
u ljepotu crkvene glazbe. Za tim treba težiti to više što 
su prijašnji župnici imali pravo da služe pontifikalne 
mise. 

Kada bi se to sve provelo i u tu svrhu sakupilo mi- 
lodar4, Marija Bistrica bi mogla postati jedan veličan- 
stven umjetnički Credo katoličkih Hrvata. (...) 


[Hrvatska Prosvjeta, 19—20 (1922) 477] 

KATOLIČKA AKCIJA 








Kad je Papa Pio XI. objavio encikliku o Katoličkoj 
Akciji 1922. god., Ivan se odmah odazvao Papinu po- 
zivu i počinje sistematski provoditi u našu katoličku 
javnost ideje Katoličke Akcije. To nije išlo bez poteško- 
će, jer su postojala i drugačija mišljenja koja su se pro- 
tivila njegovim nastojanjima. Unatoč tomu svojim broj- 
nim člancima i zahvatima uspio je uvesti ideje Kato- 
ličke Akcije u obje grane Orlovske organizacije. Od nje- 
govih brojnih članaka o Katoličkoj Akciji, od kojih su 
mnogi tehničko-organizatornog karaktera, donosimo sa- 
mo četiri u kojima iznosi svoje ideje i stavove o aktuel- 
nim problemima, a povezani su s provođenjem Kato- 
ličke Akcije. < 


98 


VLAŠT CRKVE 


Opširni članak »Vlast Crkve«, objavljen u tri broja 
Vrhbosne, jest Ivanov odgovor na stavove nekih kato- 
lika da se crkvena hijerarhija, Papa i biskupi, ne bi 
smjeli miješati u rad katoličkog laikata. Svojim člankom 
želi pokazati da sve ono što nosi naziv »katoličko« mora 
biti u vezi i ovisnosti o crkvenoj hijerarhiji. I zato 
opravdava ulogu Crkve da u svaku akciju ili pothvat 
koji nosi naziv katolički ulazi s puninom svoje vlasti 
koja joj je povjerena od njezina Utemeljitelja. 


I. Uvod 


... Crkva ne daje samo načela (ideologiju) Katoličkom 
Pokretu i cijelom katoličkom životu, već ona u taj Ka- 
tolički Pokret i život ulazi sa svom snagom svoje kra- 
ljevske vlasti, dajući zakone, odredbe i smjernice kako 
će se ta duhovna načela provoditi u svim njegovim gra- 
nama i ograncima, brinući se za izvođenje tih svojih na- 
čela, sudeći i kazneći. To je stoga što je Krist Gospodin 
nerazdruživo povezao u nosiocima crkvenog auto- 
riteta učiteljsku i pastirsku (kraljevsku) vlast. 


I. Papa 


Želimo li shvatiti svu veličinu katoličke nauke o Pa- 
pinoj vlasti, najbolje je da ukratko analiziramo onaj do- 
kumenat koji na najveličanstveniji način govori o toj 
vlasti. To je konstitucija Pastor aeternus (1870.), 
koja je okrunila rad velikog Vatikanskog sabora. (...) 

Naumice smo donijeli izvatke iz ove konstitucije Va- 
tikanskog sabora, jer je u njoj najvjernije izražena bit 
katoličke nauke o Papinstvu koja je osnovica svakom 
katoličkom radu. Bez temeljitog poznavanja te nauke 
nerazumljiv je svaki katolički rad; nerazumljivo je zašto 
se sada svagdje u svijetu opet velikom pomnjom nagla- 
šuje da sav naš rad, privatni i javni, sav Katolički po- 
kret i sva Katolička Akcija, mora poznavati samo jednu 
normu, a ta je norma: smjernice Namjesnika Kristova; 
jer što On određuje, određuje Krist preko njega, i to 
imade zalog blagoslova. Život i djelatnost, ako se ne rav- 

haju prema smjernicama Svete Stolice, jesu promašen 
život, jesu možda »veliki koraci« — ali na »krivom 
putu« (sv. Augustin); na putu koji ne dovodi do ko- 
načne svrhe svih ljudskih čina — do Boga. 

Stoga promotrimo još potanje glavne misli ove. ve- 
lebne Vatikanske konstitucije. 

Kada, kako vidjesmo, govorimo o vlasti E (tj. 
Pape i biskupa), razlikujemo. trostruku vlast: naučavanja, 
upravljanja i posvećivanja. Za temu koju obrađujemo ne 
dolazi u obzir vlast posvećivanja, već vlast naučavati 
i vlast upravljati. Vidjeli smo da Papa imade_ vlast 


naučavanja: njegova je dužnost prema tome da 


širi kršćansku nauku među narodima i da ječuva čis- 
tu i neporočnu Kada, dakle, velimo da želimo 
raditi prema katoličkim načelima u Katoličkoj Akciji, u 
Katoličkom pokretu ili uopće u životu, to ta čista i 
neporočna kršćanska načela dobivamo 
od Pape iod drugih izvora, ali u suglasju s njime. 
Ova kršćanska načela Papa objavljuje raznim bulama, 
brevima, enciklikama, pismima, govorima itd. Ako, da- 
kle, želimo raditi kao Bolić prema is prav ni m na- 
čelima bilo gdje, potrebno je da proučavamo nauku Kri- 


stovu na vrelu: u bulama, enciklikama, govorima SV. 


Oca itd. 

Štoviše ovi dokumenti živog učiteljstva imadu za pre- 
težni dio katolika veće značenje od samog Sv. Pisma, jer 
nam Sv. Pismo ne govori uvijek jezikom našega vijeka 
i jer neupućeni laik nema uvijek dovoljnu naobrazbu, 
da bi bio u stanju nauku sv. Pisma uvijek primijeniti 
na današnje životne prilike, koje znadu biti veoma kom- 
Plicirane. A eto to čine dokumenti Sv. Stolice, koji. nam 
govore današnjim jezikom i rješavaju nam na temelju 


filozofije i Objave današnje pokošiksće i deja siguran: 


pravac našoj djelatnosti. (...) 

. Ieto, dužnost je Katoličke Akcije da nam Papu ajet 
približi i da nas pouči kako se sva naša nastojanja: mo- 
raju ravnati prema smjernicama tog našeg neposred- 


nog učitelja ipod vlašću tog našeg | kadiaa 


srednog zapovjednika. 


Time smo istakli jednu bitnu i to najvažniju osnovicu 
katoličke djelatnosti. Ona bi bila nepotpuna, kada ne 
bismo odmah nadovezali prikaz o vlasti mjesnog biskupa, 

preko kojeg se redovito, prema volji Isusovoj, širi 
nauka Božja u duše vjernika i koji je također nepo- 
sredni vladar nad svakom Baje islaja dje- 
latnošću u svojoj orma 


NI. Mjesni biskup 


Nije posve točno kada se govori.da je ovaj ili onaj 
biskup vođa Katoličkog. Pokreta u svim biskupijama 
jednoga naroda, Isto tako Katolički Pokreti ne poznaju 
umrle vođe. Idejni vođa svakog Katoličkog Pokreta jest 
Sv. Otac u cijeloj Crkvi, a mjesni biskup u svojoj bis- 
kupiji, zato jer Crkva ima svoje. živo učiteljstvo. 
Ovaj ili onaj biskup je, možda, između ostalih biskupa 
stručno najvještiji da vodi ovaj dio katoličkog rada koji 
se nazivlje Katolički Pokret; te tako možda utječe i na 
razvoj istog rada u drugim biskupijama; stvarno je ipak 
svaki biskup uz Papu uvijek i posvuda bio vođa svakog 
pokreta u svojoj biskupiji. On tome pokretu daje na- 
čela .iimađei vlast da ta načela u tom pokretu 
provodi; uvijek prema smjernicama Sv. Stolice i neo- 
visno od drugih biskupa. To je njegovo pravo kojeg se 
on nikada ne može odreći. Ovo naravno nimalo ne 
smeta da biskupi jedne pokrajine solidarno nastupaju 

I kao što smo vidjeli da smjer za cijeli katolički rad 
daje Sv. Stolica, isto tako smjernice za cijeli katolički 
rad, ukoliko je on katolički (bio on i ekonomski, poli- 
tički), daje mjesni biskup za svoju biskupiju; to jest 
ukoliko u njemu ima stvari koje spadaju u vjerski i 
nadnaravni red. Mjesni je biskup u svojoj biskupiji vr- 
hovrii vođa cijelog Katoličkog Pokreta, ukoliko ovaj ide 
za vjersko-moralnim ciljem. Iz toga slijedi da je bitno 
za svaki katolički rad biti u bitnoj vezi s mjes- 
nim biskupom. Jasno je da nijedan biskup nema pravo 
zadirati u katolički : rad u. drugoj biskupiji mimo volje 
odnosnog biskupa. To je načelo došlo do izražaja već u 
prvo kršćansko doba. Sv. Augustin već ističe da na nje- 
ga ne spada »da se posebno .bavi osim hiponskom Crk- 
vom... U, drugim pak krajevima toliko djelujemo, 
što se Crkve tiče, koliko ili nama dozvoljavaju ili od 
nas zahtijevaju biskupi odnosnih krajeva.« (Ep. 34..n.5.) 


101 




















Bila je Spasiteljeva volja da Rimski Papa ne može po 
sebi niti po svojim delegatima vladati Crkvom bez re- 
dovitih biskupa (cjelokupnog Episkopata). Volja je da- 
kle Spasiteljeva da se redovito ništa što nosi na sebi 
biljeg katolicizma, ne zbiva bez Pape i biskupa. Dokaz 
da je volja Spasiteljeva da se katolički život redovito 
razvija preko biskupa jest što je s jedne strane Krist 
utemeljio Crkvu i dao joj ustav, a s druge strane Crkva 
nigdje nije bila bez biskupa. Da nije bila volja Kristova 
da Crkvom vladaju biskupi, ne bi se moglo razumjeti 
zašto je Crkva već od prvog stoljeća svagdje imala bis- 
kupsku ustanovu i smatrala je da je ta ustanova božan- 
skog podrijetla: »Nad kojim vas Duh Sveti postavi bi- 
skupima, da upravljate Crkvom Božjom.« (Dj 20, 28.) 
Krist sam »je dao jedne za apostole, a jedne ža 
pastire i učitelje« (Ef 4, 11). Tako je eto Krist 
odabrao apostole i njihove pomtćnike (proroke i evan- 
đeliste) da osnuju crkve, a da se te već osnovane crkve 
pasu (upravljaju), dade im pastire i učitelje. Ta dvo- 
struka dužnost (pasti i naučavati) spada u prvom redu 
i ponajprije na biskupa. A u Otkrivenju sv. Ivana uka- 
zuje se Krist imajući »u desnoj ruci sedam zvijezda... 
Sedam zvijezda jesu anđeli (biskupi) sedam crkava«. 
(Otk 1, 16, 20.). 

Time je, dakle, jasno označeno da je volja Kristova 
da u Crkvi budu biskupi, koji će voditi brigu za poje- 
dine crkve. Dakle se ništa specijalno katoličkog ne može 
dogoditi, po volji i odredbi Kristovoj, u nijednoj bis- 
kupiji bez ni mimo biskupa. 

Biskupi su u svojoj biskupiji službeni (autentični) 
učitelji. Stoga mi ne slušamo biskupa, što je on silne 
učenosti, ili što su njegovi dokazi snažni, već jer on 
nauku Crkve s autoritetom naučava i jer je radi toga 
neposredno poslan od sv. Oca, a posredno od samoga 
Krista, da nas svojom vlašću, danoj mu od Krista i 
Pape, uči i upravlja u cijelom katoličkom životu 
i radu. (...) 

Opetujmo ukratko iznesene misli: u svim stvarima 
Katoličkog Pokreta, i uopće u svim ljudskim djelatnos- 
tima, koje imaju neposredni duhovni cilj, Papa i bis- 
kupi imaju direktnu vlast. U stvarima Ka- 
toličkog Pokreta, koje su vremenite naravi, ali je s nji- 

ma vezan jedan duhovni interes (mješovite stvari), Pa- 
pa i biskupi imaju indirektno vlast (zapovjednu, pre- 
ceptivnu: potestas iurisdictionis); vlast, koja je vlast u 
punom smislu riječi. Ova indirektna vlast Pape i bis- 
kupa nad mješovitim stvarima Katoličkog Pokreta i 
svih ljudskih djelatnosti jest, kako vidjesmo, dvostruka: 
pozitivna i negativna. 

Osim ove direktne i indirektne (pozitivne i nega- 
tivne) vlasti, koje su zapovjedne i vežu u savjesti pod 
poslušnost, dolazi još direktivna (savjetodavna) vlast 
Crkve u vremenitim pitanjima. Ovoj vlasti se katolici 
pokoravaju, jer ih na to potiče krepost razboritosti. (...) 

[Vrhobosna, 4—5 (1927) 75—80; 6 (1927) 94—96; 
7 (1927) 105—108] 


KATOLICI I POLITIKA 


Pitanje odnosa Crkve i politike kao i političke anga- 
žiranosti katolika i njihove stranačke pripadnosti bilo 
je veoma aktuelno i u Merčevo vrijeme. I u tu proble- 
matiku Ivan je pokušao unijeti svjetla na temelju crk- 
venih dokumenata i katoličke nauke. O tome je izradio 
veliku studiju koja je ostala u rukopisu a nosi naziv: 
»Načela katoličke političke akcije«. Nekoliko značajni- 
jih misli iz njegova članka »Katolici i politika« barem 
djelomično mogu ilustrirati neke njegove stavove o tom 
pitanju koji se nisu razlikovali od stavova što ih je 
Crkva u ono vrijeme zastupala. 


... Gospodin Bog osnovao je dvije ljudske zajednice i 
to jednu naravnu i vremenitu, a drugu vrhunaravnu i 
vječnu. Vrhunaravna je zajednica sveta Crkva, koju je 
ustanovio sam Isus Krist, i njezina je zadaća da čovje- 
čanstvo vodi vječnoj sreći, Drugu zajednicu, naravnu, 
nije Gospodin Bog osnovao na izravan način kao sv. 
Crkvu, već na neizravan način. On je, naime, učinio čo- 
vjeka društvenim bićem, a društvenost zahtijeva jednoga 
poglavicu. Prva je društvena jedinica obitelj. Potreb- 
no je, dakle, jedno vodstvo, jedan autoritet, koji će vo- 
diti sve one naravne društvene jedinice, a to je društve- 

na vlast. Zato razumijemo zašto Katolička Crkva nau- 
čava da je svaka vlast od Boga, pa makar ona bila i u 
rukama bezvjernika. , 

Glavna je dužnost države da se brine kako će ljudima 
biti dobro na zemlji, i kako će ovdje steći vremenito 
blagostanje. 

Gospodin Bog, koji je tvorac vrhunaravnog reda 
(Crkve) i naravnog reda (države), razdijelio je ljudski rod 
među dvije vlasti, kojima se valja pokoravati. Razumi- 
jemo zašto je naš Spasitelj rekao »Dajte Bogu što je 
Božje, a caru što je carevo«. 

To je vrlo mudro uredio i tako nas je uputio da je 
jedno od temeljnih načela svake akcije: podjela 
rada. Neka se Crkva ne miješa u gradnju željeznica i 
ceste, ali neka se država ne miješa u namještanje bisku- 
pa, u osnivanje Marijinih kongregacija i  orlovskih 
društava. Svako ovo društvo — Crkva naime i država 
— ima svoj djelokrug, u kome moraju biti neovisni. Ali 
što je onda, gdje se interesi sukobljuju, kao npr. kod 
ženidbe, kod škole? U takovim mješovitim pitanjima, 
koja spadaju istodobno u djelokrug Crkve, a i države — 
jer je ženidba sakramenat, a za sakramente se brine 
Crkva, ali iz braka se rađaju vojnici, a to opet zanima 
državu — u takvim pitanjima Crkva ima prvu riječ, A 
zašto to? Nije li to nametanje? Nipošto; i to zato, jer se 
država brine za zemaljsku, vremenitu sreću: ljudi, a 
Crkva za vječnu: Vremenitost se mora podrediti vječ- 
nosti, kao. što se tijelo, koje traje do name sto godin, 
mora podrediti duši, koja je vječna. 

Svaki je katolik istodobno član Crdege.. a i države. 
On se mora pokoriti jednoj i drugoj i to državi u stva- 
rima vremenitog, materijalnog blagostanja, a u pitanji- 
ma vječnog blaženstva, mora se pokoriti Crkvi. Traži li 
država nešto od njega što se protivi Božjim zakonima, 
to on mora biti spreman proliti svoju krv i pokazati da 
treba više slušati Boga negoli ljude. 

Što je napokon politika? Ona je znanost o dobrom 
upravljanju države. Svaka politička stranka tvrdi da bi 
ona znala bolje upravljati državom negoli koja druga. 
Mi katolici imamo čista i jasna načela o tome i znamo 
da svaka stranka, koja na primjer ne priznaje slobodu 
i neovisnost Crkve, ili ne priznaje prirodno ćudoređe 

kao npr. svetost obitelji, nerazrješivost braka, vjerski 
odgoj djece, nedjeljni počinak, da ta stranka ne valja. 
Katolici moraju prema tome pptpomagati onu stranku 
ili one stranke, ako ih ima više, koje stoje na kršćan- 
skim temeljima i koje će u saboru braniti ponajprije 
prava Crkve, prava vjernih katolika i po načelima Crk- 
ve raditi i za vremenito blagostanje države, 

Sve te navedene stvari spadaju u vjeru i ćudoređe, 
a za ovo se mora brinuti Crkva. Evo ukoliko se Crkva 
bavi politikom. 

Ali evo ukoliko se ona ne bavi politikom: Njoj je 
svejedno, bila monarhija ili republika, bilo petnaest mi- 
nistarstava ili samo tri, gradile se željeznice ili parobro- 
di. To se sve tiče vremenitog blagostanja, a Gospodin je 
Bog to stavio u djelokrug države. Ovakova se pitanja u 
običnom životu nazivlju imenom »politike«. I sada nam 
je jasno zašto Crkva uvijek tvrdi da je izvan politike i 
političkih stranaka. Nie 

Koje su dužnosti katolika? Dvojake su: oni moraju 
ponajprije potpomagati Crkvu u širenju kraljevstva 
Božjega, a zatim vršiti svoje građanske dužnosti. Danas 
je jedno od najboljih pomagala Crkve takozvana Ka- 
tolička Akcija. Katolička Akcija ima zadaću da 
utvrđuje, širi, primjenjuje i brani katolička načela u 
životu pojedinaca, porodica i ljudskoga društva; ona je 
sudjelovanje svjetovnjaka u uzvišenom poslanstvu Crk- 
ve. (.. ) 


[Nedjelja, 17 (1924) 1—2] 


SOCIJ ALNO-EKONOMSKA AKCIJ A 
KATOLIKA , 


Svojim. širokim duhom. Ivan je ušao u sve pore su- 
vremenog Života i nastojao ih promatrati i procjenjivati 
u svjetlu. kršćanskih istina. Ova dva članka, koja sli- 
jede, jesu zanimljivi Ivanovi pokušaji da i na područje 
ekonomije unese evanđeoske ideje i smjernice katolič- 
kog morala. 


105 









































Podigavši dakle Isus oči i vidjevši da veoma mnogo 
naroda ide k njemu, reče Filipu: Gdje ćemo kupiti kru- 
ha da ovi jedu?... A Isus reče: Neka ljudi posjedaju!... 
Posjeda dakle muškaraca, na broj oko pet tisuća. Isus 
pak uzevši kruhove i davši hvalu dade onima, koji po- 
sjedaše... A oni ljudi vidjevši čudo, koje učini Isus, 
govorahu: »Ovo je zaista prorok«... Kad razumije Isus 
da će doći da ga uhvate i učine kraljem, otiđe opet u 
goru sam« (Iv, 6, 15). 

Evanđelje je, uistinu, čarobna knjiga, jer koliko ga 
god puta čitali, uvijek nam se čini da čitamo novu knji- 
gu. Ono je uvijek zanimivo. Pa kako i ne bi bilo zani- 
mivo, kada se u njemu iznosi život Prauzora svih ljudi? 
Isus je došao na svijet, da nas svojim životom i svojom 
naukom uputi što ćemo vjerovati i kako ćemo živjeti. 
Pokazao nam je kakvo mora da je sve naše djelovanje, 
ako hoće da bude u skladu s Božjim poretkom. Pro- 
motrimo stoga u vidu Ivanova Evanđelja, što se čita u 
sv. Misi na četvrtu nedjelju u Korizmi, koji cilj mora 
imati socijalno-ekonomska djelatnost katolika. U ovu, 
kako je poznato, spadaju sve one ustanove, koje imaju 
kao neposredan cilj da ljudima, i to poglavito onim slo- 
jevima koji trpe, materijalno pomognu. U taj rad spa- 
daju katolički radnički sindikati, raznovrsne zadruge za 
nabavu, osiguravajuća i pripomoćna društva i slično. 
Kada se Isus popeo na brdo i vidio: mnoštvo gladnog 
puka oko sebe, smilovalo mu se. No istodobno, dok je 
Njegovo Srce osjetilo tjelesnu bol izgladnjelih ljudi, još 
je većma ono osjetilo onaj glad za Istinom, koji je mu- 
čio bijedni narod. Odmah stvara odluku da pomogne 


. narodu: time što će utažiti narodu njegovu fizičku glad, 


gledat će također da mu duhovno pomogne. I zaista: 
Isus je posve uspio; nahranio je pet tisuća ljudi i tim 
djelom tjelesnog milosrđa stekao je privrženost tih glad- 
nih gomila. Istodobno je to bilo čudo i ljudi dođoše do 
spoznaje da je Isus Prorok; tim što je nahranio gladan 
narod, postigao je Isus jedan duhovni i vrhunaravni cilj: 
narod je u Isusu upoznao Proroka i obećanog Mesiju i 
kasnije je lakše mogao razumjeti otajstvo presv. Euha- 
ristije. 

Ovaj je postupak Isusov uzorom onim katolicima koji 
se posvećuju ekonomskoj akciji. Dužnost je katolika da 

podižu raznovrsne ekonomske institucije: sindikate, za- 
druge i slično i time vrše suvremeno djelo milosrđa. 
Ali to nije dosta; to čine i nekršćani. Katolici moraju 
činiti ova djela tjelesnog milosrđa da time postignu jed- 
no duhovno dobro; moraju nastojati da narod, koji uživa 
blagodati tih katoličkih ekonomskih institucija, zavoli 
Kristovo socijalno Evanđelje, koje je oduševilo one lju- 
de koji vode one katoličke institucije što toliko dobra 
čine. Zato se i ne čudimo što Pape uvijek naglašavaju 
da je katolička ekonomska akcija dobrotvorna akcija u 
korist naroda i to poglavito onih slojeva koji su naj- 
bjedniji, ali da se ta akcija ne smije zaustavljati kod 
materijalne pomoći, već mora posve svjesno ići za jed- 
nim vjersko-moralnim ciljem. Jedino takva akcija, koja 
ide za tim duhovnim ciljevima, može nositi ime kato- 
ličko. Time se i u ekonomski život unosi poredak Božjih 
zakona, koji je, tako reći, iščezao iz javnog života sve od 
srednjeg vijeka, a taj traži da se sve naše djelatnosti 
podrede jednom duhovnom i vrhunaravnom cilju. 

Imade još jedna pouka, koja se nama nameće kada 
čitamo spomenuto Evanđelje. Kad je narod vidio da ga 
je Isus nahranio i tako mu materijalno pomogao, htio 
je Isusa proglasiti svojim zemaljskim kraljem. Narod 
je osjetio da bi Isus bio u stanju da ga i na ovoj zemlji 
usreći. Nije li Isus time što je nahranio gladan narod, 
posve jasno pokazao da je u stanju preuzeti državne 
poslove, među koje spada brinuti se za vremenito ma- 
terijalno stanje državljana? Isus je prema tome, kako 
bismo se izrazili jezikom današnjega vijeka, svojom 
ekonomsko-socijalnom akcijom postigao veliki politički 
uspjeh. Isus ipak nije iz toga političkog uspjeha (za 
kojim on nije ni išao, ali koji je sam po sebi došao kao 
nužna posljedica) htio izvući političku korist; on se 
skrio pred ljudima, samo da ga ne učine vremenitim 
kraljem. 

Nije li ta pouka veoma značajna? Ekonomskom ćemo 
akcijom dosta lako steći i političkih pristaša, a ipak ta 
ekonomska akcija mora ostati neovisna od svake poli- 
tike! Kao što Krist nije nahranio gladan narod zato da 
ga ovaj onda proglasi kraljem, već zato da narodu učini 
djelo milosrđa i da u njemu probudi vjeru u njegovo 
Božansko poslanje, isto tako svaka socijalno-ekonomska 

akcija: mora da je dobrotvorna akcija u korist puka, i 
to poglavito onih slojeva koji:trpe, ali bez obzira na nje- 
govu stranačku pripadnost, i stoga ta akcija mora sta- 
jati izvan svake stranačke politike, te mora težiti tek za 
tim da se postigne koji duhovni cilj. Riječi Leona XIII: 
u enciklici »Graves de communi« .kao da su jelsa +og 
velikoga čuda iz ovoga Evanđelja. . ' 

»Ta akcija«, veli veliki Papa, »ide za tim da. pomogne 
onima koji žive od rada svojih ruku, da im omogući: da 
postepeno osiguraju svoju budućnost, da mogu slobodno, 
u obitelji kao i javno, vršiti krepost i izvršavati svoje 
vjerske dužnosti; da osjete da su ljudi, ane životinje; 
kršćani, a ne pogani; da onda napokon lakše i s više 
žara pohrle prema onom jedinom i potrebnom dobru; 
prema onom najuzvišenijem dobru radi kojeg: smo stvo- 
reni«. Ovo je nauka Crkve o ekonomskoj akciji katolika, 
kako je iznosi Papa, a za koju imademo najveličanstve- 
niji primjer u umnožavanju kruha u blizini pustirije od 
Betsaide Julije. (...) U svojoj enciklici Graves de com- 
muni (poslanoj svim biskupima svijeta — Op. ur); od 18. 
I. 1901., Papa je rekao: »Ne dopuštamo dati politički 
smisao kršćanskoj demokraciji; treba po strani ostaviti 


svaki politički smisao; zapovijedi prirode i Evanđelja, 


jesu i ostaju: iznad stranaka i promjena događaja; pla“ 
novi, i akcije katolika ne smiju imati za cilj da više. ci- 
jene ili da priprave teren jednom obliku vladavine .ra- 
dije negoli drugom... Kršćanske demokratske ustanove, 
makar kakav bio njihov značaj... ne smiju se dakle 
smatrati sredstvima za postizanje političkih ciljeva, ili 
određenim da promijene jedan oblik vladavine (27. I. 
1902), Zatim se kršćanska: demokracija ne treba nikada 
miješati u politiku; ona ne smije: služiti niti strankaia, 
niti političkim: ciljevima;. to nije njen: djelokrug; ali, ona 


mora biti blagotvorna akcija u korist puka..:;« (Gratrep 


de communi 18. XII. 1903.) 

“Krist je svojom dobrotvornom akcijom u korist puka 
deakr načine kruhova). mogao postići politički: cilj; 
on se uklonio, čim ga htjedoše izabrati: za kralja, poka- 
zavši nam da sa svim našim ekonomskim inštitacijama 
želimo. pomoći narodu tjelesno i time ga oduševiti za 
Krista, koji nas je potakao .na to da u gospodarski život 
unosimo načelo pravde i ljubavi. Kako mora da je u 

Kristu i Bogu težište svih naših socijalno-ekonomskih 
nastojanja, tako. sve te socijalno-ekonomske institucije 
irebaju osim financijskog obračuna uvijek polagati je- 
dan duhovni vjersko-moralni obračun; zapravo finan- 
cijski obračun: trebaju. polagati da pokažu koliko se do- 
bra učinilo za širenje: Kristova anje jer ovo po- 
sljednje je glavno. 

Jasno je da svatko mora  sidjeti u našim obonotnalsku 
institucijama da su katoličke. U prostorijama valja.:da 
je na vidnom mjestu koji kršćanski znak; namještenici- 
ma se mora dati prilika da vrše svoje vjerske dužnosti 
i da rade na svom vjerskom usavršavanju (moraju imati 
Priliku i poticaj da se upišu u katoličke organizacije), 
plaća treba da je prema poslu, a njihove radne sile se 
ne smiju .izrabljivati, pogotovo ne blagdanima, jer im 
se inače oteščava polazak sv. mise. (...) 


are [Katolički Tjednik, 18 (1927) 5—6] 


VJERA ji GOSPODARSKI živor 


Kada: govorimo o draivinotu poretku, to sije“ po- 
mišljamo na raznovrsne zemaljske potrebe ljudskog 
društva. Društveni poredak nerazdruživo je vezan s 
ovom zemljom i sa životom čovjeka-na ovoj zemlji. Sve 
dakle, što nosi zemaljsko obilježje, vezano je uz ovaj ze= 
maljski društveni poredak. Među dobra ovog zemaljskog 
društvenog poretka spada vjera, ćudoređe, te umna i 
Materijalna dobra. U dobro uređenom društvenorti: po- 
retku sva ova dobra moraju doći do izražaja i imadu za- 
daću da čovjeku pomognu, te ovaj iz: vremenite domovi- 
ne Bree u blaženu Vječnost, za koju je stvoren. 

* Kada govorimo 60 ekonomskom poretku, mislimo tek. 
na Eladan dio društvenog poretka, to jest na materijalne 
ihteresa građanškog društva. Sociologija je znanost koja 
traži i određuje glavne zakone društva; socijalna ili po. 
litička ekonomija tek je jedno poglavlje, jedan dio. so- 
ciologije. T' ova je znanost, koja pronalazi zakone ljud- 
ske djelatnosti, ali samo utoliko ukoliko se ti zakoni:od- 
fidse:'na materijalne interese društva: Isto tako ti! zakoni;: 
koji se.tiču materijalnih interesa, moraju: biti: podređe- 

hi društvenom dobru, tako da se ne bi dogodilo da radi 
materijalnih interesa postrada vjera, ćudoređe, intelek- 
tualna dobra, koja također spadaju među društvena 
dobra. 

Katolička Akcija imade kao poseban zadatak da vrši 
socijalni apostolat; to jest da u cijelo ljudsko društvo, 
u obitelji, u države, među pojedince i u sve ljudske in- 
stitucije unese kršćanska načela. Jasno je da u taj soci- 
jalni apostolat Katoličke Akcije spada i poduka kako će 
se u ekonomski život unijeti kršćanska nauka. Primjer 
će to najbolje dokazati. Svaki je radnik stvoren da po- 
stigne svoju konačnu svrhu u nebu. Što želi Katolička 
Akcija od radnika? Da uzmogne živjeti dostojnim živo- 
tom i tako postigne svoju konačnu svrhu. Za to je potreb- 
no da dobije potrebnu vjersko-moralnu izobrazbu; da 
dobije također i umnu izobrazbu, jer i to spada na sva- 
kog čovjeka; treba također stalešku izobrazbu; ali bez- 
uvjetno radnik mora imati i stanovitu svotu materijal- 
nih dobara. Bez materijalnih dobara on uopće ne bi 
mogao živjeti. Materijalna su dobra podloga na kojima 
se diže zgrada njegova zemaljskog života. Na toj se ma- 
terijalnoj podlozi osniva njegov život; to su ona kola 
koja ga vode u vječnost. Bez tih materijalnih dobara 
čovjek, dakle, ne bi mogao ni živjeti i prema tome 
niti vršiti krepost. Ekonomska dobra su pred- 
uvjet kreposti. U planu je Božjem da ova dobra budu 
pravilno raspoređena, jer- ova rasporedba utječe i na 
moralni i religiozni život čovjeka. Stoga je potrebno da 
se u društvima Katoličke Akcije prouče glavni zakoni 
ekonomskog života: zakoni proizvodnje, podjele i tro- 
škova materijalnih dobara. Kako ćemo religiozno i mo- 
ralno pomoći narodu, ako je ovaj u skrajnjoji bijedi i 
nema najpotrebnije za život? Treba stvoriti materijalne 
preduvjete za dostojan život. A da se to uzmogne postići, 
treba dobro poznavati zakone tog ekonomskog života. 
Radi toga je ekonomija u najužoj vezi s religijom; ona 
je preduvjet naravnom životu a time i kreposti, 

Nadalje, koliko bi vjeri bilo pomoženo da u ekonom- 
skom životu vladaju zakoni pravednosti i ljubavi? Tada 
bi gospodar radniku davao zasluženu plaću, seljak ili 
mljekara ne bi vodu miješali u mlijeko, a radnik ne bi 
npr. morao stanovati u zagušljivim stanovima. Kada ne 

bi bilo lihve, narod bi si lakše pribavio sve što mu je 
potrebno za život, ne bi morao iscrpsti sve svoje sile u 
radu i mogao bi lakše vršiti svoje vjerske dužnosti. Eko- 
nomski je život, po tome, prema samoj: namisli Božjoj, 
veoma važan faktor za religiozni život, iako nije jedini. 

Stoga je od veoma velike važnosti da se u našim 
društvima Katoličke Akcije proučava socijalna ekono- 
mija, naravno kako je izlažu Pape, poglavito Leon XIII. 
u svojim enciklikama, te katolički sociolozi. Crkva ide 
štoviše tako daleko da ona hoće evanđeoski duh unijeti 
u ekonomski život tražeći od katolika da ovi osnivaju 
katoličke socijalno-ekonomske institucije. Bitna je nji- 
hova zadaća da uspostave ekonomsko Kristovo Kraljev- 
stvo. Iako se te institucije bave materijalnim dobrima, 
one dobivaju svoje smjernice od Crkve, koja nepogreši- 
vo tumači zakone ćudoređa (zakone ljudskih čina, koji 
ga dovode do Boga) kako ovi ravnaju ekonomskim ljud- 
skim činima. 

Tako svaki ekonomski čin imade zadatak da nađe 
način kako će se postići ekonomsko dobro; no taj način 
postizavanja tih dobara mora da je ljudski čin: ne smije 
biti krađa, prevara, grabež; to dobro se ne smije sticati 
da se njim griješi, već zato da omogući čovjeku krepo- 
stan život i time blaženu vječnost. 

Nije stoga čudno da sav ekonomski život mora da 
je ovisan od Crkve, nepogrešive čuvarice ćudoređa, i to 
utoliko ukoliko ekonomski čini, kao svi ljudski čini, mo- 
raju biti moralni. Stoga vidimo npr. da u drugim zem- 
ljama Crkva šalje u katoličke ekonomsko-socijalne or- 
ganizacije takozvane »moralne konzultore«, koji bdiju 
da te ekonomske organizacije rade prema načelima 
pravde i ljubavi. 

[Katolički Tjednik, 27 (1927) 5] 

Veliki dio Ivanovih članaka i ostalih spisa namije- 
njem je problemima katoličkog odgoja i apostolata. Član- 
ci su raznorodni kako se to može vidjeti iz bibliografije. 
Neki su namijenjeni direktno mladima, drugi općenito 
razrađuju koji odgojni problem. Ovdje smo izabrali samo 
one najvažnije koji nam ilustriraju širinu Ivanovih apo- 
stolskih nastojanja za formiranje cjelovite katoličke lič- 
nosti. Mnogi su članci usko povezani s Hrvatskim Or- 
lovskim Savezom u kojem je Ivan razvio svoj apostol- 
sko-odgojni rad među katoličkom mladeži. 


ll4 


ŠTO HOĆEMO 


Ovaj članak piše Merz još kao student. Po sadržaju 
je kratak, ali je misaono veoma jasan. Ivan govori u 
ime katoličke mladeži koja je bila sastavni dio tadašnjeg 
Katoličkog Pokreta. Postavlja jasan cilj pokreta, nazna- 
čuje sredstva i metode. Ove temeljne ideje on će kasnije 
razraditi i proširiti na sva područja svoje djelatnosti. 


U ljudskim se dušama odigrava čitava povijest čo- 
vječanstva. Sve ono što mi nazivamo poviješću, samo 
je projekcija svega onoga što se događa u ljudskim du- 
šama. bade 

Želimo li, dakle, postati nosioci velike katoličke mi- 
sli, tada moraju sve naše organizacije neprestano nagla- 
šavati da je duboki i intenzivni religiozni život jedini 
preduvjet da se odgoje veliki pojedinci, koji će svojim 
životom realizirati svoje velike ideje. 

Mi nismo organizacija masa, koji bi imali samo svoje 
zajedničke interese, već hoćemo da izgradimo mnogo 
velikih pojedinaca. Ovi će onda znati upotrijebiti za 
svoje visoke ideje i neizgrađene mase. 

[Zora—Luč, 1 (1920) 4] 


PREDGOVOR »ZLATNOJ KNJIZI« 


Odmah po osnutku Hrvatskog Orlovskog Saveza 
Ivan Merz priprema »Zlatnu Knjigu«, temeljni priručnik 
organizacije za idejnu i duhovnu formaciju članova. 
»Zlatna Knjiga« već je postojala u slovenskom jeziku, 
ali ju Ivan nadopunjuje mnogim novim elementima u 
smislu religiozne i crkvene orijentacije. Primjenjuje ta- 
kođer osnovne ideje o Katoličkoj Akciji. Na sve te no- 
vosti Ivan je upozorio u Predgovoru koji se smatra »car- 
tha magna« njegovog apostolskog rada i u kojem je iz- 
ložio sve temeljne ideje svoga apostolskog programa, 
Na žalost Predgovor u takvom obliku nije objavljen u 
Zlatnoj Knjizi. Struja katolika koja nije prihvaćala ide- 
je Katoličke Akcije kako ih je Ivan na osnovi Papin- 

skih dokumenata nastojao provesti i oživotvoriti ; uklo- 
nila je Predgovor kad je knjiga bila već u tisku. No, 
upravo time Predgovor je dobio na svojoj vrijednosti 
i zanimljivosti. Djelomično je objavljen u Katoličkom 
Tjedniku četiri godine kasnije, a ovdje ga donosimo u 
cijelosti prema izvornom rukopisu kako se sačuvao u 
Merčevom arhivu, 


Slovenski original »Zlatne knjige« izišao je već god. 
1910. G. Franc Terseglav, njen pisac, na genijalan je 
način zacrtao u njoj ideologiju slovenske katoličke omla- 
dine onoga vremena. On je nastojao da ova knjiga dobi- 
je trajnu vrijednost, tako da se uzmognu njom poslužiti 
sva buduća pokoljenja slovenske katoličke omladine ono- 
ga vremena. Vječna načela Katoličke Crkve, koja je on 
primijenio na slovenske prilike, bila su za nj jamstvo da 
će ovaj mali katekizam odgojiti više pokoljenja svjesnih 
slovenskih katolika. 

Ipak će se mnogi u čudu zapitati zašto smo se mi 
unatoč tomu usudili da nadopunimo i preradimo ovu 
knjigu. Ponajglavniji je u tomu razlog što se je od 1910. 
godine, tj. od izdanja ove knjige organizirana Katolič- 
ka Akcija po cijelom svijetu na osobito veličanstven na- 
čin razvila i da je taj: velebni život Katoličke Crkve osta- 
vio i u našoj omladini svoje duboke tragove. 

Ono čim su se zadovoljavali naši stariji drugovi, nas 
više ne zadovoljava. Mi se-više ne moramo toliko boriti 
u javnosti da sebi izvojštimo pravo opstanka, kao što 
su to oni s toliko oduševljenja i uspjeha činili. S organi- 
ziranom katoličkom omladinom danas računa javno mni- 
jenje i malo kome se danas čini čudnim da naobražen 
čovjek može biti vjeran sin Katoličke Crkve. 

Novija katolička generacija pošla je za jedan korak 
dalje. Nju su danas zahvatili valovi onih rijeka koje po- 


tekoše iz vječnoga Rima već god. 1905., kada je blage: 
uspomene papa Pio X. izdao breve o čestoj i svagdanjoj - 


Svetoj Pričesti. Mladi naraštaj goji zanosnu ljubav pre- 


ma našemu Spasitelju, koji je uvijek s njim u presv.: 


Euharistiji; tu crpe on svu svoju snagu za svoje djelo- 
vanje, za svoj apostolat. Dok je starija generacija mo- 
rala afirmirati kršćanstvo na intelektualan, apologetski 
način i pokazivala silnu odlučnost u suzbijanju navala 

liberalizma, nova je generacija smirenija; ona je u ne- 
prestanom. i intimnom dodiru s Isusom, koji kraljuje 
i vlada njenim dušama. 

S tim je u vezi zanosna ljubav mlađih prema Sve- 
toj Crkvi, Isusovoj neokaljanoj zaručnici, te njenim bis- 
kupima i svećenicima. Oni su se uvjerili da svećenika 
zapada prva i najvažnija uloga u širenju Kraljevstva 
Božjega, a da se svjetovnjaci moraju njima pridružiti; 
moraju postati njihovim pomoćnicima. Zato i vidimo da 
su kod drugih naroda najvrsniji članovi katoličkih omla- 
dinskih društava otišli u sjemenište, a čini se da će do- 
skora taj duh zavladati i kod nas. Ovo izdanje »Zlatne 
knjige« išlo je upravo za tim da svećeniku vrati ono 
dostojanstveno mjesto, koje zapada Isusova učenika. 

Iz ove se »Zlatne knjige« također vidi da omladina 
ima oči uvijek usmjerene spram Rima, gdje je onaj svje- 
tionik koji svojim zrakama obasjava cijelu zemlju. I iz 
samoga Rima potekle su u zadnje vrijeme smjernice 
koje računaju s Katoličkom Akcijom kao činjenicom i 
koje na vrlo precizan način zacrtaše njenu ulogu. 

Mi smo se poradi toga prerađujući »Zlatnu knjigu« 
najviše obazirali na one upute koje su zadnji pape dali 
Katoličkoj Akciji, a napose omladinskom pokretu. U Ka- 
toličku Akciju spadaju prema tome: »povezane organizi- 
rane katoličke sile za očuvanje, proširenje, primjenjiva- 
nje i obranu katoličkih principa u individualnom, poro- 
dičnom i socijalnom životu«. Što se tiče same organiza- 
rane katol. omladine, to je sveti Otac Pijo XI. — papa 
Katoličke Akcije — jasno izrekao da ona mora težiti po- 
glavito za svojom vlastitom vjerskom, a zatim umnom, 
kulturnom, socijalnom naobrazbom. Katolički omladin- ' 
ski pokret imade se brinuti za odgoj elite, za odgoj apo- 
stola. Društva katoličke omladine moraju da budu Crkvi, 
koja sluša — Ecclesiae audienti — prava sjemeništa, u 
kojima će se sustavno odgajati pomoćnici Crkvi, koja 
haučava — Ecclesiae docenti. a 

Iz svega je toga razumljivo da mi danas stavljamo 
na našu omladinu daleko veće zahtjeve negoli se je 
to moglo činiti prije trideset godina. Mi smo radi toga 
odredili posve u potankosti koje su vjerske dužnosti 
Orla, koliko puta najmanje mora da primi svetu Pričest, 
koji mora da bude njegov odnos spram svete Crkve'i nje- 

nih službenika. Dok je stariji naraštaj više naglašavao 
ljubav k Bogu i narodu, kod mladih je ta ljubav k Bogu 
dobila konkretniji oblik u ljubavi k euharistijskom Isusu 
a ljubav k narodu hoće da podrede ljubavi k svetoj 
Crkvi. 

Dao dobri Bog da Zlatna knjiga u ovome obliku od- 
goji vojsku apostola, vojsku svetaca, koja će se razletiti 
diljem hrvatske domovine i osvajati poput katoličkih vi- 
tezova carstvo ljudskih duša. Neka i ona nešto dopri- 
nese da posvuda kod nas zavladaju načela svete Rimo- 
katoličke Crkve i da na taj način Presveto Srce Isusovo 
privine što veći broj naše braće u svoj Božanski zagr- 
ljaj. : 
[Rukopis, Arhiv F 21/6 i 12] 


KATOLIČKIM RODITELJIMA 


(Prigodom proslave Dana Katoličke 
Omladine) 


Dne 10. svibnja proslavit će se svečano po svim hr- 
vatskim krajevima Dan Katoličke omladine. Toga će 
značajnog dana sva hrvatska orlovska omladina zajed- 
nički pristupiti stolu Gospodnjem i sjedinivši se s Bogom 
euharistijskim zasvjedočiti pred svim svijetom da može 
hrvatski narod očekivati sretnu budućnost jedino u ka- 
toličkom preporodu. 

Istog će se dana u svim gradovima i selima, gdje 
imade katoličkih Orlova, održati poučne akademije, pre- 
davanja, nastupi i oduševljena će orlovska omladina po- 
kazati javnosti — roditeljima, prijateljima, sužupljani- 
ma — u čemu se sastoji njen poletni rad i kojim sred- 
stvima kani preporađati hrvatski narod. 

Jest, Orlovi kane preporađati i preporoditi svoj na- 
rod. Nije li preuzetno od mladih srdaca težiti za tako 
uzvišenim ciljem? Kada starim iskusnim ljudima nije 
uspjelo da zaustave vjersko, ćudoredno, društveno, gos- 
podarsko i političko propadanje naroda, zar će biti Or- 
lovi sretnije ruke? Što je ono što ih tako poletno na- 
prijed goni? Koja su ona sredstva koja im jamče da je 
budućnost i pobjeda njihova? 

Poslušajte, katolički roditelji, i zamislite se! 

Tko su bili oni malobrojni, priprosti ljudi, koji su 
prije dvije tisuće godina počeli obilaziti svijetom i puni 
vjere i nade govorili da je budućnost njihova? Kako su 
se usudili ti apostoli Isusa Galilejca tvrditi da je velika 
politička moć divovske rimske poganske carevine saz- 
dana na lažnim temeljima i da treba ponovno početi zi- 
dati cijelu društvenu građevinu? 

I tek su prošla tri stoljeća i zapanjeni je svijet uvi- 
dio da su priprosti ribari imali pravo. Poganska se ca- 
revina počela raspadati i nauka ribara — apostola, na- 
uka Petra i Pavla, Ivana i Jakova, nauka junačkih mu- 
čenika i čistih djevica, nauka preobraženih isposnika i 
neustrašivih ispovjednika zavladala je svijetom. 

I nikoše ubožnice i veličajne katedrale, stadoše se 
pisati učene knjige i stvarati remek-djela umjetnosti. I 
divlji, ratnički narodi postadoše pitomi i radini, i bla- 
gostanje procvate. U dvanaestom stoljeću već imademo 
cijeli niz država — katoličkih država — i ove žive u 
međusobnoj slozi i ljubavi, ljubeći svim žarom svoje 
mlade kršćanske duše Svetoga Oca Papu, naučitelja one 
blagotvorne nauke koja je preporodila cijelu Evropu. 

A sve je to poteklo od onih priprostih Isusovih apo- 
stola. Da nam to ne svjedoči neumoljiva povijest, tko 
bi se usudio u takvo što vjerovati? Ali činjenice su tu 
i ne dadu se poreći. 

A Orlovi? Tek imademo koju stotinu društava u hr- 
vatskim krajevima i oni već tvrde da je nauka što je 
ispovijedaju, kadra da s temelja preporodi i obnovi hr- 
vatski narod. No nauka što je oni posvuda šire i učvrš- 
ćuju, nije njihova izmišljotina. To je nauka Isusa Krista, 
nauka čvrstog Petra i nauka neokaljanog Ivana, orla 
apostola, nauka mučenika i ispovjednika, isposnika i 
Svetih djevica. I ta nauka mora pobijediti i osvajati, 
jer je ona. djelo božansko i imade sve zaloge uspjeha. 

I kada gledate, katolički roditelji, oko sebe, zar vam 
se ne stišće srce u vašim grudima, kada vidite kolikim 
su pogibeljima izvrgnuta vaša djeca? Zar imade još ijed- 
no selo, hrvatsko selo, gdje se mjesto pjesme radosnice 
ne bi razlijegala strašna psovka i kletva? Zar ne gledate 
S bolju u duši na tolike naše mladiće, koji se klatare po 
birtijama, koji zameću kavge, koji čitaju sramotne knji- 

ge i novine? Često ste se pitali kamo sve to vodi; neće li 
opustjeti naša ognjišta, ne srće li narod u očitu propast? 
Možda ste u svojoj duši govorili: svemu su krive poli- 
tičke prilike; kada se ove poprave, sve će krenuti na 
bolje. Ali vjerujete li vi toj slutnji, nije li i ona varava? 
I dok vi tako krzmate i ne znate pravo čemu da vje- 
rujete i kojim smjerom da krenete — stupa odmjerenim 
junačkim korakom među vas mlada četa hrvatskih Or- 
lova. Pada na koljena, diže desnicu sa tri prsta u vis, 
a oči k nebu, te izriče zakletvu: 

»Kunemo vam se Bogom živim i njegovim Sinom 
Isusom Kristom, prvakom apostola svetim Petrom i sv. 
Ivanom evanđelistom, djevičanskim zaštitnikom hrvat- 
skih Orlova, da je katolička Crkva jedina prava Crkva, 
da jedino nauka Crkve Katoličke može da preporodi i 
usreći narod hrvatski. A mi, hrvatski Orlovi, mi smo 
obećali da ćemo biti nosioci tog katoličkog preporoda, 
novo viteštvo, oboružano novim, suvremenim oružjem. 
Mi ćemo posvuda ispovijedati poslušnost prema rodi- 
teljima i svakoj zakonitoj vlasti; mi ćemo širiti dobru 
knjigu i dobre novine, bit ćemo pravim apostolima pri- 
stojnih zabava, svjesni i uvjereni da zgrada društva tre- 
ba da se gradi na temelju i stijeni, koja je Krist«. 

Dok danas država proglasuje da su djeca vlasništvo 
države, Orlovstvo veli da su djeca vlasništvo roditelja. 
A Orlovska organizacija samo želi da nadopuni taj obi- 
teljski odgoj. I jer odgoj u obitelji mora da je katolički, 
to je odgoj u Orlu katolički. Omladina u Orlovskoj orga- 
nizaciji uči da je kršćanska obitelj prva i glavna stanica 
svakog društvenog poretka i da je prvi i glavni uvjet na- 
rodne sreće čestita kršćanska obitelj. A nije moguće 
osnovati čestitu obitelj, ako se omladina ne odgaja u 
svetoj ljubavi prema biseru čistoće, u štovanju roditelj- 
ske vlasti i u samozataji. Te su obiteljske kreposti te- 
meljem državnog poretka; a u tim se krepostima vjež- 
baju Orlovi. 

Orlovi uz lijepu knjigu, uz učenje povijesti crkvene i 
narodne, uz upućivanje u gospodarstvo i građanski život, 
goje još i tjelovježbu. Znaju da je tijelo čovječje stan 
neumrle, od Krista otkupljene duše, stan Duha Svetoga. 
Tijelo je kršćanina posvećeno sakramentima i jednom 
će u nebu postati dionikom vječne slave, I zato Orlov- 

stvo goji tjelovježbu i ritmičku gimnastiku i svemu svi- 
jetu govori da katolicizam ne želi ostati samo u sakris- 
tiji i crkvici, već da je to nauka koja je za sve ljude i 
za sva vremena i koja hoće da prožme cijeloga čovjeka: 
njegovu dušu i tijelo njegovo. 

O, katolički roditelji, sretni i presretni budite što se 
je Gospodin Bog u svom beskrajnom milosrđu sjetio 
bijede hrvatskog naroda i poslao mu četu poput ljiljana 
bijelih vitezova, koji srcem, što gori i bukti od ljubavi, 
hrle od grada do sela, od škole do radionice, da u svim 
Hrvatima užgu oduševljenje za Crkvu Katoličku i za 
slavnu katoličku prošlost hrvatskog naroda. 

Ovaj dan Katoličke omladine, i ako je u prvom redu 
proslava hrvatskih Orlova, ipak je u skoro isto tolikoj 
mjeri svečani dan za hrvatske katoličke roditelje. (...) 

[Nedjelja, 18 (1925) 1—2] 


KATOLIČANSTVO I HRVATSKI NAROD 


Prigodom proslave 1000-te obljetnice hrvatskog kra- 
ljevstva 1925. god. Ivan je objavio opširan članak pod 
gornjim naslovom u kojem obrađuje ulogu Crkve i ka- 
toličke vjere u povijesti hrvatskog naroda oslanjajući se 
na povijesne činjenice. Iz te opširne studije donosimo sa- 
mo završni dio, u kojem pokazuje u čemu se sastoji ga- 
rancija pravog uspjeha i napretka jednog naroda. Ivan 
ujedno upozorava kako Orlovska organizacija upravo 
odgaja takav naraštaj koji će raditi za dobro hrvatskog 
naroda. 


U ovom ćemo kratkom prikazu pokazati glavna po- 
glavlja iz života hrvatskog naroda, tamo od sedmoga 
stoljeća, kada je primio sveti krst, pa do današnjih dana. 
Iz svega ćemo jasno vidjeti da se hrvatski narod odnji- 
hao u krilu svete Crkve Katoličke i od nje dobio mno- 
štvo duhovnih i vremenitih dobara. Rimski su pape očin- 
skom ljubavlju pratili sudbu malog hrvatskog naroda i 
zauzimali su se za njegovu prosvjetu i za njegovu poli- 
tičku slobodu. Kada su Hrvati bili ostavljeni od svega 

svijeta, šalje papa njihovim poglavicama uz apostolski 
blagoslov i ratnu potporu. 

Dobro je da se svega toga sjetimo prigodom proslave 
tisuće godišnjice Tomislavova krunisanja; uperivši naše 
poglede prema prošlosti, steći ćemo dobre savjete za 
budućnost. 

Sudba je hrvatskoga naroda bila nerazdruživo spo- 
jena sa sudbom Crkve Katoličke; zatajiti taj blagotvorni 
upliv Crkve na sav razvoj naroda bilo bi djelo najveće 
nezahvalnosti. A jer imademo nedvojbenih dokaza da 
je Crkva Katolička prava Crkva — dokazi koji počinju 
S proročanstvima, a nalaze svoje moćno uporište u Lurd- 
skim čudesima, koja se još i danas zbivaju — to svaki 
pravi Hrvat mora biti duboko uvjeren da će koristiti 
svojemo narodu samo onda kada narod bude odgajao u 
pravom katoličkom duhu. (...) 


Ako želimo da hrvatski narod bude i u budućnosti 
vjeran svojim slavnim djedovima, onda on mora da i na- 
dalje goji ljubav prema svetoj Crkvi Katoličkoj, da po 
katoličkim načelima živi. A jer svijet na omladini ostaje, 
za to društva, u kojima se nalazi hrvatska omladina, 
moraju biti odgajana u čisto katoličkom duhu. A imamo 
li mi u Hrvatskoj takvih društava? Zaista ih imamo rasi- 
janih po svim krajevima naše domovine — a zovu se 
hrvatska katolička Orlovska društva, Katekizam je hr- 
vatskim Orlovima njihova »Zlatna Knjiga«, u kojoj piše 
među ostalim: 

»Orao je katolička organizacija hrvatske omladine.« 
(str. 7.) 

»Svrha je Orlu, da... svu hrvatsku katoličku omla- 
dinu, učini četom apostola obrazujući je vjerski, umno, 
ćudoredno, socijalno i tjelesno; da pomoću te omladine 
budi, utvrđuje i zagrijava puk za uzore katoličke misli 
i života« (7.). 

»Osnovica je svemu Orlovu radu katolička vjera, 
njena načela i zapovijedi, što ih je dao Bog i sveta ka- 
tolička vjera« (8). 

»Vjerski rad Orla ide za tim da poduči svoje članove 
o istinitosti i ljepoti katoličkih načela i da stvori od 
njih uzorne katolike.« 

»Uzor je Orla ljubav prema Bogu i njegovu Sinu Isu- 
krstu, prema Crkvi Katoličkoj, Isusovoj presvetoj Za- 

ručnici; prema svojim drugovima, prema narodu i domo- 
vini i prema svakom čovjeku, a naročito prema onima, 
koji su bijedni i potišteni« (12). 

»Svaki Orao mora ljubiti Boga i Crkvu... mora lju- 
biti svoj narod, njegov jezik i zavičaj; mora ražvijati sva 
dobra svojstva i sposobnosti u narodu, a zatirati sve 
slabe strane, koje se pokažu na njemu, naročito: 


kletve, pijanstvo, beznačajnost, nemarnost, sebič- 
nost, lažljivost i neumjerenost...« (18). 

»Orao treba da se odgoji za Kristova junaka... .« (45). 

»Osim duboke i zanosne ljubavi prema svetoj Rimo- 
-katoličkoj Crkvi diže Orla viteza briga.za vječnu i vre- 
menitu sreću vlastitoga naroda« (43). 

»Hrvatski Orao mora za narodna prava svoga naroda 
raditi tako da u njemu učvršćuje vjersku svijest, kato- 
ličku vjeru i vjerske običaje, u čemu je najbolja i naj- 
čvršća osnovica za održanje svakoga naroda« (53). 

Ovo nekoliko kratkih izvadaka iz »Zlatne knjige« po- 
sve jasno pokazuje da je želja hrvatske orlovske omla- 
dine da stupa stopama svojih pređa, koji su od kneza 
Branimira pa do biskupa Berislavića i do velikana naj- 
novijih dana smatrali katoličku vjeru pravom vjerom i 
jedinim zalogom narodnog blagostanja i narodne sla- 
ve... 


[Mladost, 11—12 (1924) 201—214] 


Svoj opširan članak »Katoličanstvo i hrvatski narod« 
Ivan je namjeravao objaviti kao posebnu brošuru. Do 
objavljivanja nije došlo, ali se u njegovoj ostavštini :sa- 
čuvao koncept predgovora. kojemu je.dao naslov »Hr- 
vatskoj omladini prigodom tisuće obljetnice drvalskog 
M ijenstune. Donosimo ziva izvadak. 


Orlovski pokret koji se u zadnje vrijeme snažno: raz- 
mahao po svim. pokrajinama želi prigodom tisuće ob- 
ljetnice hrvatskog Kraljevstva da svoj našoj omladini 
dovikne: katolička vjera bila je vjera tvojih otaca; njoj 
sav hrvatski narod ima zahvaliti svoju slavnu prošlost. 

Želiš li da u ovo sudbonosno doba hrvatski narod po- 
novo ojača na svim: područjima života, to neka postavi 
kao temelj svojemu radu velika i jedina istinita načela 
Crkve Kristove, Crkve Katoličke. Neka ti geslo hrvatska 
omladino u ovoj jubilarnoj godini bude: preporod na- 
roda u Kristu (...). Svaki narodni rad, koji se ne oba- 
zire na vječna načela Katoličke Crkve i kršćanskog ću- 
doređa, urodit će prije ili kasnije sudbonosnim posljedi- 
cama i po sav narod. 


[Rukopis, Arhiv R 7] 


STICANJE PODMLATKA 


Ovo je jedan od najznačajnijih Ivanovih članaka s 
područja teorije apostolskog rada. Kratak je, ali je zato 
veoma sadržajan i bogat mnogim vrijednim psihološkim 
zapažanjima koja trebaju imati na umu apostolski rad- 
nici. U članku je Ivan i nesvjesno ocrtao sebe i svoj na- 
čin rada za Kristovo Kraljevstvo, kako su to potvrdili 
mnogi koji su ga poznavali. Što treba posebno istaknuti 
jest jasnoća Ivanovih ideja: postavlja određeni cilj sva- 
kog ispravnog apostolata i upozorava na prava sredstva 
kojima se treba služiti. Ovaj članak bio je u stvari re- 
Jerat koji je Ivan održao na tečaju »Lige«, katoličke or- 
ganizacije za mlade, prigodom Euharistijskog kongresa 
1923. god. 

Naslov bi ovoga referata mogao glasiti »Kako će je- 
dan organizirani katolički đak spasavati duše?« Već nas 
same zadnje riječi »spasavati duše« upućuju na ideju 
pastorizacije, koja je isto tako stara kao čovječanstvo, 
a u kojoj imade Crkva najtemeljitije iskustvo. Pogledaj- 
mo zato temelj »spasavanja duša« i primijenimo ga zatim 
na konkretne prilike u kojima živi naše društvo. 

Onaj koji želi spasavati duše drugih, mora ponaj- 
prije znati kako će spasavati svoju vlastitu dušu; »prima 
sibi charitas«, jer tek onda, kad budemo znali kako će- 
mo vlastitu dušu prikazati Gospodu Bogu, moći ćemo 
to učiniti s dušama naših bližnjih. Temelj našega apos- 
tolskoga rada i uspjeha leži prema tome u nama sami- 

Ma, u našemu odnosu k Isusu, koji u nama mora da 
živi. Izobrazba našega uma i volje i čuvstva preduvjet 
je našega rada izvan naših redova u kojima želimo dje- 
Jovati. 

Koja su, dakle, svojstva da se ponajprije sami izgra- 
dimo? To je dnevna jutarnja meditacija, često prisus- 
tvovanje sv. misi i primanje sakramenata, dnevno ispi- 
tivanje savjesti i dnevno čitanje duhovnoga štiva. Ci- 
nimo li to, to će Isus u nama sve više i jače živjeti, ra- 
zumjet ćemo bolje smisao života i ekonomiju spasa i 
uvidjet ćemo s kojom ljubavlju naša Ljubav — Isus 
— ljubi svaku pojedinu ljudsku dušu. I jer Isus čezne 
i strepi za svakom pojedinom dušom, jer je ona stvo- 
rena za vječno blaženstvo, to se ta čežnja za dušom na- 
ših bližnjih prenosi od Isusa na nas i u nama se rađa 
želja da stavimo u Isusov naručaj, za koji su one i stvo- 
rene, sve te duše. 

Mi smo čvrsto odlučili da ćemo s Isusom nastojati da 
osvojimo dušu ovoga ili onoga. Prvi smo korak učinili 
već time što smo našu vlastitu slobodu stavili u službu 
Isusove volje. Drugi je korak naš osobni saobraćaj s na- 
šim drugovima. U svakoj zgodi posve nehotice mora iz 
nas strujiti onaj nadnaravni mir, ono počivanje u Bogu, 
čiji smo mi sudionici. Mi ćemo u duši našega bližnjega, 
koji nije naš pristaša, razmatrati jedan predmet od ne- 
izmjerne vrijednosti, koji bi se poput stakla razbio, kad 
bismo ga nezgodno primili. Budimo zato oprezni; budimo 
puni milosrđa i strpljivosti s našim protivnicima; u sva- 
kom času oni si moraju biti svjesni da mi u njima lju- 
bimo nešto, čiju vrijednost oni sami ne spoznaju i da 
smo im spremni pomoći u najneznatnijim kao i najznat- 
Nijim stvarima. 

Bude li naš svaki organizirani član s tom ljubavlju 
općio sa svojim drugovima, to će se stvoriti oko same 
organizacije kao neki ugođaj, neka misteriozna i mio- 
Mirisna atmosfera i čim koji od naših drugova stupi u 
kontakt s jednim od naših članova, imat će taj osjećaj 
da se tu radi o jednome velikome svijetu, koji on tek na- 
slućuje, a još ne spoznaje. 

Ovo stvaranje atmosfere snošljivosti, nesvijesnih pri- 
Jatelja oko organizacije, potrebno je zato, da sada među 
Ovima izaberemo neke elitne duše, koje moramo ugra- 

biti. Elitne duše, rekao sam! Jer je obično izgubljen Sav 
naš trud, ako želimo privući u naše redove ljude, koji 
su sami od sebe pokvareni; koji su psovači ili bludnici. 
Da se ti ljudi obrate, potrebna su jača sredstva negoli 
su ona o kojima želimo govoriti. Mi poglavito moramo 
gledati da privučemo one mladiće koji su sami po sebi 
plemeniti, požrtvovni, ali radi predrasuda ili drugih raz- 
loga nisu imali zgode da prigrle istine kršćanstva. 

Iz navedenoga možemo zaključiti slijedeće: naše đač- 
ke organizacije nisu društva za spasavanje, u koja se 
prima svatko sa željom da se u ovim popravi, već su 
ona odgajališta onih đaka koji su spremni pokoravati 
se njenim pravilima, koja teže za tim da odgoje elitu. 

Istakli smo dosta pozitivnu stranu kod sticanja pod- 
mlatka. Rekli smo da karitas mora posvuda upravljati 
našim stopama. A što se obično događa kod naših ljudi? 
Praksa je pokazala dvoje: mi obično ne mrzimo samo 
krive protivničke ideje, već naš prezir prenosimo i na 
osobe. Interficite errores, diligite personas, stara je krš- 
ćanska poslovica. Posve je krivo što se često događa da 
napadamo na naše protivnike ne razlikujući pri tome 
krive ideje, koje zastupaju, i njihove besmrtne duše, 
koje valja spasiti. Posljedica toga neispravnog držanja 
spram zastupnika krivih ideja jest ta da se članovi kato- 
ličkih društava poput kakove klike posve separiraju od 
svojih drugova i ne mogu proširiti svoj djelokrug. Ka- 
ritas mora probiti uske zidine naše organizacije i mora 
se izliti na svu okolinu, u koju nas je postavila Pro- 
vidnost. 

Jedan od psiholoških razloga ovog duha separacije i 
klike u našim organizacijama jest taj što vjera pojedinih 
članova nije sazdana na dosta čvrstom temelju i što 
imaju instinktivni osjećaj da su im protivnici intelektu- 
alno superiorni. Naravno da je takvim članovima dale- 
ko lakše živjeti izolirano od protivnika, jer tu im neće 
nitko ugroziti njihova labavoga osvjedočenja. To ne 
smije ostati. Charitas Christi urget nos — goni nas da 
sa svetim mirom i vrućom ljubavi iziđemo iz kruga na- 
še organizacije i govorimo i radimo s našim protivnici- 
ma. Mnogi će između njih osjetiti da naš unutarnji ži- 
vot počiva na jednoj visokoj pećini, s koje njegovi po- 
gledi mirno kruže nad talasanjem života, koji je daleko 

pod njom u dubini. Osjetit će naš protivnik u kontaktu 
s nama duh vječnosti; bit će mu poticaj da razmišlja o 
problemima, koji su u njemu zaspali, ali koji se dadu 
razbuditi. 

Imade još jedna pogrežka u koju zapadaju naši čla- 
movi pri sticanju podialatka, a to je upravo kontrast 
onome duhu »klike«, koji smo malo prije analizirali. 
Čuje se, naime, često opravdani prigovor da naši čla- 
novi premalo zalaze među protivnike i da je poradi to- 
ga njihovo djelovanje omeđeno na odviše malen broj 
ljudi. Istina je. Ali oni koji tako prigovaraju, zalaze 
među svoje protivnike, druže se i prijateljuju s njima i 
po cijele im sate katkada dokazuju ispravnost svojih 
načela. To neprestano drugovanje na posljetku dovodi 
do toga da oni postepeno primaju običaje svoga druš- 
tva, da paktiraju s njima, sklapaju kompromise, a čes- 
to i otpanu. Zato valja staviti princip, da jedan 
naš član ne može imati prijatelja (u 
pravom smislu te riječi) izvan naših 
redova, jer pravo prijateljstvo počiva 
samo na vjeri u iste vječne istine. Sve 
ostalo može da je sklad raznih zemnih interesa, egoiz- 
ma — ali nije prijateljstvo. Naš član može imati prija- 
telja samo među uvjerenim katolicima, a počinje li dru- 
žiti se s protivnicima, to si mora biti u najsitnijemu času 
svoga života svjestan da je on apostol među njima, re- 
prezentant Isusa Krista, o kojemu on daje svjedočan- 
stvo. Takav čovjek mora imati čvrstu vjeru, koju će mu 
dati Presv. Euharistija i pokora... On će poput Poyet-a 
svaki dan na novo konvertirati, moliti se i pričestiti se 
i prikazivati samoga sebe za ovu ili onu dušu. On će 
si biti svjestan, da on iz vlastitih sila ne može obratiti 
nikoga, već da je on samo oružje u rukama Božjim, ko- 
jima se on ponizno pokorava. On zna iz dnevne prakse 
da ovaj ili onaj argumenat, s kojim je on htio da djelu- 
je, nije polučio nikakav efekat, a da je neznatna riječ, 
koju je samo usput rekao, bila povodom obraćanja. Od 
Boga sve ovisi. Čovjek neka samo svoju dušu tako dis- 
ponira da postane zgodnim sredstvom za Božju djelo- 
tvornost. 

Do sada smo govorili o djelovanju pojedinca na oko- 
linu, koja je nepristupačna katoličkim idejama. Za sti- 

canje podmlatka je također od osobite važnosti da $a 
članoyi organizacije međusobno potpomažu i vole. Nije 
dosta da su njihove veze samo službenog karaktera, već 
se u organizaciji moraju gojiti prava kršćanska prija- 
teljstva, koja su rezultat istih ideala i koja traju vječno, 
jer su im ideali vječni. Često se događa da koji od dru- 
gova posrne i uslijed lošega društva, života, počinje na- 
pokon i misliti onako kako je živio. Daleko manje apo- 
stazija bi bilo u našim redovima, da je bio kult prija- 
teljstva u ovima jače razvijen. Mnogoga bi prijateljske 
veze opet natrag povukle u krilo svojih pravih drugova. 

Ovoliko o radu oko sticanja podmlatka. Da nam stvar 
ostane jasnije na pameti, izvest ćemo iz čitavog referata 
ove rezolucije: 

1. U našim društvima treba više nego dosad gojiti 
iskrena prijateljstva između pojedinaca. 

2. Moramo susretljivošću i požrtvovnošću apostolski 
djelovati među našim drugovima, koji još nisu u našoj 
organizaciji tako da oko naših društava stvorimo atmos- 
feru, u kojoj će ljudi biti skloni nama. 

3. Kod predobivanja pojedinaca treba računati na 
mladiće koji već sami po sebi imaju svojstva (požrtvov- 
nost, značajnost), uvjereni da naše organizacije nisu dru- 
štva za spasavanje, već odgojilišta elite. 

4. Nijedan naš član ne može drugovati s protivnici- 
ma radi samoga drugovanja; on mora biti njima repre- 
zentant naših načela i svjestan da je među protivnicima 
samo zato da radi za spas njihovih duša. 

Na temelju debate dodana: 

5. Srednjoškolska društva neka stupe u izravni do- 
dir s organizacijama »Mladih junaka« u svome mjestu 
i okolini i neka se brinu da se mladi junaci nakon svr- 
šetka osnovne škole valjano priprave za stupanje u na- 
ša društva, Za odgoj neka se ustanove u svakom društvu 
funkcije »učitelja«, koji će se naročito brinuti da pod- 
mladak bude što valjaniji. 


[Luč, 1—2 (1923) 14—16] 

OBJEKTIVNA KRITIKA 


Po zvanju je Ivan bio projesor francuskog jezika 1 
književnosti. Književnost i umjetnost bila su područja 
koja su ga zanimala još od đačkih dana. Mnoge stranice 
njegova dnevnika obilježene su njegovim zanimanjem 
za literaturu kojoj je posvetio i svoj studij kao i svoje 
profesionalne dužnosti. Ipak literatura nakon boravka u 
ratu stupa na drugo mjesto u njegovom nutarnjem svi- 
jetu. Dapače promatra je i njome se bavi samo ukoliko 
je u službi viših, kršćanskih vrednota koje dominiraju 
njegovim životom. U svjetlu vjere i njezinih istina sve 
prosučuje i ocjenjuje kao što je to jasno izložio u ovome 
članku. ' 

U svojoj vrlo oštroumnoj raspravi P. Grgec doka- 
zuje da je vrijednost umjetničkih djela dosta relativna, 
jer je ona uvjetovana duševnim horizontom epohe, pjes- 
nika i čitaoca. Umjetnina nam se sviđa, ako duševni ho- 
rizont umjetnika nije uži od našega. Zato se događa da 
mali ljudi uživaju isto toliko u neznatnom umjetniku, 
kao čovjek širokog shvaćanja u Dante-u, dok će se či- 
taocu Dantea činiti npr. stihovi Harambašića . pustim 
stihoklepanijama. (...) 


Na ovu tezu p. Grgeca Merz dalje nadovezuje svoje 
osobne refleksije. Kao što kod historijskog romana. tra- 
žimo da se pisac ne ogrješuje o povijesnu istinu u svome 
djelu tako isto i na drugim područjima umjetnosti. 


U umjetnosti mora princip istine i vjerojatnosti (pa 
i u bajci) dominirati nad svim. (...) Čitalac traži mak- 
simum istine. (...) Iste se znanstvene metode moramo 
držati i kod objektivnog prosuđivanja etičkih umjetnič- 
kih vrednota u pitanju da li je ono »dobro«, što 
Prikazuje umjetnost. Za kritičara je to vrlo važno, jer 
na ovome se upravo temelji svaka relativno najobjek- 
tivnija kritika. 

Objektivni kritici mogu biti jedino veliki ljudi (u 
kršćanskom smislu), jer kršćanstvo stavlja zahtjeve na 
njihov život, koji su u roku od 2000 godina dokazali da 
odgovaraju najidealnijem životu u svakoj epohi. (...) 

Kritici koji ne razmišljaju, promatraju šve s današ- 
njeg stanovišta i zbog toga ne mogu objektivno prosu- 
diti ni život ni umjetnost. — Njihova mjera je odviše 
uska: u mjerilu njihovog efemernog svjetovnog nazora 
je trun istine opkoljen šikarom modernih laži. No s ob- 
zirom na etičko prosuđivanje umjetnosti (to jest, da je 
samo ono lijepo što je ujedno i dobro) postoji jedna zna- 
nost, jedan svjetovni nazor, koji kroz vjekove niže u 
jednu harmoničnu cjelinu čestice svog kritičkog suda o 
svim pojavama života, koje se neprestano mijenjaju. Taj 
organizirani kritički nazor: jest shvaćanje Crkve, koja 


se je kad gorušićino zrno razvilo do velikog stabla. Kriti-: 


ka će prema tome biti relativno najobjektivnija tada 
kada promatra djela primijenivši na njih kršćanske isti- 
ne, istine o kojima vjekovi svjedoče da su istinite. Uzmi- 
mo jedan primjer: Tko ne poznaje Shakespearovog Fal- 
stafa? Ta literarna kritika tvrdi da je Falstaf jedan od 
najuspjelijih komičnih figura svjetske književnosti. Dove- 
dite u kazalište od glada i trpljenja izmorenog intelek- 
tualca — jednog tipičnog srednjoevropejea. — Dovedite 
ga da gleda proždrljivog debeljka, to veliko bure koje 


misli samo na jelo i piće i na druge tjelesne užitke. Iz- 


gladnjeli gledalac se neće nasmijati ni diviti Falstafu, jer 
je glad istančala njegovu socijalnu svijest. On kao u ži- 
votu, tako i u umjetnosti ne može uživati u čovjeku 
koji preko mjere jede, dok druge hiljade u najvećoj 
bijedi gladne trpe. Ali literarni kritičari, koji su do sada 
izražavali o tom poglavlju svoj sud, živjeli su u istoj 
atmosferi Falstafa i nisu opazili da je on gadan čovjek, 
koji se nama ne može svidjeti, ma kako on majstorski 
bio prikazan. Falstafa uzeh samo kao drastičan primjer 
i ne poričem mu svaku vrijednost: tvrdim samo da u nje- 
mu ne možemo potpuno uživati (umjetničko djelo pot- 
puno doživjeti). — (Pitanje kada i kako se »zlo« 


smije prikazivati zaseban je problem, koji mimoilazim).. 


Da smo se prema tome odmah kod procjenjivanja 
Falstafovog tipa poslužili kršćanskom normom, da je 
neumjerenost u jelu i piću grijeh, naš bi sud bio ispra- 
van.(...) 

Istine vjere su, dakle, jedini umjetnički kriterij, da 
se objektivno shvati život i umjetnost. Ovome bi se dalo 
prigovoriti da po tome svaki čovjek može o svemu iz- 


130 





teći svoj objektivan sud, samo ako promisli kako Crkva 
o tome misli. U mnogome zaista i može, pa iako se on ne 
razumije u umjetnost. Može ako je uvjeren da je autor 
npr. naslikao akt bluda, i da odnosni umjetnik u pri- 
kazivanju ovoga uživa. Slobodno je ustvrditi da to djelo 
nije umjetnina, jer dobro i lijepo nisu u skladu. Od iz- 
razitoga kršćanskog kritičara traži se mnogo više. On 
mora proživjeti sve faze umjetnine, i on će granicu do- 
bra i zla, sve nijanse nedosljednosti intuitivno spoznati 
zato jer u sebi dnevno proživljuje ili barem teži za 
objektivno najvrednijim životom, životom kršćanskim. 
On dosta lako opaža kada se logičko-psihički razvitak 
umjetnika stane kidati iz kolotečine objektivnih kršćan- 
skih istina. Time zaključujemo da savjestan kritičar 
mora živjeti što intenzivnijim životom (euharistijskim, 
pokorničkim i socijalnim), mora nastojati da postane 
što veći čovjek — da postane svet, jer istom takav će u 
životu i u umjetnosti moći na intelektualan i intuitivan 
način naći i razlučiti neizmjerno fine niti, koje stvaraju 
od carstva Istine, Dobrote i Ljepote jednu čvrstu neraz- 
druživu cjelinu. 

[Hrvatska Prosvjeta, 4—5 (1920) 118—120] 


NAŠ OVOGODIŠNJI PROSVJETNI RAD 


Među nacrtima predavanja koja je održavao: orlov=- 
skoj omladini u njegovu arhivu sačuvalo se i ovo pre- 
davanje koje je održao Orlicama. Donosimo jedan ka- 
rakteristični izvadak koji nam ponovo otkriva Ivanovu 
duboku vjernost Crkvi i njezinom učenju. 


Sva ljudska djelatnost mora biti radi ljubavi; radi 
apostolata; radi toga da se širi Kraljevstvo Božje među 
ljudima. Kršćanstvo podređuje svaku ljudsku djelat- 
nost duhovnom i vrhunaravnom cilju čovjeka. Isto tako 
se Orlički pokret ne bavi prosvjetom samo radi prosvjete 
ili samo stoga da Orlice dobiju veću naobrazbu; obilježje 
je prosvjetnog rada u Orličkom društvu da je za nas 
prosvjeta preduvjet i sredstvo da uzmognemo posvuda 
postati pravim apostolima Kristova Kraljevstva. 

Sav naš prosvjetni rad imade velik praktični karak- 
ter; cilj mu je apostolat, Kraljevstvo Isusovo. Ali, tko će: 
nam dati smjernice u zidanju tog Kraljevstva; tko će 
nam dati upute kako da prosvjetno djelujemo.: To je 
bez dvojbe Crkva. Nama je to malo čudnovato jer smo 
se rodili u poganskom vijeku, u kojemu je Crkva, tako: 
reći, izbačena iz ljudskog društva. A ipak je Crkva ona 
koja mora davati velike smjernice cijelom prosvjetnom 
radu. Bez velikih načela, što ih daje Crkva, uopće se 
ne može postaviti društveni poredak na čvrste temelje; 
bez tih velikih načela, što nam ih bez prestanka daje 
Sveta Stolica i naši nadležni biskupi, nije moguća ob- 
nova ljudskog društva. Stoga, ako želimo uistinu pomoći 
pri spasavanju suvremenog društva, to nećemo usmje- 
riti naše oči ni prema državnicima, ni prema političa- 
rima, ni prema velikim učenjacima, već jedino prema 
nepogrešivom učitelju Istine i Cudoređa, prema Svetom 
Ocu Papi, i prema onima kojima je povjerio sam Duh 
Sveti da ravnaju Crkvu Božju. : : 

Isto mora učiniti i Orlička organizacija. Ona je po- 
moćnica Crkve u njezinoj preporodnoj djelatnosti. I naš 
prosvjetni rad mora prema tome tražiti svoj poticaj i 
ravnati se prema potrebama Crkve. 


[Rukopis, Arhiv F 36] 


U MISIJSKOJ IZLOŽBI | 


Opis dojmova s misijske izložbe u Rimu prilikom 
hodočašća za Svetu Godinu, na kojoj su bili izloženi 
rukotvoreni predmeti i ostale umjetničke zanimljivosti 
iz raznih naroda gdje djeluje Crkva i njezini misio- 
nari. 


Uđimo u dvoranu u kojoj ćete se malo odmoriti. 
Vidim na vašem licu smiješak. Sviđa vam se blistavilo 
žutih kineskih svila! A oni japanski interieuri.. Pogle- 
dajte onu djevojku u tamno-ružičastoj svili, gdje sjedi 
uz svoga zaručnika, koji je slično odjeven. Zaista, kada 
prolazite Misijskom izložbom, dolazite do. uvjerenja da 
ne bi bilo teško ispuniti jedan poseban paviljon, na či-: 

jem bi ulazu moglo stajati: »Povijesni i etnografski preg- 
led ženske nošnje«. Moramo se diviti kojim*su marom 
razni.narodi izmudrili zgodne i ukusne nošnje, Kojom su 
strpljivošću radine ruke izvezle sve to. Sva ova ljepota, 
sav ovaj čar, ljudsko je djelo, nosi na sebi žig umne 
ljudske duše. Nesvjesno počinjete razmišljati o zna- 
čenju umjetnosti i dolazite do uvjerenja da je ljepota 
ljudskog djela samo odraz neugasive Ljepote Božje, i da 
je umjetnička djelatnost samo nastavak, usavršavanje 
Božje djelatnosti. Kada žena ili djevojka veze lijepi ru- 
kav samo je suradnica Božja u stvaranju lijepoga. 

Kako su se u našoj duši pod dojmom istih povoda 
rodile istodobno iste misli? Suradnja s Bogom! Misionari, 
junaci, mučenici, umjetnici surađuju s Bogom šireći Kra- 
ljevstvo Isusa Krista; obrtnici i umjetnici stvarajući 
praktična i lijepa djela vrše volju Božju, surađuju s 
Bogom. Svi smo pozvani na suradnju Božju, u tomu je 
sav smisao života pojedinaca, cijele povijesti ljudskoga 
roda., 

I vidite, gospođice, kako sva djela ljudska — od naj- 
primitivnijih do, najdotjeranijih nose na sebi žig uma, 
nose na sebi žig nevidljive ideje. Vidljiv su sadržaj 
ideje. Oni lonci, koje vidite u kutu, nose na sebi pečat 
duha. Prije je to bila pusta, nezgrapna ilovača. Sada je 
to lijep oblik s drškom, predmet kojim se služite. Sav 
rad ljudi samo je oduhovljavanje materije; civilizirati 
znači svladavati materiju i oduhovljavati je. Mi smo 
umovi i u našoj je duši težnja da materiji damo sliku 
i priliku naše duše, da je oduhovljujemo. 

[Za Vjeru i Dom, 10 (1925) 266—267] 


NOVI TIP: AKADEMSKE ORGANIZACIJE 


Ivan je :još.od svojih studentskih dana veoma budno 
pratio katolička: gibanja i katolički odgojni rad među 
omladinom u drugim zemljama. O tome je izvještavao 
našu katoličku. javnost sa željom, koju često izričito for- 
mulira, da bi se slične inicijative ostvarile i kod nas. 
Tako u ovom članku prikazuje rad i strukturu »Akadem- 
skog saveza za njegu katoličkog svjetonazora« u. Nje- 

mačkoj te vuče paralele s tadašnjim omladinskim orga- 
nizacijama u domovini. Članak je napisao još kao stu- 
dent u Beču. Nazivi akademičar-akademičari odnosi se 
na studente. Bio je to tada uobičajeni naziv za sveuči- 
lišnu mladež. ' 


. Radi potrebe da se što bolje upozna Crkva, nikao 
je među njemačkim akademičarima zaseban tip organi- 
zacije, kojemu je svrha da članovi upoznaju što dublje 
sve vrednote, koje nosi Crkva u sebi i da prema tome 
svaki pojedinac toga društva svoj vlastiti duševni život 
to jače izgradi. Ova društva... razlikuju se npr. od naših 
akademskih društava poglavito u tome što se u njima 
raspravlja i proučava sve ono što je od trajne vrijed- 
nosti (npr. liturgija, Kristovo božanstvo itd.), a ostale po- 
jave kulturnog života (umjetnost, socijalno pitanje, pri- 
rodne znanosti, itd.) analiziraju se »pod vidom vječnosti 
— sub specie aeternitatis«. Temeljno je načelo u ovim 
društvima da broj članova ne smije biti prevelik (do 30) 
i na svakoj sjednici ih bude tek oko petnaest. Pošto se 
pročitao zapisnik, čita se jedno poglavlje iz Novog Za- 
vjeta i ovo interpretiraju članovi u zajednici s jednim 
svećenikom, koji je svojom temeljitom izobrazbom do- 
rastao da akademičarima najraznovrsnijih zvanja (a u 
Austriji često i raznih narodnosti) bude vođom, Ovo je 
čitanje Evanđelja to važnije što članovi, koji su dosada 
ovu svetu knjigu i remek-djelo svjetske književnosti 
promatrali pod utjecajem kritičkoga racionalizma, do- 
laze do spoznaje kako se Providnost često služi sasvim 
priprostim ljudima i njihovim nedostacima da provede 
svoje nakane. Uvjeren sam da će članovima ovih dru- 
štava ostati u životu Evanđelje najmilijom knjigom, iz 
koje će neprestano crpsti direktive za svoj život. Nakon 
diskusije o pročitanom poglavlju Evanđelja dolazi kra- 
tak referat (do 20 minuta), koji ima poglavito zadaću 
da iznese gradivo za što zanimljiviju diskusiju. Sav je 
rad ovih društava koncentriran poglavito u diskusi- 
jama i upravo što su u tim društvima zastupani aka- 
demičari najrazličitijih struka, to ove diskusije postaju 
vrlo zanimljive. Evo npr. nekoliko tema, o kojima se 
diskutiralo: »Liturgija Velike Sedmice, Komunistički ma- 
nifest i nauka Crkve, Da li može jedan akademičar vje- 

rovati u čudesa, Čudo sv. Januarija u Napulju, Znan- 
stveni dokazi o egzistenciji Boga, Kritika Spenglerovog 
djela: Der Untergang des Abendlandes, Duhovne vježbe 
sv. Ignacija i duševni život suvremenog akademiča- 
ra.(...) Mnoge sjednice pohađaju katol. univerzitetski 
profesori, kojih je broj u zadnje vrijeme porastao, i oni 
na temelju najnovijih iznašašća osvjetljuju vječnu na- 
uku Crkve i njezina božanskog Utemeljitelja. (...) 

Izobrazba je u ovim društvima polagana, ali temelji- 
ta i ta je naobrazba kvasac koji će mase naroda rekris- 
tijanizirati. Jaz između vjere i znanosti, koji je nehotice 
zadro uslijed liberalizma također i u duše katoličkih 
intelektualaca, spontano nestaje. Vjera upravo na veli- 
čanstven način oživljava znanost, koja je opet u najno- 
vije vrijeme svojim solidnim rezultatima postala apo- 
logija kršćanstva. Najveći njemački učenjaci ili su ka- 
tolici ili cijene katolicizam. Haeckelova je pseudozna- 
nost gotovo već i pokopana. 

Tko bi htio osjetiti kakav mistički duh vlada među 
njemačkim katoličkim akademičarima, taj neka uzme 
u ruke nekoliko brojeva mjesečnika »Die Seele« (»Du- 
ša«), (Minchen), u kojima kroz svaki redak naobraže- 
nih autora navire sveta vjera, koja počiva u dube 
zagrljaju Kristovom. 

Ovaj tip organizacije ne smije ostati osamljen na 
teritoriju njemačkog naroda, I u nas su duhovi bijedni 
i potišteni. Naše akademske organizacije ne dospijevaju 
više da se intenzivnije bave vječnim problemima. Uza 
sve religiozno oduševljenje, koje još uvijek vlada među 
našim đaštvom i svršenim akademičarima, napose u hr- 
vatskim krajevima, opaža se da religiozna nadbrazba 
nije na onoj visini, na kojoj je njihova stručna izobraz- 
ba. Stvara se sudbonosni jaz između vjere i znanosti 
i sveti žar za Krista mora time sve više nestajati. Kato- 
lički pokret se upravo temelji na dubokom religioznom 
životu pojedinaca, a ovaj je iluzoran ondje gdje 
su vjera i znanost dva svijeta za se, gdje iz duša poje- 
dinih katoličkih intelektualaca iščezava duh djetinjeg 
vjerovanja u pošpinu nauku Crkve Božje: 


[Život, 2 (1920) 20—22] 

KATOLIČKA ĐAČKA INTERNACIONA 
UNIJA . 


Ivanovo shvaćanje katoličke vjere ne ostaje samo u 
okvirima vlastite nacije. Njegovi pogledi sežu mnogo 
dalje. On se izdiže iznad nacionalnih granica i promatra 
univerzalni značaj katolicizma i njegovu ulogu za uje- 
dinjavanje naroda. Ova dva članka s istim naslovom ko- 
ja donosimo u izvacima Ivan je napisao još kao student 
1920. god. Značajno je kako je već onda posjedovao jas- 
ne ideje i široke horizonte o ulozi katoličkih omlađin- 
skih organizacija za zbližavanje naroda. 


. Katolicizam ne smijemo nikada identificirati s in- 
ternacionalizmom, Internacionalizam — kako ga sebi 
zamišljaju pacifisti, jest negacija svake narodne kulture. 
Jasno to dokazuje već jednom prije spomenuti cilj »In- 
ternacionalne ženske lige za mir i slobodu«. Za nas je 
ime internacionalizam posve tehnički naziv 
za onu organizaciju koja jednakopravne članove različi- 
tih naroda prikuplja u jednu jedinstvenu organizaciju 
(kooperacija!). Idejno je katolicizam univerzalan, pojam 
koji označuje da je on intenzivan i eksten- 
zivan, tj. da on obuhvaća cijelog čovjeka (njegovu 
dušu i njegovo tijelo) i drugo, da je on univerzalan no- 
silac istine, morala i milosti. Katolicizam, kako sama 
riječ »katholikos« pokazuje da je za sve (pro omnibus) i 
odnosi se na cjelinu (per totum). Ime katolički je dakle 
najširi pojam, koji sebi možemo uopće zamisliti. Širi 
od pojma kršćanski! (...) Zato već vidimo u kolijevci 
kršćanstva, gdje biskup i mučenik sv. Ignacije od Anti- 
ohije (-++107.) u svojoj poslanici »Ad Smyrnenses« već ovu 
riječ upotrebljava za Crkvu, a sv. Pacijan, biskup u 
Barceloni (g. 360—390.) u jednom listu novacijanskom 
heretiku Sempronianu veli »Christianus mihi nomen. 
Catholicus vero cognomen« — (Kršćanin mi je ime a 
Katolik prezime). Time je on upravo na klasičan način 
istaknuo naše stanovište spram ostalih grupa: naša ide- 
ologija je za sve što opstoji, i ono što obuhvaća, obu- 
hvaća u cjelini (per totum). Prema tome u biti katolič- 
koga univerzalizma jest da obuhvaća i prožimlje sve 
narode bez razlike. (...) 

[Zora—Luč, 2 (1920) 35—37] 

Prigodom Mariborskog tabora bit će dogovori s iza- 
glanicima nekih đačkih organizacija iz inozemstva. Ovu 
su akciju potakli ponajprije švicarski i holandeski ka- 
tolički đaci izdavši ovog proljeća proglas na katoličko 
đaštvo cijeloga svijeta da stupi s njima u kontakt. Or- 
ganizirano jugoslavensko kat. đaštvo učinilo je to: pred- 
radnje su dovršene i u Mariboru će jugoslavensko đaš- 
tvo reći definitivno da li će ono stupiti u ovu moćnu 
organizaciju. 

Svrha ove organizacije jest dvojaka: odgojiti u đaštvu 
cijeloga svijeta svijest katoličkog univerzalizma i ko- 
operirati u zajedničkom kulturnom radu i borbi protiv 
zajedničkog protivnika. Time je jasno označeno stano- 
vište J. K. Đ. Unije. Ona ne teži za tim da nivelira na- 
rodnu svijest i da uništi narodne vrednote pojedinih na- 
roda, već će naprotiv ona poticati pojedine narode da, 
njegujući svoje specifične elemente, oni unesu nove po- 
glede u čovječanstvo. Katolicizam je jedina podloga, na 
kojoj se mogu ujediniti svi narodi u šaroliku cjelinu: u 
njemu su sve sile, koje su sposobne da prožmu cijele 
narode i pojedince — njihov duh i njihovo tijelo. Prema 
tome će kroz ovu organizaciju strujiti valovi životne 
energije naše najzabitnije organizacije, svi organizirani 
katolički đaci će osjetiti da su uklopljeni u velikom or- 
ganizmu koji je u službi univerzalne Crkve. Đaštvo je 
u prvom redu pozvano da bude nosiocem oduševljenja; 
iz đačkih redova će se ono preliti u narodne mase i na 
taj će se način stvoriti u čovječanstvu dispozicija za 
Savez naroda, koja jedino može opstojati na temeljima 
kršćanskog morala. (...) 

Nacionalisti, koji misle da je prerano što pomišlja- 
mo na jednu internacionalnu organizaciju, dok nam je 
jedan dio naše braće pod tuđom vlašću, varaju se. Tako 
ćemo stupiti u vezu s đaštvom stranih naroda i po 
ovima ćemo moći utjecati na javno mnijenje drugih na- 
roda i indirektno pomoći svojoj vlastitoj braći. 

Poziv švicarskog đaštva je primljen od katol. đaštva 
svijeta silnim oduševljenjem: odazvali su se do sada 
osim Holandeza Amerikanci, Španjolci, Francuzi, Belgi- 
janci, Talijani, Nijemci, Danci, Česi, Litvanci, Poljaci 
i Madžari. Sjeme euharistijskoga pokreta, što ga je posi- 

jao veliki Pio X., urodilo je u kratkom vremenu u đač- 
koj omladini cijeloga svijeta pijem nadnarodne katolič- 
ke solidarnosti. 


[Narodna Politika, 129 (1920) 2] 


NOVE KATOLIČKE NOVINE 


Ivan je osjećao koliku važnost ima katolički tisak 
za ispravno informiranje katoličke javnosti i za širenje 
katoličke istine. Ozbiljno je podupirao nastojanja da se 
i u Hrvatskoj počme izdavati katolički dnevnik koji bi 
okupio sve katolike i informirao javnost o životu cijele 
Crkve. U tu svrhu pošao je u Pariz da se upozna s hr- 
vatskim sistemom katoličkog tiska. Kakova bi fiziono- 
mija bila toga dnevnika i koja bi mu bila uloga Ivan 
je iznio u ovom članku koji ovdje djelomično donosimo. 


Već se duže vremena kod nas pomišlja na osnutak 
jednog katoličkog dnevnika, koji bi stajao izvan i iznad 
svake političke stranke. Iz toga ne slijedi da bi taj dnev- 
nik bio protustranački i da se katolici kao katolici ne 
trebaju baviti politikom. To bi bila kobna zabluda jer 
katolici su dužni pred Bogom da ljube svoju domovinu 
i da rade bolje nego itko drugi za procvat domovine. 
A za procvat se domovine radi, ako se stvaraju dobri za- 
koni, ako se uredi dobra uprava i dobro sudstvo. Stoga 
je potrebno da i katolici sudjeluju u državnoj upravi, 
a to se dandanas postizava pomoću političkih stranaka. 
Vidimo gdje opstoje u drugim zemljama takove katolič- 
ke političke stranke, koje sav svoj rad temelje na nače- 
lima katoličke vjere i ćudoređa. Bio bi upravo grijeh 
propusta, kada se katolici ne bi kao katolici politički 
organizirali gdje im je to: barem ikako moguće. I te 
političke stranke “imaju svoje novine, svoje dnevnike: 
katoličke političke dnevnike. : ži 

Ipak vidimo da se unatoč tomu: sada sli Noe — pa 
i kod nas — osnivaju katolički dnevnici, koji stoje izvan 


stranaka i iznad stranaka, pen je dobro i.to je po- 
trebno. 

Razlika između katoličkih stranačko-političkih novi- 
na i katoličkih iznadstranačkih novina jest slijedeća: 
stranačke katoličke novine sav svoj rad temelje na na- 
čelima kršćanskog morala. Pokazuju kako će se na tim 
temeljima sazdati država; urediti zakonodavstvo, upra- 
va i drugo tako da ljudi postanu sretni na ovoj zemlji. 

Dok katolički stranačko-politički dnevnik ima za blizi 
cilj sreću društvene zajednice, to katolički van- i nad- 
stranački list ima u prvom redu zadaću pomagati Crkvi 
kod spasavanja duša. To on čini na taj način što iznosi 
nauku svete Crkve upoznavši čitaoce s vječnim istina- 
ma i iznoseći uzore i zanimive pokrete u svijetu, potiče 
vjernike na vršenje kršćanskih kreposti. 

Nema, dakle, protuslovlja između obih vrsta novina, 
obe su potrebite, jednoj je bitno cilj vremenit, a drugoj 

vječan. Pisanje se i jednih i drugih skladno nadopu- 
njava. 

Lanjske su godine osnovane u Belgiji jedne kato- 
ličke van- i nadstranačke katoličke novine. Već im sam 
naslov iznosi njihov program. Zovu se »Križ Belgije«. 
Na taj način jasno ispovijedaju svakomu svoje uvjere- 
nje i svakome čovjeku u lice govore da bez križa nema 
spasa. (...) 

[Nedjelja, 50 (1924) 2—3] 


KRISTOV STIJEG 


Svoja shvaćanja kako bi se trebao uređivati katolički 
dnevnik, iznio je Ivan u nacrtu pravila za redakciju no- 
vog lista. On ih je sam sastavio a sačuvala su se u nje- 
govu arhivu. Tom novom katoličkom dnevniku. namje- 
vavao je dati najprije naziv »Raspelo« ali se onda odlu- 
čio za ime »Kristov Stijeg«. Ova pravila koja se tek 
sada prvi puta objavljuju u cijelosti jesu zanimljivi do- 
kumenti. njegove duboke duhovnosti koju traži i od re- 
daktora lista. I tu se pojavljuje Merz, koji ne podliježe 
herezi aktivizma, nego u dubokom duhovnom životu pro- 
nalazi izvor ispravnih nadahnuća za svoju apostolsku 
aktivnost, 

Kristov Stijeg je osnovan 'za obranu Crkve i za pro- 
širenje Kraljevstva Našega Gospodina Isusa Krista. Po- 
trebno je radi toga da svi-oni koji hoće da rade za taj 
list toga uvijek budu svjesni. K. Stijeg se posve i s 
radošću podvrgava svim direktivama Svete Stolice. On 
se sa strahopočitanjem pokorava svome nadležnom epis- 
kopatu. Njegova je želja da ih što uspješnije podupre u 
njihovoj apostolskoj. misiji radeći za spas duša u skla- 
da sa svećenstvom, redovnicima i članovima kat. pokre- 
ta. K. Stijeg.postoji da što hitnije rasturi istinite vi- 
jesti iz vjerskoga, parlamentarnog, socijalnog, ekonom- 
skog, poljoprivrednog, znanstvenog, trgovačkog života. 
On neće zastupati stajalište ni jedne polit. stranke ali 
si usvaja pravo da brani, analizira s posve kat. stajališta 
vjerska i kulturna načela. koja izbiju na .Jjavu u javnom 
životu. On želi privući sve katolike bez iznimke i zato 
će svim silama nastojati da se ne zalaže za ovu ili onu 
ideju drugoga reda, za ovu ili onu grupu ljudi. On hoće 
da bude list za sve i nastojat će poduprijeti nastojanja 
svakoga .i prilagoditi se rietodi dotičnoga,. razumije se 
sve to mora da je u skladu s PON i direktivama 
Crkve. 


: Program je Kristovog Stijega da podupre svojim 

slabim silama uzvišenu misiju papinstva. On će uvijek 
nastojati da radi po uputama Sv. Stolice i da se služi 
onim metodama rada, koje zagovara Sveti Otac. 


To osobito vrijedi za njegovo držanje spram neka- 
tolika i za njegovo stajalište spram. sv. Unije. Kristov 
Stijeg je osnovan na nadnaravnim! temeljima i on će 
uvijek na ovima ostati. On svoj uspjeh samo od Boga 
samoga traži. On se: oslanja na organiziranim molitva- 
ma članova Lige Ave Maria, na molitvama .redovnika, 
redovnica i svećenika, te na mnogobrojnim dragovolj- 
nim žrtvama sa se prikazuju z za njegov uspjeh. sa 


iii 


Redakcija -- 


Pošto list: K. Stijeg imiotis hano misiju, . kava se 
sastoji u tome da se cjelokupna, katolička publika izvi- 
jesti poglavito o onim pitanjima koja se. tiču života 
Crkve, a uz to mora da registrira s. kat, stajališta sve 
pojave javnoga života, to je potrebno da sami redaktori 

lista budu ne. samo katolici, koji se zadovoljavaju s mi- 
nimumom: vjerskoga života. Za svakoga su redlaklora 
zato potrebite dvije stvari: 

1. da se neprestano sam tesrpdujs u onoj struci; čiji 
mu je referat povjeren; 

2. da energično teži za avetošću, 


Sredstva 


.Da se uzmogne udovoljiti prvoj točci, to« valja sta- 
jati na stanovištu da glavni redaktori ne smiju biti okup- 
ljeni svojim poslom preko šest sati dnevno i da im se 
osim toga mora osigurati pristojna egzistencija. K. 

Što se tiče druge točke, to svaki redaktor mora biti 
uvjeren da on neće napredovati i neće moći postati du- 
hovnim vođom svojih čitaoca, ako on ostane isključen 
iz euharistijskog pokreta i ako se on ne posveti Presv. 
Srcu Isusovu, koje je danas najjači faktor za rekristi- 
janizaciju društva. 

.Budući je čovjek odviše slab i jer posve generalni 
savjeti vrlo rijetko urode konkretnim plodom, to valja 
od svakoga redaktora laika tražiti da se obveže sub 
levi da će ispunjavati dok je član redakcije slijedeće: 

1. posvetiti će se Presv. Sreu' Isusovom, tara! 
se na devet prvih petaka. 

2. pričestiti će se barem dva puta mjesečno (ali se 
preporuča da to čini svake nedjelje). 

3. ispitati će si dnevno savjest: : 

“4, dnevno će barem pola sata por ražmattanju; 
molitvi, duh: štivu. 

5. dnevno će izmoliti jedan Veni Creator. 

.6. barem će Jenna na sedmicu preda za uspjeh kat. 
pokreta. Kabli 

“7. nastojati će imati: stalnoga. kodejednikina 
8. barem jednom: će obaviti duhovne vježbe. t 
.: 9. pristupiti će četiri puta godišnje s ostalim suradni= 
cima a po mogućnosti s ostalim zaposlenim osobljem na 
zajedničku sv: Pričest, koja se ima prikazati za umrle 
drugove, za svećenički podmladak i uspjeh kat. pokreta. 

10. Prije toga će obaviti zajednički križni put. 

ll. On će, čuje li koji važniji prigovor o pisanju 
K. S. koje ne bi bilo u duhu Crkve o tome pitati savjet 
kod svog ispovjednika. 

Ove obveze imaju zadaću pojačati unutarnju disci- 
plinu samih urednika i učiniti ih kanalima Božje. Mi- 
losti. Ne kaže se tim da je to sve. Ovisi o inicijativi 
svakog pojedinca da još više učini, čineći djela dušev- 
nog i tjelesnog milosrđa, čineći što češće ono što im 
je neugodno. 

Redakcija će nastojati da se što prije u zgradi, gdje 
ona radi, uredi mala kapelica s Presv. Sakramentom. 
Tu bi se ona mogla zajednički dnevno pričešćivati, tra- 
žiti svjetla i snage za rad. 


Osoblje 


Valja nastojati da što prije postane aktivnim čla- 
nom jedne religiozne organizacije (Marijina kongrega- 
cija, Treći red...) 


Revizioni odbor 
Merz zamišlja da u taj revizioni odbor uđu osim tri 


seniora jedan isusovac, jedan franjevac, a nadbiskup 
imenuje jednog svjetovnog svećenika. 


Odbor treba... nadzirati pisanje lista da se u ovo- 
me ne bi objelodanili članci koji bi mogli unijeti zbog 
nebitnih ili prijepornih problema neslogu među kato- 
like. Napiše li se štogod u tome pogledu, to oni imaju 
intervenirati ili da u samome listu iznesu ispravno sta- 
novište. Ovaj se mora redovito jednom mjesečno sastati 
i pretresti eventualne tužbe koje bi im došle do ušiju s 
obzirom na pisanje lista. rk g 

Rubrike koje Merz zamišlja: Svrstavanje dnevnih 
vijesti, prevađanje s francuskog, prevađanje s ostalih 
jezika, eksceptiranje revija,feuilleton, kat. teologija, eko- 
nomski i soc. pregled, ljudi i institucije, razno, znan- 
stveni pregled, organizatorni život, književnost, umjet- 
nost. 

[Rukopis, Arhiv FV] 

ĐAK-APOSTOL PIERRE POYET 


U svome apostolsko-odgojvom radu Ivdn nije zane- 
mario niti pedagošku vrijednost primjera. Zato rado po- 
kazuje i piše o uzorima kršćanskog životd. Tako u Luči 
objavljuje kratak prikaz života Pierre Poyet-a, uzornog 
francuskog mladića. Što je posebno zanimljivo jest Iva- 
nov. komentar obraćanja Poyet-a, što ga ovdje donosimo. 
Ivan iznosi u stvari ideje koje su bile dominantne i u 
njegovom osobnom .obraćenju. Na neki način projicira 
u Poyet-a ono što je sam doživljavao, : 


... Kratku analizu unutarnjeg života, koju donosimo 
u prijevodu, valjalo bi upotpuniti nekim realističkim po-: 
dacima. Zamislite jednu školu poput naših gimnazija s: 
profesorima, koji su indiferentni ili koji napadaju izri- 
čito vjeru. Đaci, u dobi naših sveučilištaraca, imaju sli-- 
čan mentalitet našemu, jedni se rugaju vjeri, drugi su 
športaši, a treći opet nisu dosta odvažni da izreknu svo- 
je mišljenje. I u takav milieu dolazi jedan student ma- 
tematike, koji postaje stručnjak u svojoj struci, ali pri 
tome pomišlja da su struka, ispiti i sav taj rad posve 
relativne stvari: nakon stanovitog broja godina valja 
umrijeti, nestat će našega traga s ove zemlje, kao da 
nas nije ni bilo — ali Bog je postao čovjekom i ostavio 
na zemlji svoju zaručnicu, rimsku .Crkvu- Katoličku. I- 
pred ovom idejom sve ostalo je sporedno: valja dušu 
predobiti nebeskom Zaručniku, valja sebe zatajiti i za- 
boraviti, samo da duša druga ili prijatelja postane sv- 
jesni sudionik u djelovanju Božjem na zemlji. (...) 


[Luč, 1—2 (1922) 24] 


POK. ING. DRAGAN MAROŠEVIĆ 


U ovom kratkom nekrologu o ing. Draganu Maroše- 
viću, mladom katoličkom intelektualcu i svome prisnom 
prijatelju Ivan iznosi svoje stavove prema posljednjim 
životnim stvarnostima. Za godinu dana i sam će poći 
onamo kamo je otpratio svoga prijatelja Dragana. 

...Njegova je smrt bila pravo čudo Božje — smrt 
pravog kongreganiste. Nije se bojao. Vidio je da je iz- 
gubljen i radosno ju je iščekivao. Želio je umrijeti na 
Svijećnicu -- da .se probudi u nebu prigodom tako lijepe 
svečanosti. Kada toj njegovoj želji nije bilo udovoljeno, 
sve je svoje trpljenje prikazao Gospodu. Još tri dana 
pred smrt, na Svijećnicu, molio je da mu se čita na 
latinskom jeziku, koga je osobito volio, sav obred bla- 
goslova svijeća i cijela misa toga dana. Kako je ljubio 
sv. rimsku liturgiju, uživao je u njoj sve do zadnjih 
časova. Tako su mu iz liturgije čitali latinsku himnu 
Svih Svetih i opise neba od sv. Ivana Ev., kako ih do- 
nosi svesvetska liturgija. Kada bi mu ovi opisi postali 
preteški, čitali su mu nježne latinske himne Presv. Ime- 
nu Isusovu. : 

To kao da nije bilo umiranje, već priprava na vječ- 
ne zaruke. To je bila radosna smrt, kakvu pisac ovih 
redaka, koji je boravio dvije godine na ratištu, nigdje 
nije vidio. Ta smrt puna ufanja i radosti, bila je dokaz 
da je vjera Draganova, koju je tako zanosno ljubio i 
posvuda javno branio, zaista prava vjera Božja. 


[Vjesnik Marijinih Kongregacija, 5 (1927) 71] 


IVANINA LIČNOST UZOR ORLICA 


Ivan je bio u stalnom kontaktu preko Marice Stan- 
ković i sa ženskom granom Orlovstva, Svezom Hrvat- 
skih Orlica. Držao im je predavanja, pisao članke, davao 
smjernice i tako veoma utjecao na članstvo. Od njegovih 
nastojanja na tom području posebno je vrijedna spo- 
mena knjižica »Junački život sv, Ivane od Arka«, bio- 
grafija francuske svetice, koju je Ivan postavio za uzor 
hrvatskim Orlicama. U ovom izvatku gdje o tome govori 
vide se ujedno i njegovi pogledi na ulogu katoličke žene 
u tadašnjem društvu.. 


1. Žena: Žena po svojoj naravi nije u pravilu od- 
ređena .da djeluje u javnosti i da na takav način spa- 
sava narod. Današnje su prilike takove da i od žene 


često traže da i u javnosti apostolski djeluje. U ovoj 


Ta4: 








djelatnosti valja da je uvijek svjesna da je takvo dje- 
lovanje iznimka. Kao što je Ivana bila prava djevojka 
i uvijek željela da se povrati svojoj kući i obitelji i da 
tamo vrši poslove, koji odgovaraju njenoj djevojačkoj 
naravi, isto tako i svaka Orlica smatra da je u pravilu 
njezin poziv u obitelji, u domaćem ognjištu; a je- 
dino ako je izvanredne prilike prisile, to će se ona dati 
na organiziranje drugih ili na koju drugu granu javnog 
apostolata. U ovom si posljednjem slučaju mora biti 
svjesna da treba posebne pomoći Božje, jer 
u takvim iznimnim časovima Providnost kao da izmje- 
njuje naravni red i ženama povjerava muške uloge. 
Ako dakle Orlička organizacija ili pojedina Orlica zbog 
posebnih prilika katkada mora preuzeti posao koji po 
sebi spada na muškarca, to i u tom radu i Organizacija 
i pojedina članica ne smije izgubiti ženski karak- 
ter i postati prostom kopijom muškaraca. Sveta Ivana, 
koja je postala vojnikom i vršila ovaj čisto muški za- 
nat, ne samo da nije izgubila svoje ženske odlike, već 
ih je silnom ustrajnošću sve više usavršavala. 

2. Javni socijalni apostolat: Drugo po- 
sebno Ivanino obilježje jest njezin javni socijalni apo- 
stolat. I Orlica treba da se u ovome služi istim sred- 
stvima kao i Ivana. Svi koji rade u Orličkoj orga- 
nizaciji, mora da su u milosti posvećujućoj. Koji rade 
za Krista, ne smiju biti neprijatelji Krista. Pomoćni- 
ci u apostolatu treba da su prije svega sami dobri ka- 
tolici, Orlica zatim treba da. živi i osjeća s 
Crkvom. Treba da radi prema željama i zapovije- 
dima svetog Oca Pape, biskupa i službenog duhovnika 
(učiteljstvo); treba da se u prijepornim pitanjima obraća 
na zakonodavnu vlast Crkve (sudačku i eksekutivnu) i 
napokon treba da se služi svim sredstvima, koje :joj 
Crkva daje za njezino posvećenje (ministerium). I kao 
što svaku ženu, koja izlazi iz sjene porodičnog života u 
Vrevu javnosti, čekaju teški križevi, tako i Orlica 
mora da je poput Ivane spremna na velike kušnje i kri- 
ževe. Četvrto sredstvo Ivaninog javnog socijalnog apos- 
tolata bilo je oduševljenje. I Orlička organiza- 
Cija odgaja oduševljene članice, koje ljube svoju Crkvu, 
ljube njezinu nauku i žele da svoje oduševljenje za ka- 

tolicizam i apostolat po Katoličkoj Akciji prenesu i na 
druge ljude. 

Oboružana s ova četiri oružja, Ivana je u svom jav- 
nom socijalnom apostolatu htjela da djeluje (objekat) na 
pojedince, obitelji i javnost (bliži cilj), da na taj način 
spasi svoj narod (daljnji cilj). S toga Orlica nastoji apo- 
stolski djelovati među pojedincima ito poglavito 
među djevojačkim svijetom, i svojim postupkom, su- 
sretljivošću i drugim, već spomenutim krepostima, na- 
stoji oduševiti za katoličku ideju i druge ljude. Vrši ka- 
ritativna djela: daruje siromahe, tješi žalosne i umiruće, 
njeguje bolesnike. A jer se poziv žene uglavnom vrši 
u obitelji, to će Orlica uzornim vršenjem svojih 
kućnih dužnosti biti na izgled svima i tako primjerom 
pokazati da je obitelj temeljna stanica u narodnom ži- 
votu i da su oni narodi zdravi, u kojima se dobro od- 
gajaju djeca; jednom riječi, koji imadu zdrave obite- 
lji Javni apostolat Orlice, kao i svete Ivane, 
jest trostruk. Ponajprije jeto ćudoredni apostolat. 
To je borba protiv svemu onome što kvari ćudoređe. 
Ovamo spada borba protiv nečednim plesovima, protiv 
kletvi, nepristojnim zabavama. Ivana je veliku važnost 
stavljala na ovaj ćudoredni apostolat; iz tabora je gonila 
žene loša života, a sama je nosila mušku nošnju, jer je 
znala kako je čovječja narav sklona na zlo, pa se u ta- 
boru među vojnicima tako nosila, da ne bi postala dru- 
gima povod grijeha. Orliee se po uzoru svete Ivane odi- 
jevaju čedno i poput svoje svete zaštitnice posvuda na- 
glašuju socijalnu funkciju nošnje. Ivana je također uzor 
vjerskog apostolata. I Orlica se brine da svijet što 
češće prima sv. Sakramente, da se vrše crkvene zapo- 
vijedi, pohađaju propovijedi, organiziraju misije i du- 
hovne vježbe i dr. Napokon je Orlica kao i njena Or- 
lička organizacija nosilac kršćanskog političkog 
apostolata. To nije stranačka politika, jer Orlička orga- 
nizacija stoji izvan i iznad svake političke stranke. Na- 
čelne smjernice kršćanske politike, koje ispovijeda Or- 
lovstvo zajedno sa sv. Ivanom, jesu da vlastodršci ne 
vladaju u svoje ime, već da vladaju u Kristovo ime, 
koji je Kralj svakog naroda. I kao što Krist hoće da 
vlastodršci vladaju na korist građana, a ne na svoju 
vlastitu korist, isto tako Orlovstvo traži od vlastodržaca 


146 





da se brinu za javno blagostanje građana, a napose da 
daju Crkvi ona prava i onu čast, koja je zapada kao 
od Boga ustanovljeno savršeno društvo sa zadaćom da 


vodi ljudski rod svojim posebnim sredstvima u nebesku 
domovinu. Politički je bojni krik cijelog Orlovstva: »Ži- 


vio Krist. On je Kralj Hrvatal«. 

Orlica i Orlička organizacija djelovali su apostolski 
među pojedincima, u porodici i na trostruk način u jav- 
nosti (bliži cilj), da se na taj način spasi narod (daljnji 
cilj) od propasti. Narodi se ne spašavaju deklaracijom 
i vikom »Živio«, već jedino navedenim vrstama aposto- 
lata. A čovjek ne može biti apostolom, ako nije stekao 
sve one moralne i bogoslovne kreposti koje se traže za 
svaki apostolat. : 

3. Simbol kršćanskog rodoljublja: Or- 
lička organizacija ovom svojom posebnom preporodnom 
djelatnošću među pojedincima, obiteljima i u društvu 
postaje simbolom pravog rodoljublja. Ova se Orlov- 
ska rodoljubna misao bori protiv poganskom shvaćanju 
naroda, koje drži da je narod izvor svega dobra i sam 
sebi svrhom. Orlovski nacionalizam stavlja rodoljubnu 
misao u službu Kraljevstva Božjega. Kao što je Ivana 
bila utjelovljena veza vjere i domovine, isto je i svaka 
Orlica. Tako i svaka Orlica, kada misli o dobro- 
ti svojega naroda, uvijek sebe pita da li je ovo ili ono 
na slavu Kristova Kraljevstva, na dobro svete Crkve, 
na vječno spasenje neumrlih duša. Sve će proći, jedi- 
no ljudske duše su vječne i bolje je da je cijeli jedan 
narod u vremenu nesretan, nego li jedna jedina ljud- 
ska duša upropaštena za sve vijeke vjekova. 

4. Idealizam do smrti: Kao što Ivana nije 
popuštala u svojim načelima i kao što je podnosila 
uvrede i onih koje je ljubila i koji nisu bili samo dužni 
da je potpomažu u njenoj misiji, već su bili po savjesti 
i službi obvezani da joj i olakšaju da dođe u nebesko 
kraljevstvo, tako i Orlica ostaje nepokolebljivo vjerna 
svojem katoličkom apostolskom programu. Ona mu 
ostaje vjerna i onda ako se njemu iznevjere, možda, i 
oni koji su je oduševili za Orlovstvo, i onda kada Bog, 
možda, dopusti da pretrpi progone i podnosi uvrede od 
onih koji ne samo da bi bili dužni pomagati Orlovstvo 
već također brinuti se za vječno spasenje svake poje- 

dine orličke duše. Kao i sveta Ivana, tako i svaka 
prava Orlica treba da je svojoj okolici simbolom ide- 
alizma, koji ostaje nepokolebiv sve do smrti. U svim 
se križevima od svojih progonitelja, koji su vjeru iz- 
rabljivali u stranačke i političke svrhe, Ivana i Orlica 
poziva na Sv. Oca Papu. Ona je prava filia Petri — 
kći Petrova. Kći Petrova i idealizam do smrti jesu kod 
sv. Ivane kao i kod prave Orlice dva pojma, koji se 
moraju pokrivati. 


Trostruka misija Orličke 

organizacije i svake Orlice 

Misija je svakog pojedinog čovjeka da u neku ruku 
postane sličan Kristu, da postane drugi Krist. Sveta je 
Ivana na poseban način bila slična svom Spasitelju i 
kada proučavamo život ove junakinje, to nam stanovi- 
ta Spasiteljeva svojstva postaju bliža i pristupačnija. 
Isto tako svaka Orlica treba da iz dana u dan postaje 
sve sličnija Isusu. Kada je ostali svijet promatra, to u 
njoj treba vidjeti samog Krista. Tko gleda pravu Or- 
licu treba doći do uvjerenja da život po kršćanskim 
načelima ne samo da nije nemoguć i nesuvremen, nego 
da je naprotiv svaki život, koji nije kršćanski, prazan, 
promašen i nesuvremen. Osim ove općenite mi- 
sije Orlice ona, kao i Orlička organizacija, imade po 
uzoru Ivane jednu dvostruku specijalnu misiju. 
Orlička organizacija treba najprije spasavati hr- 
vatski narod, koji je na rubu propasti. Orlička to or- 
ganizacija čini kao pomoćnica Crkvi, njenoj hijerar- 
hiji, njenim redovima i pobožnim zajednicama. Druga 
je specifična zadaća Orličke organizacije pokazati svome 
narodu: a) koje kreposti mora posjedovati 
onaj. koji hoće spasavati narod, i napokon b) kako valja, 
prema uzoru Ivane, podnositi i uvrede i smrt od onih 
koji su po pravdi obvezani da potpomažu Orlički apo- 
stolat i da se brinu za vječno spasanje duša svakog 
pojedinog apostola. Svaka Orlica, kao i sv. Ivana, treba 
da je filia Petri, koja je unatoč svih križeva vjerna ne- 
pogrješivom Kristovom namjesniku na zemlji. 


Zaključna riječ 
Ponajprije smo usporedili Ivanine kreposti s kre- 
postima idealne Orlice. Osobito smo istakli kako Orlica 

teži za uzvišenim i junačkim krepostima. Govorili smo 
o Orličkoj jednostavnosti, njenoj. veseloj. ćudi i duho- 
vitosti. Pošli smo korak dalje i istaknuli značenje poniz- 
nosti i čistoga srca za svaku Orlicu. Na koncu smo pr- 
vog poglavlja govorili o ljubavi Orlice prema domo- 
vini, koja kod nje proizvire iz vrhunaravne ljubavi 
prema Bogu. 

U drugom smo poglavlju nešto rekli o četirima 0oz- 
nakama prave Orlice. Mora si poput svete Ivane uvi- 
jek biti svjesna da je žensko, a ako je možda Provid- 
nost iznimno pozove da vrši muške poslove, to ne samo 
da ne smije postati muškarcem, već treba nastojati da 
ženska obilježja razvije do savršenstva. Uvijek se tre- 
ba uzdati u neobičnu pomoć Božju, koju će joj Bog 
u iznimnim prilikama pružiti. Javni socijalni aposto- 
lat Orlice traži da bude uvijek u milosti posvećujućoj, i 
da to od svojih sestara traži. Orlica drži da su život 
s Crkvom, križevi i oduševljenje daljna sredstva so- 
cijalnog apostolata. Ovaj se socijalni apostolat obraća 
na pojedince, na porodice i na javnost. Orlica, koja 
hoće u javnosti djelovati, čini to ćudoredno, vjerski i 
politički. Orlica djeluje. među pojedincima, porodicama 
i u javnosti, da spasi svoj narod. Nadalje Orlica mora 
da je zastupnikom kršćanskog rodoljublja, koje se stav- 
lja u službu Kraljevstva Božjeg. A kad Orlica doživi 
teške časove i od onih koji su je oduševili za njene 
ideale i od onih koji bi je trebali voditi u njenom apo- 
stolatu, ona postaje nepokolebljiva i ispovijeda svoj 
idealizam sve do smrti, upirući svoje poglede u svjeti- 
onik Petrove Stolice. 

Po Orlicama Krist treba postati pristupačniji du- 
šama. Ona treba pomagati svetu Crkvu, te ova spasi 
hrvatski narod, koji srće u propast. Orlica također 
pokazuje koje kreposti mora imati čovjek koji želi spa- 
savati svoj narod. Na koncu je bilo istaknuto da Or- 
lica treba biti uzorom nepokolebive vjere Crkvi i onda, 
ako bi se, možda zastupnici Crkve svojoj zadaći. izne- 
Vjerili, a možda i Crkvu progonili, kako se to na žalost 
u zadnje vrijeme događalo od svećenika otpadnika, kao 
što su staro-katolici. Ma koliko svećenika otpalo od 
Crkve, Orlica će sve većim žarom — poput Ivane od 
Arka — ljubiti svećenički stalež i radije podnijeti sve 

uvrede negoli se iznevjeriti Isusu, njegovoj Crkvi, sve- 
tom Ocu Papi i zakonitom biskupu. 

U ovim teškim časovima otpada od Crkve, Orlica 
je poput svete Ivane od Arka, koja se uvijek pozivala 
na sv. Oca Papu u Rimu i koji je i raskrinkao njene 
neprijatelje. — Orlica je uvijek i svuda prava _filia 
Petri, kći Petrova. 

Orlice ne vjeruju samo to da je sveta Ivana divna 
povijesna ličnost, koja je negda živjela, a sada je samo 
uzorom, već one znadu da je Ivana u zemlji živih i da 
njezina misija nije dovršena. One znadu da je među 
ostalim zadaćama Ivane da bdije nad Orličkim pokre- 
tom i zato se sav Orlički pokret, sjedinjen sa svetom 
Liturgijom, svojoj nebeskoj zaštitnici ovako moli: »Sve- 
mogući Bože, učini da mi nahranjeni ovom nebeskom 
hranom, kojom se tako često hranila sveta Ivana da 
pobijedi, pomoću ove hrane spasa zadobijemo pobjedu 
nad našim neprijateljima.« 

[Junački život sv. Ivane od Arka, str. 91—101] 


TJELESNI UZGOJ OMLADINE 


Tjelovježba je bila jedna od aktivnosti Hrvatskog 
Orlovskog Saveza, ono što se izvana možda najviše uo- 
čavalo u njegovom djelovanju. Ipak nije bilo ono naj- 
važnije, jer je Ivanovim nastojanjem cijela organizacija 
dobila kulturno-prosvjetnu, i kršćansko-odgojnu orijen- 
taciju. Ivan je posvetio mnoge stranice problemima tje- 
lesnog odgoja. Napisao je i opširnu studiju koja je ostala 
do sada u rukopisu. Nosi naslov »Tjelesni uzgoj u svijet- 
lu Katoličke Crkve«. Baveći se teoretskim problemima 
tjelovježbe, njegovo je nastojanje išlo za ciljem da 0os- 
misli tjelovježbu, da je uklopi kao sustavni dio izgradnje 
cjelokupne ličnosti i dade joj duhovnu dimenziju, koju 
treba imati u okviru kršćanskog odgoja. Ova dva kratka 
izvatka iz njegova dva članka samo će djelomično ilus- 
trirati njegove ideje o tjelesnom uzgoju i njegovoj funk- 
ciji. ' 

.. Riječi što ih je neki dan izrekao Sveti Otac pred 
zborom kardinala da dobra uzgojna znanost iziskuje 

da se kod omladine posveti pažnja dobrim i zdravim 
tjelesnim vježbama, nisu ništa novo. Crkva je uvijek 
naglašavala dužnost svih vjernika da se razborito bri- 
nu za tjelesno zdravlje: ona je u prošlim vjekovima 
blagoslivljala viteške igre, a u današnjem vijeku u nje- 
zinom se krilu rodiše, tako reći, kod svih naroda dru- 
štva omladine, koja katoličkom tjelesnom uzgoju 'po- 
svećuju osobitu pažnju. U slavenskim zemljama se ova 
ljubav Crkve prema tjelesnom zdravlju i uzgoju omla- 
dine najbolje očituje u orlovskim organizacijama, koje 
su, uz veliku prosvjetnu i opće uzgojnu zadaću, preu- 
zele dužnost da se brinu za katolički tjelesni uzgoj. 
U Orlu tjelovježba i tjelesno uzgajanje nije samo sebi 
svrhom. Ono ide svjesno i sustavno za tim da tijelo 
postane krotko i čvrsto oruđe duše, koje će biti u sta- 
nju izvršiti sve njezine zapovijedi, makar kako teške 
bile. Taj tjelesni uzgoj treba suzbiti lijenost i učiniti 
tijelo sposobnim i spremnim da se stavi u službu Kra- 
ljevstva Kristova na zemlji. (...) 

[Katolički Tjednik, 8 (1928) 5] 


MARIJA I TJELOVJEŽBA 


... Orlovstvo je sebi stavilo među ostalim za zada- 
ću da goji zdravlje i ljepotu tijela. Posve je naravno 
da hrvatski Orlovi uzimlju za uzor Kraljicu Hrvata, 
Blaženu Djevicu Mariju. I oni će nastojati da njihova 
tjelovježba postigne dvostruki cilj: zdravlje i ljepotu 
tijela. Tjelovježba se ne gaji sama poradi sebe, već ima- 
de veliku odgojnu zadaću. Orlovska tjelovježba nije 
sport. Orao vježbač ne kani postati pelivanom, koji će 
se znati prevrtati kao cirkusant ili kao kakav drugi 
vještak. Orlu je poglavito do toga stalo da umjereno 
vježba i da od sebe odbaci svaku onu vježbu koja bi 
ga odviše naprezala, koja bi škodila njegovu zdravlju 
i koja bi napokon djelovala na nerazmjeran, nesimet- 
ričan razvoj njegova tijela. Tjelovježbeno geslo kato- 
ličkog Orla jest: umjerenost, zdravlje, skladna ljepota. 

Iz toga slijedi da će Orao nastojati i u životu lijepo 
nastupati i na taj način pokazati da u njegovom zdravu 


151 






























































i lijepu tijelu stanuje duša, urešena božanskim darom 
milosti posvećujuće. Svaki njegov čin će pokazati da 
njegova sjetila brzo i lako primaju dojmove iz vanj- 
skog svijeta i da je njegovo tijelo poslušan sluga nje- 
gove duše. Kada ide, kada stoji, kada jede, kada se 
krsti, kada se moli, lijepo sklopljenim rukama, kada na 
dva koljena u crkvi kleči, uvijek će on to činiti dosto- 
janstveno i pokazat će tako da u Orlu lijenosti nema 
i da je orlovska tjelovježba uzgojila potpuna čovjeka 
— čovjeka koji je uzeo za uzor Majku Kristovu — 
kod koje je vladao savršeni sklad između svetosti duše 
i ljepote tijela. 

[Mladost, 8—9 (1924) 139—141] 


NARODNO KOLO 


Ivan se teoretski dotaknuo mnogih problema na pod- 
ručju katoličkog odgoja. Problem plesa je također raz- 
matrao i pokušavao ga uskladiti s moralnom naukom 
Crkve. Ovo njegovo predavanje sačuvano u rukopisu 
jest zanimljiv pokušaj pozitivnog promatranja plesa, na- 
pose modernog, u kojem nastoji otkriti vrijednosti koje 
mogu postati izražaj nadnaravnih stvarnosti. 


Katolički socijalni apostolat jest cilj 
koji Orlovstvo hoće ostvariti. Apostolat se Orlovstva 
proteže na sve grane privatnoga kao i javnoga života; 
ono hoće da Krist zakraljuje u dušama pojedinih ljudi, 
da zakraljuje u našim obiteljima, da zakraljuje u cije- 
lom društvenom životu u svim njegovim pojedinostima. 
Da, u svim. njegovim pojedinostima! To treba osobito 
da naglasimo. Nije dostatno da smo samo onda kato- 
lici kad se Bogu molimo ili kad se nalazimo u društve- 
nim prostorijama, već svaki pojedini čin našega života, 
pa i najneznatniji; mora na sebi nositi žig apostolata. 

Orlovstvo čeka jedan. ogroman i težak posao. Ono 
mora zacrtati put kako će se općenito katolička načela 
primjenjivati na sve tako raznostruke pojedinosti naš?- 
ga narodnoga života. Zadaća je Orlovstva da sve poje- 
dinosti našega narodnoga života stavi u službu Kri- 

stova Kraljevstva, to jest onoga radi čega je svijet stvo- 
ren i radi čega mi živimo. Orlovstvo hoće pri primjenji- 
vanju katoličkih načela na život da, među ostalim, i 
sam ples učini kršćanskim. Na koji način odmah ćemo 
to promotriti. 


U nastavku Merz analizira narodno kolo i vrijed- 
nost plesa. Vidi u. njemu jasno sredstvo izražavanja 
duše, koja kroz ples pokazuje kako gospodari tijelom. 
Zatim nastavlja: 


Ples kao da je bio Adamu prije grijeha naravni na- 
čin izražavanja. Tijelo je ljudsko stvoreno radi duše, da 
na vidljiv način ističe sve što se događa u nevidljivoj 
duši. Ples je stoga prava umjetnost u potpunom znače- 
nju riječi, jer on očituje ideje (žalosti, radosti). Ples 
nam dočarava izgubljeni raj, kada je ljudsko tijelo bilo 
posve u vlasti duše i koje je imalo zadatak da prika- 
zuje svu dinamiku duše; da bude slika duše, putokaz u 
duševni život. 

I kada gledamo dobro izvježbane plesače, moramo 
se diviti Providnosti Božjoj, koja je ljudsko tijelo tako 
savršeno stvorila da je ovo kadro da nam dočara mno- 
gostruki unutarnji život duše; sve one radosti i žalosti 
koje pokreću ljudskim životom. Osobito važan bi mogao 
postati ples kao izražaj života ljudske duše, kad bi se 
ritmičkim kretnjama prikazivalo djelovanje Milosti u 
duši. Kako duša odgovara na taj posjet Božji, kako od 
sebe odbija napasti, kako se sabire, kako ulazi nebeski 
Jeruzalem u dušu, s nebeskim dvorom, itd. Sve bi se to 
dalo plesom izraziti i na taj bi način ples bio najuzvi- 
šeniji od svih ostalih umjetnosti, jer bi bio tjelesni iz- 
ražaj najviše ideje koja može da obuzme ljudsku dušu 
— mistike. Time bi nas ples umjetnički uveo u carstvo 
mistike, pokazao bi nam kakve bi naše kretnje bile da 
na nama ne leži prokletstvo istočnoga grijeha: pokazao 
bi nam, napokon, kako će se otprilike naša tjelesa kre- 
tati, kada jedanput budu proslavljena u Nebeskom Je- 
ruzalemu. Jer, zaista, naša će tjelesa tada pokazivati 
slavu naše duše. Misao Milosti i slave, kojom je ljud- 
ska duša zaogrnuta, može da izrazi odijelo kod plesa. I 
kada su plesači zaogrnuti lijepim odjećama uređenim 
posebno za svaku pojedinu igru, tada kod plesa ova 

kombinacija tijela i odjeće stvara posve nove dojmove. 
I duša ljudska, koja nije u Milosti posvećujućoj, može 
osjećati tugu i radost, i to ples može vanredno dobro 
izraziti. Ali kad je duša još k tomu u Milosti, to nastaje 
u duši kao neka igra, kao neka interferencija: ta tuga 
i žalost, što je u naravi, odjekuje i u duši dodanoj Mi- 
losti i nastaju posve drugi i novi unutarnji doživljaji. 
A ovaj unutarnji svijet naravi i Milosti mi gledamo po 
plesu u odjeći koji nam otvara prozor u dušu. 

Stoga je ples u odijelu za svakog čovjeka i potreba, 
jer ples golih tjelesa jest umjetnost duša bez Milosti; to 
je ples sotonski. Kod plesa stoga treba da je ljudsko 
tijelo posve pokriveno; i kroz to odijelo možemo do- 
kučiti svemožnost Božju, koja je tako divno organizi- 
rala ljudsko tijelo, da je ono po žebi savršen izražaj 
ljudske duše. 

Nije li, možda, ceremonijal katoličke Liturgije naj- 
uzvišeniji ples, jer daje vanjski izražaj najviših misli 
i čuvstava, što pokreću čovjekom? Te kretnje izražava- 
ju klanjanje, zahvalu, hvalu, kajanje, molitvu, želju, 
zazivanje anđela, svetaca, obećanje, prikazanje — da- 
kle čine, koji su najviši za čovjeka i koji su specifični 
za kršćanina u milosti.. 

[Rukopis, Arhiv F 30, 1] 


TI I ONA 


U svom je odgajateljskom radu Ivan Merz zašao u 
svu problematiku s kojom se mladi čovjek susreće u 
svome razvoju. Koliko mu je stalo da kod mladića for- 
mira ispravna shvaćanja moralnog života, posebno sta- 
vove prema ljubavi i seksualnosti, najbolje pokazuje 
njegova knjižica »Ti i Ona«, namijenjena zrelijoj muš- 
koj omladini. Veoma otvoreno govori o svim proble- 
mima, daje mladiću jasna načela prema kršćanskoj na- 
uci i pokazuje sredstva kojih se treba pridržavati ako 
želi izgraditi i svoj značaj i svoju sretnu budućnost. 
Osim toga pokazuje i viši smisao ljudske ljubavi koja 
je slika ljubavi: Krista i Crkve. Ukazuje također na 

vrijednost djevičanstva i ističe njegovu uzvišenost i lje- 


o potu kao i duhovnu plodnost koja iz njega proističe. 


Knjižicu je podijelio u četrnaest poglavlja. Ovdje do- 
nosimo izvatke iz pojedinih poglavlja. 


ZEMNA JE LJUBAV PRIPRAVA ZA JOŠ UZVIŠENIJU 
LJUBAV 


Sav razvoj spolnog nagona, od njegova početka, od 
raznolikosti muža i žene, pa sve do težnje da se muž 
i žena međusobno nadopune, i sve radosti zaručnika i 
tiha sreća mladenaca, muža i žene, sve te osje- 
ćaje Bog hoće, i on je stavio u srce 
ljudsko. To je Bog ljudima rekao već u prvim po- 
čecima života na zemlji, kako to čitamo na prvoj stra- 
nici Biblije: »Čovjek će ostaviti svoga oca i svoju maj- 
ku i prionut će uz svoju ženu, i bit će dvoje u srp van 
tijelu.« (Post 2, 24). 

No ova zemaljska ljubav imade mnogo uzvišenije 
značenje. Ona je slika ljubavi koja veže Krista uz nje- 
govu Crkvu. Kao neka slutnja nadalje upućuje čovjeka 
na mnogo savršeniju ljubav, koja čovjeka neće usrećiti 
samo nekako i na neko vrijeme, nesavršeno i prolazno, 
već će ta ljubav biti vječna i potpuna, Bračna je ljubav 
slika, slutnja, priprava za neograničenu ljubav Božju. 

U Svetom Pismu, u Pjesmi nad Pjesmama, prika- 
zuje se ova težnja ljudske duše za Bogom i njena sreća, 
kad ga posjeduje, poredbom zaručništva. Težnja ljudske 
duše odviše je duboka, a da bi je zemaljska ljubav 
mogla trajno zadovoljiti. I samu najiskreniju bračnu 
ljubav uvijek smućuju bolesti, brige, trpljenja, a na- 
pokon se kod smrti pretvara i u žalost. Tada treba duh 
da se junački osvijesti i da udovoljenje neograničenoj 
težnji za ljubavlju traži u zagrljaju Božjem. (...) 

“ (str. 22—23) 


LOŠE POSLJEDICE PRERANOG ZALJUBLJ IVANJA 


Mi ćemo ovdje iznijeti razloge protiv toga da dje- 
čak i djevojka počinju drugovati prije negoli mogu 
ozbiljno misliti na brak. To posebice vrijedi za đačke 
ljubavi. 

Poradi takove ljubavi mladić gubi odviše vremena 
i zanemaruje svoju osobnu izobrazbu. Njegov duševni 
život stradava, jer prečesto i previše misli na djevojku. 
Mjesto da misli na samoga sebe, da uzgaja svoj značaj, 
da se pripravlja na junačka djela, za žrtve, da radi za 
katoličku ideju, njegov unutarnji život je sapet, 
vezan, on je ukočen i počinje kržljati. Badava ta- 
kav mladić govori da se kani ovom djevojkom 
oženiti. Njega je omamilo ljepuškasto djevojačko lice, 
a ne gleda i ne misli ima li djevojka sva ona duševna 
svojstva, koja su za brak potrebna. Iz iskustva znade- 
mo da nijedan postotak takozvanih »đačkih ljubavi« ne 
dovodi do ženidbe. 

Tako eto mladić, koji rano počinje ljubakati, du- 
ševno kržlja. Njemu je stalo samo do toga da udovolja- 
va »Njenim« željama, a zapušta više interese. Mjesto 
da on ravna spolnim nagonom, nagon djeluje na nje- 
govu volju i ova postaje slaba. Tijelo i tjelesne težnje 
prevlađuju duhom, a duh treba da gospodari tijelom, 
koje mu ima služiti. Zato mladići, koji se rado druže s 
djevojkama, sami postaju slabići; u njima redovito ne- 
ma volje, nema: muževnosti. 

Ali imade mladića koji drže da su nešto veliko, da 
su postali muževi, jer im je uspjelo zavrtjeti glavom 
jednoj neiskusnoj djevojci. No, oni jadnici ne znaju 
da su baš oni podlegli u prvoj životnoj borbi i da je 
njihovom dušom zagospodario sjetilni nagon. Takovi 
su mladići izgubili slobodu duha i predali se vodstvu 
tijela. Prestaju biti ljudi duha, postaju ljudi tijela. 

Takav je mladić vrijedan da ga žališ. Ne pomišlja 
jadan na to da nađe sebi za život družicu, s kojom će 
osnovati vlastito ognjište. On popušta samo sklonosti 
tijela, a ne teži za onim ciljem koji mu sam Bog po- 
stavlja. Takav se postupak protivi prirodi, zabranjen 
je. Ta već smo naglasili da je spolni nagon u čovjeku 
radi obitelji, radi budućega djeteta, a ne radi užitka. 
Do te spoznaje dovodi nas, kako prije vidjesmo, razum 
i Bog objavom. 

U našim krajevima djevojka potpuno sazrije za brak 
u 20. godini, a mladić nešto kasnije. Prije toga neka ne 
druguju, a kada se zaljube, naravnije je da ova ljubav 
u kratkom roku dovede do braka, 

Nezdrava je pojava ako zaručnik odviše dugo čeka. 
Ovakovo je čekanje štetno. Iskustvo nas uči da je »On« 
počesto zaokupljen samo »Njom«, a »Ona« samo »Njim«. 
Zaručnici se u takvom slučaju ne mogu trajno posve- 
titi staleškim dužnostima, kako to od njih život traži, 
pa ih često i zanemaruju. ' 

Razumljivo je da težnje tijela stanu ispunjati dušu 
mladića, i ako ovo stanje duže vremena potraje, spo- 
padaju ga i žestoke napasti, koje mogu dovesti i do 
teških prekršaja. ' 

Svaki, dakle, mladić, koji hoće izbjeći tim neprilh- 
kama, čekat će sa zaručništvom dok ne bude mogao 
ozbiljno misliti na vjenčanje, pa makar ga to stajalo 
i nešto samoprijegora. 

Poradi preranog ljubakanja dolazi mladić i u opas- 
nost da smrtno sagriješi. Svaka ljubav teži za sjedi- 
njenjem, a ljubav između dvoje mladih ljudi raznoga 
spola nije mirna, dok ne nađe potpuno zadovoljstvo u 
bračnoj zajednici, 

Istina je, obično mladić isprva nema nikakvih zlih 
nakana. Njemu je ugodno u djevojačkom društvu, on 
pripovijeda djevojci svoje nakane, tajne, doživljaje. No 
već je u naravi ovog duševnog nagona da hoće i dru- 
gim znacima da se pokaže. Dolazi do milovanja i po- 
ljubaca. Tim se podražuje i sjetilni nagon, a mladić 
pada u tešku opasnost da posrne. Što više, do toga do- 
lazi u takvim prilikama redovito, jer smo već u početku 
vidjeli da je duševni nagon tek jedan sastavni dio spol- 
nog nagona. 

Ljuto se vara mladić koji misli da djevojka osjeća 
isto takav sjetilni nagon kao on. Djevojka, koja je od- 
rasla u dobroj obitelji, znade jedino što je duševna 
ljubav. Ako se ona, dakle, uza nj Priljubi, traži nje- 
govo milovanje, ona udovoljava samo svojoj želji da 
u njemu nađe oslon, potporu, branitelja, u koga se može 
sasvim pouzdati. Kako li će biti razočarana, kad opazi 
da u mladiću nije našla što je tražila, da nije našla 
oslon, nego se što više pred njim mora više čuvati 
negoli pred drugima, da je baš u njegovoj nazočnosti 
najmanje sigurna, da ona, a ne on, mora biti snažna 
da sebe i njega sačuva od pada. Na žalost mnoga dje- 
vojka podlegne utjecaju mladića, ali poslije toga ona 

u svojoj duši bude posve nesretna i mjesto sreće za- 
vladala je njenom dušom gorčina razočaranja. 

Kod mladića je, dakle, jači tjelesni nagon nego kod 
djevojke. Djevojka hoće da ima oslon i »kavalira«. No, 
kako ljubakanje kod nje isprva više djeluje na nagon 
duše negoli na nagon tijela, razumljivo je zašto ona 
više duševno stradava od mladića. Ona može zbog toga 
zapasti u stanje u kojemu volja i um popuste, pa se 
tako može i dogoditi da ona i nehotice podlegne sjetil- 
nom nagonu mladića. Sjetilni je, naime, nagon jedan 
od najsnažnijih nagona i ne miruje dok nije postigao 
svoj cilj. 

No ne dolazi u takovim slučajevima uvijek do zla 
i grijeha. Ali zašto se izlagati tim strahovitim unutar- 
njim borbama, trzavicama, kada su nepotrebne i štetne, 
a manjka im prava moralna podloga? Zašto preranim 
ljubakanjem bez potrebe buditi nagon, koji je Bog stvo- 
rio jedino poradi obitelji? Zapamtimo na koncu ovu 
misao: upoznavanje i zaljubljivanje mladića i djevojke 
ne smije imati kao cilj zabavu, već doživotnu odgovor- 
nost u budućem braku. 

Nema tijesnog prijateljstva izme- 
đu mladića i djevojke. Zato se valja kao 
vatre čuvati rane ljubavi. Nema onoga prijateljstva iz- 
među mladića i djevojke, što se može naći među dvo- 
jicom mladića, Dandanas je to pače rijetkost i među 
zrelim ljudima. Preduvjet su tomu temeljito izgrađeni 
duševni ljudi, koji su svoj život i svoje borbe sta- 
vili u službu kakove dobre stvari i velike ideje. 

Za djevojku je opasnija varka mašte, umišljanja, da 
može sklapati prijateljstvo s mladićem. U nje je, na- 
ime, više nego u mladića razvijen duševni nagon, koji 
se teško razlikuje od prijateljstva. No, mladić se brzo 
osvijesti, jer sjetilni ga nagon brzo upozori o čemu se 
zapravo radi. 

I stoga mladić mora biti oprezniji. Jer, ako je jed- 
nom osvojio srce koje djevojke, pa je onda ostavi, to 
može da je unesreći za cijeli život. On će lakše pod- 
nijeti žrtvu rastanka. Grijeh je igrati se ženskim srcem 
i smatrati ga pukom razbibrigom i igračkom, na štetu 
svoju i propast djevojke. 

Isto tako iskustvo uči da kod omladine, koja je još 
u razvoju, ne može postojati odnos kao između brata 
i sestre. Jer ako je ispočetka taj odnos i sličan onomu 
između brata i sestre, ipak i tu djeluje u početku onaj 
prvi dio spolnoga nagona, što smo ga nazvali duševnim 
nagonom, Djevojka će silno trpjeti, bude li htjela svla- 
davati taj duševni nagon, zato što je ovaj u njoj raz- 
vijeniji negoli u dječaka. Taj duševni nagon se poslije 
nekoga vremena rasplamti u bijesnu vatru tijela, koju 
onda mladi ljudi vrlo teško zaustave. 

Djevojka preranim zaljubljivanjem 
gubi umiljatost i stalnost. Kako li je 
umiljata stidljiva djevojka, koju nije taknula prerana 
ljubav? Neki poseban čar oblijeva njezinu pojavu i na- 
punja svakoga čovjeka osobitim strahopočitanjem. Zar 
nije zločin ubrati ovaj cvijet, koji će pokunjiti svoju 
glavicu i uvenuti? 

A prerana ljubav djevojke briše taj divni čar dje- 
vičanstva. Djevojka, koja postaje igračkom tako zva- 
nog »nevinog« ljubakanja, odriče se svoga dostojan- 
stva. To se odmah opaža i na njenoj vanjštini, jer gubi 
stidljivost, svoj ures i anđela čuvara svoga dje- 
vičanstva. 

Djevojka poradi preranog zaljubljivanja i tjelesno 
stradava. Te rane ljubavi su obično između 14. i 20. 
godine. I baš tada se tijelo djevojke najviše razvija i 
već zbog toga samoga razvoja djevojka ima svojih 
teškoća. A kad ljubav uznemiri njenu dušu, kad je na- 
puni raznim predodžbama, nastaju u njenoj duši borbe. 
Sva osjeća da radi protiv savjesti, protiv želji rodite- 
lja, protiv opomena Crkve. Tada ovlada njome i sje- 
tilni nagon, a ona gubi unutarnju stabilnost. Napokon 
ne može više biti bez »kavalira«, strast uzbukti u njoj 
sve jače, bukti i bukti. Njena duša može podivljati.. 

Rane ljubavi uništavaju u djevojci 
dostojanstvo buduće majke. Sjeti se da je 
djevojka od Boga redovito određena da postane maj- 
kom. Najveće dobročinstvo, što Bog čovjeku po prirodi 
može da dade, jest dobra majka. Makar se dijete ro- 
dilo u dronjcima, ono je sretno, ako mu je Bog dao 
dobru kršćansku majku. Čovjek se i u najvećim bu- 
rama života sjeća svoje majke i još onda kad je ona 

davno već u grobu. Uspomena na dobru kršćansku maj- 
ku može ga spasiti od mnogih grijeha, može ga opet 
pozvati na stazu kreposti i vjere, ako je možda zalu- 
tao, posrnuo. ' 

Preranim ljubakanjem lišavaš, možda, mnogu djecu 
plemenite pojave kršćanske majke, moralno slabiš samu 
djevojku i snizuješ u njoj vrijednost budućega materin- 
stva. 

Rana ljubav često vodi do smrtnoga 
šrijelHa. i do strahovitih nesreća. Još 
nekoliko riječi. Ako se za vremena ne prekine takova 
prerana ljubav, ona neminovno dovodi do teškoga gri- 
jeha. Znamo kakove se grozote događaju u današnjem 
pokvarenom društvu. Ljudi se opiru Božjoj volji, na 
razne načine sprečavaju porod. Strašan grijeh, koji u 
nebo vapi za osvetom. To je često pravo ubijstvo čov- 
jeka. Crkva isključuje iz svojih redova sve one koji 
sudjeluju kod takova ubijstva. Jedna od najvećih kazna, 
što može da snađe kršćanina! (Can. 2350 $ 1.) , ' 

I koliko je djevojaka zbog ovakve prerane ljubavi 
sebi uzelo život! Svima su nam poznati, na žalost, mno- 
gi takovi slučajevi. 

A kad se rodi nezakonito dijete, ono, kad odraste, 
proklinje svoju majku, svoga nepoznatoga oca. Većina 
nezakonite djece je nesretna, a sve zbog preuranjene 
ljubavi, koja je isprva bila tako »idealna«. Prema toč- 
nim statistikama više od polovice takove djece umire 
prije nego doživi mladost. Strahovite su društvene po- 
sljedice bludnoga grijeha. 

Mladež duševno stradava, postaje nesposobna za uz- 
višen duševni život. Dobiva razne bolesti, koje zarazuju 
pojedinca, njegovu kasniju ženu (i onda kad muž misli 
da je ozdravio), samo njegovo potomstvo. Takovi mu- 
ževi i žene rađaju kržljavu, nezdravu djecu, koja će 
cijeli svoj život biti nesretna. ; ' 

Poznati moralista Verhelst na temelju velikog isku- 
stva veli da razbludnost uništava pojedinca, obitelj, 
društvo. Razbludnost djeluje na sva svojstva poje- 
dincea. Ona potamnjuje duh, slabi volju, razbija ple- 
menite misli, slabi životnu snagu tijela, izlaže žrtve da 
se zaraze od ružne bolesti, koja suši izvore života, ako 
ne potpunoma, onda barem u nesretnim potomcima po- 

jedinaca, koji su okuženi. Razbludnik teži uvijek za 
novim užicima, a posvuda nalazi. sumornost i razoča- 
ranje. Njegov je život ropstvo, kojeg se stidi, ali nema 
dovoljno srčanosti da ga se odreče. Njegovu bijedu još 
uvećavaju trpljenja zbog straha, zavisti, mržnje, očaja. 
Ovo često dovodi do strahovitih ljubavnih zločina i 
samoubojstava. Razuzdan je život ponajglavniji uzrok 
— ako uopće drugih imade — da se izgubi. vjera. Mla- 
dić često svlada vjersku krizu, koja nastaje uslijed 
života u bezvjerskoj okolini. Popuste li strasti, njegovo 
je vjersko osvjedočenje propalo. Najveći broj otpada 
od Crkve možemo protumačiti ovim običnim događa- 
jem. S druge strane uzrok tvrdokornosti u bezvjerju 
imade svoje sijelo više u srecu negoli u razumu. 

Razuzdano ćudoređe, dok ruši obitelj, upropašću- 
je i narode, jer uništava ono što tvori njihovu snagu 
i veličinu: srčanost, umjerenost, ljubav prema radu, 
odanost prema općemu dobru, ljubav k domovini. Osim 
toga je najprva posljedica slobodnog života opadanje 
pučanstva, a ovo izravno loše utječe na blagostanje 
naroda... Čim su obitelji brojnije, tim je više pravog 
bogatstva u narodu, jer prvo bogatstvo, koje dolazi pri- 
je svega, jest život. (...) 

Kao što vodu nabujale divlje rijeke krotimo nasi- 
Pima da teče određenim koritom, što više, s pomoću 
čeličnih cijevi je vodimo u elektranu i silimo da goni 
motore, koji rasvjetljavaju daleke krajeve i tjeraju svo- 
jom snagom strojeve velikih tvornica, tako je čestit 
mladić dužan da ogradi divsku i bijesnu snagu svoga 
spolnoga nagona nasipima kršćanskoga ćudoređa i pri- 
stojnosti, dok slobodno ne odluči, ako je to volja Bož- 
ja, da spolni taj nagon bude u zakonitom braku stva- 
rateljem života, sreće, blagoslova. (...) 

ovi m: (str. 25—34) 


Da zaboraviš na sjetilne podražaje, da svojoj mlade- 
načkoj snazi dadeš.uzvišen: i plemenit cilj, naći ćeš 
sjajnu pomoć: u Orlovstvu. . Ma ase. u 

U Orlovstvu imadeš osim plemenitoga * duševnoga 
odgoja još i tjelesni uzgoj, tjelovježbu, gimnastiku, 
umjereni sport. Plemenito se natječeš, putuješ po pri- 

rodi, što sve divno djeluje na dušu i tijelo i jača ot- 
pornu snagu u napastima te budi ljubav k čistoći, (. o) 

Kad si u Orlovskoj organizaciji, odgajaš se neovisno 
od djevojačkoga svijeta, i uvijek si u dobromc društvu 
s poletnim mladićima, Kristovim vitezovima. Temelj 
Orlovstva jest česta sv. Pričest. Sveta pričest pak stva- 
ra apostole, misionare, mučenike. Orlovstvo pruža ljud- 
skoj duši tako velike uzore da možeš bez ikakvih ve- 
ćih poteškoća svladavati sjetilni nagon. 

U Orlovstvu se osobito pazi na dobar primjer, a po- 
glavito se štuje presveta Bogorodica. Svaki je Orao 
vitez Marijin. Pred njegovom dušom uvijek lebdi dra- 
žesna slika Majke Božje, ovjenčana čarom beskrajne 
koj djevojci vidi sestru Gospinu. A smije li Orao o 
sestri Bezgrešne pomisliti ma i najmanje zlo? 

Da, Orao je apostol kršćanskoga viteštva, apostol 
svete čistoće, on se bori da hrvatski narod opet po- 
štiva žene i majke, kako ga to uči Katolička Crkva. On 
hoće da među nama opet zablista, kao negda, svetost 
kršćanskoga braka, koji Bog blagoslivlje mnoštvom dje- 
ce — budućih blaženika, koji će na vijeke gledati i 


veličati trojedinoga Boga. 
(str. 48—50) 


DJEVIČANSTVO 


Prema svetoj odredbi nisu svi ljudi određeni za bral:. 
Mnogi su pozvani u još uzvišeniji stalež, da postanu 
svećenicima i redovnicama. Katolička Crkva od njih 
traži žrtvu čistoga života, da uzmognu vršiti svoj junački 
poziv: službu na korist drugih (u školi, u crkvi, itd). I 

Cijelo kršćanstvo sazdano je na žrtvi 
Tko ne zna što je žrtva, ne može razumjeti kršćanstva. 
Raspeti je Krist bojna zastava, koja je izvješena u svim 
kršćanskim kućama. Duboko je značenje vanjske žrtve. 
Čovjek se sastoji od duše i tijela, zato treba da duša 
čovječja i tijelo žrtvom iskažu Bogu čast, koji je sve 
stvorio. Sav ostali vidljivi svijet: kamenje, bilje, živo- 
tinje, ne mogu svjesno Bogu dati čast, jer nemaju ra- 
zuma. Čovjek, koji je gospodar sve prirode, ima pravo 
da mu sva priroda služi, ali imade stoga i dužnost da 

kao Gospodaru svega u ime cijele prirode daje Bogu 
čast i slavu. I spolni nagon, koji je u biljnom i živo- 
tinjskom carstvu uzrokom tako velebnoga napretka, koji 
i u čovjeku rađa želju da živi u potomstvu svome, da 
rađa bića, koja su slika i prilika Božja, i taj spolni na- 
gon treba veličati Boga, gospodara svoga. To on čini 
žrtvujući samoga sebe. I zato vidimo kako je iz ovoga 
dubokoga razloga potrebno da bude cijeli jedan stalež 
ljudi, koji će se svojim djevičanskim životom bez pre- 
stanka žrtvovati Bogu u ime cijele i potpune prirode, 
koji će svim svojim porivima i osobinama odavati Bogu 
čast i slavu. 

Ovaj zahtjev — sa stajališta zdravoga razuma 
posve opravdan — tako je duboko usađen u ljudsku na- 
rav, da je i kod poganskih Rimljana bio poseban sta- 
lež Vestalki, kojima je bila stroga dužnost da žive u 
čistoći. Ako se koja ogriješila o tu svoju dužnost, živu 
su je uzidali i pustili da umre od gladi. A kod starih 
Germana svećenice su mogle biti samo čiste djevice. 

Istina je, sam nam zdrav razum veli da mora biti 
ljudi koji će živjeti u djevičanstvu. Potrebno je da se 
žrtvom spolnoga nagona oda Bogu čast, i tako prizna 
da je on stvorio taj nagon. A i iz posve društvenih prak- 
tičnih razloga potrebno je da imade ljudi koji žive u 
beženstvu, jer ljudsko društvo treba odabrane duše koje 
će se žrtvovati za bližnjega: za djecu koja nemaju ro- 
ditelja, za bolesnike koji umiru po bolnicama. Omladina, 
koja katkada teško dočeka dan svatova, misleći da se 
nagon tijela ne može svladavati, ima u ovim ljudima 
divne primjere. Život tih junaka propovijeda da je bez 
ikakve štete po zdravlje posve lako svladati tjelesni 
nagon. Tako divan primjer ovih velikana svijetli pred 
milijunima ljudi i pokazuje im put kojim im valja kro- 
čiti. Kada ljudsko društvo ne bi imalo ovih djevičanskih 
duša, mnoga bi suza bila neobrisana, a u narodima bilo 
bi mnogo više milijuna neodgojenih građana. Da tih lju- 
di nema, mnogo bi milijuna mladića i djevojaka prije 
svatova izgubilo nevinost i obolilo od gadne bolesti, koja 
bi ili posve uništila divno svojstvo koje stvara nov ži- 
vot ili bi pak otrovala djecu sve do trećeg i četvrtog ko- 
ljena. Celibat je prema tome jedan od najvažnijih čim- 
benika narodne sreće i blagostanja država, 

.A ipak, svi ti spomenuti razlozi nisu najglavniji zašto 
Katolička Crkva više štuje djevičanski stalež negoli 
bračni. Znamo da je brak muža i žene tajanstvena slika 
veze Krista s Crkvom. »Muževi, ljubite svoje žene, veli 
sveti Pavao, kao što je Krist ljubio Crkvu i sebe sa- 
moga predao za nju« (Ef 5, 25). »Tajna je ovo velika; a 
ja govorim prema Kristu i prema Crkvi« (Ibid. 32). Brak 
imade zemaljsku zadaću da služi rađanju i odgajanju 
djece. Kada prođe ovaj život i bračna se veza raskida 
čovjek treba da se ujedini sa Sinom Božjim, radi ko- 
jega je stvoren. Tada će svaka pojedina duša stupiti s 
uskrslim Kristom u vezu zaručničku. No imade oda- 
branih duša koje već sada ovdje na zemlji stupaju u 
posebni zaručnički odnos s Kristom i odriču se svake 
zemaljske ljubavi. Duše, koje polože zavjet vječnog dje- 
vičanstva, već na zemlji počinju živjeti nebeskim živo- 
tom i misle jedino i bez prestanka na svog nebeskog 
Zaručnika. Ovaj se uzvišeni zaručnički odnos, koji čo- 
vjeka diže u anđeoski red najbolje odrazuje u katoličkoj 
Liturgiji. Da uzmogneš barem donekle shvatiti unutar- 
nji život tih odabranih duša, iznijet ću Ti ga prema 
Pontifikalu Djevica. 

Katolička Crkva smatra da je svaka duša, koja je 
položila zavjet djevičanstva, vjenčana s Isusom Kristom. 
U tome je bitno značenje katoličkog celibata. Takva je 
djevičanska duša uzdignuta na dostajanstvo zaručnice 
Božje i već na zemlji živi nebeskim životom. Ona se na- 
tječe neporočnošću anđela i bez prestanka misli na brač- 
ne odaje svog nebeskog Zaručnika. Na zemlji još mora 
svladavati strasti, ali njezine kreposti gore poput uža- 
rene svjetiljke, i s ovom u ruci, u tamnoj zemnoj noći, 
čeka na nenadani dolazak svog kraljevskog Zaručnika. 
I tada se najedanput začuje štropot; ona će proći kroz 
Kraljevska vrata, poći će u susret svom Zaručniku, Ja- 
ganjeu Božjemu, a ovaj će svojoj zaručnici dati bračni 
prsten i za njen trud ovjenčati svjetlom krunom djevi- 
čanstva. Zaodjenut će je odjećom protkanom zlatom i 


okititi dragocjenim draguljima. Tada će se duša neraz- 
druživo sjediniti s Isusom' Kristom i poći će u dvore i: 


bračne odaje svog Božanskog Zaručnika, da tamo slavi 
nebeske svatove. Neće biti sama, jer s njom će biti još 
sto četrdeset i četiri tisuće djevica, koje bez prestanka 

pjevaju novu pjesmu. Odabrana duša će u vijeke vjeko- 
va promatrati svoga Zaručnika, kojemu služe anđeli, 
čijoj se ljepoti dive sunce i mjesec. A sam će Isus 
Krist biti ushićen nad ljepotom svoje zaručnice, koja je 
okrunjena cvijećem i ukrašena prstenom vječnih zaruka. 
On će se diviti njezinoj uvijek svježoj kruni od ruža i 
ljiljana, koja nikad neće izgubiti svoj miomiris. I u 
svojoj neizmjernoj ljubavi Krist će duši prozboriti ri- 
ječi, kakve nigda nije čula. 

Nije svatko odabran da živi tim uzvišenim anđeoskim 
životom. Ali svi skupa moramo biti zahvalni Gospodu, 
ako je stavio u našu blizinu duše, koje su se odrekle 
svega i već na zemlji počinju živjeti onim životom koji 
je najstvarniji, jer se ne svršava ni u vječnosti. Ni po- 
ganski, ni židovski svijet nije poznavao takvog djevi- 
čanstva; ovaj je dragocjeni cvijet tek niknuo u čarobnom 
vrtu kršćanstva. 


(str. 50—55) 


ZAKLJUČAK 


Iz svega što rekosmo, slijedi ovo: spolni nagon usadio 
je u čovjeka sam Bog, koji se njime služi, da ostvaruje 
svoj veliki naum, da se rađaju djeca, da se množi i 
čuva ljudski rod, a u njem besmrtne duše koje će zau- 
vijek gledati i slaviti samoga trojedinoga Boga. (...) 

U spolnome nagonu razlikujemo tri sastavna dijela: 
nagon tijela, nagon duše i nagon za umnožavanjem, U 
mladića je prvi jače razvijen negoli kod djevojke, a u 
djevojke je duševni nagon jači od sjetilnog. (...) 

Taj nagon ne miruje u čovjeku dok nije našao svoje 
smirenje u zakonitom braku. No ni u braku nije ljubav 
potpuna i sreća nepomućena, jer bolesti, trpljenja, smrt, 
mute uvelike tu sreću a često i samu ljubav. Čovjek u 
braku dolazi do uvjerenja da se potpuna, nerazdruživa 
ljubav ne može postići na ovoj zemlji i da će ljudsko 
srce tek zadovoljiti nerazdruživa ljubav u vječnom sje- 
dinjenju s Bogom. Zemaljska je ljubav samo slika lju- 
bavi Božje, slika ljubavi Krista prema Svetoj Crkvi i 
Put u zagrljaj Božji. 

.Ali danas omladina ima veoma loše pojmove o ovim 
temeljnim zakonima ljudskog poretka: ona ne zna da 
je obitelj glavna i temeljna stanica ljudskog društvenog 
poretka i da je cilj ljubavnog nagona, što ga mladić u 
sebi osjeća, u tome da jednom osnuje kršćansku obi- 
telj, koja će dati Bogu duše, roditeljima dobru djecu; 
koja će Crkvu obdariti svecima, domovinu pravim rodo- 
.ljubima. (...) 

Trijezan mladić uviđa strahovite posljedice preura- 
njene ljubavi, zato već u početku stvara odluku da će od 
sebe odbiti sve što bi ga zavelo na prerano druženje s 
djevojkom. Naobraženi mladić veoma dobro zna da čist 
život ne samo da ne škodi zdravlju, već naprotiv mladiću 
daje neopisivu svježinu i snagu. On također zna da mu 
je već u mladosti Bog dao nagon da ga svladava i tako 
sustavno izgradi svoju ličnost. On je uvjeren da u srcu 
značajna čovjeka samo dvije žene smiju imati istak- 
nuto mjesto: to je njegova majka, te majka njegove 
buduće djece. Zato mora svetu čistoću srca čuvati kao 
najljepši biser mladenaštva. A da uščuva taj biser, iz- 
bjegavat će sve one prilike koje bi ga mogle navesti na 
zlo, a to su loši razgovori, ružne kazališne predstave, 
kino a poglavito nečedni ples i alkohol. (...) 

Bude li se naša omladina držala tih smjernica, dobit 
ćemo čeličnih značajeva, svetaca i rodoljuba; dobit ćemo 
čvrste i plodne kršćanske obitelji, koje su glavna osno- 
vica narodnoj veličini i javnom blagostanju građana. 

Samo kršćanske, čiste, plodne obitelji prati blagoslov 
Božji. 

Uzalud ćemo vikati »živjela Hrvatska«, uzalud ćemo 
se nadmetati u rodoljubivim praznim frazama i hvastiti 
se rodoljubnom politikom, ako naša politika ne bude 
kršćanska. Svaka pak kršćanska. politika mora ići za 
tim da dobijemo što više kršćanskih obitelji, u kojima će 
bračni drugovi živjeti u nerazdruživoj vjernosti sve do 
smrti. Kršćanski će bračni drugovi gledati da imaju što 
veći broj djece.i da u svojoj djeci uvijek: gledaju neiz- 
mjerno dostojanstvo djece Božje. I zato se suvremeni 
katolički mladić već za rana mora pripravljati za svoj 
uzvišeni budući poziv oca obitelji, mora se odgajati da- 
leko od svakog utjecaja preuranjenih ljubavi. Njegovo 
je geslo: hoću da moja mladost bude slobodna i netak- 

nuta; netaknuta ne samo od grijeha, već i od preura- 
njenog zaljubljivanja. Jedino takova mladost daje pot- 
pune ljude. 

[Ti i Ona, str. 65—70] 


PRAVA LJUBAV K DOMOVINI 


U članku Ivan ukratko prikazuje život poznate fran- 
cuske svetice, sv. Ivane Arške, koja je mnogo učinila u, 
svoje vrijeme za dobro francuskog naroda, Iz njezinog 
primjera izvodi načela i ciljeve pravog rodoljublja. 


Što je zapravo domovina? Ona je skup pojedinaca, 
obitelji, društava, koji se nalaze na određenom dijelu 
zemlje i imadu posebne odlike i poseban zadatak, koji 
im je odredila Providnost. Pravi rodoljub radi za dobro 
pojedinaca, obitelji i cijelog naroda. On ne radi samo za 
njihovo tjelesno dobro, već najprije za njihovo duhovno 
dobro. Čovjek, koji ne ljubi neumrlu dušu svoga brata, ne 
može biti pravi rodoljub. Jer što koristi čovjeku, ako 
imade sve blago ovoga svijeta, a duša mu je u smrinom 
grijehu? Stoga je najbitnije za svakog rodoljuba da na- 
stoji da duša njegova i duša njegove braće ne bude u 
smrtnome grijehu. 

, Već iz ovoga kratkog prikaza vidimo da se rodoljub- 
lje ne može ni pomisliti bez vjere i kršćanstva, Tek krš- 
ćanin može pravo ljubiti svoju domovinu. Ljubeći do- 
movinu, ljubi on ponajviše ono što je najvrednije u toj 
domovini, a to su bez sumnje ljudske duše, a u tim 
ljudskim dušama njihov neumrli život. Zašto napokon 
mi živimo na ovoj zemlji? Čemu se hranimo i odijeva- 
mo, negoli da uzdržimo svoj tjelesni život. A čemu nam 
služi tjelesni život, ako ne da uzmognemo misliti i odlu- 
čivati. Tjelesni život je radi našeg društvenog života, jer 
je tijelo radi duše. A što nam koristi ako naša, duša mi- 
sli i djeluje, a nije u Milosti posvećujućoj? Ta milost po- 
svećujuća je zalog naše sreće u vječnosti. Ona je zalog 
da ćemo postići konačnu svrhu radi koje smo stvoreni. 
Prema tome se pravo rodoljublje ne smije zaustavljati 
na ovoj zemlji, već ono mora gledati u vječnost. Crkva 

nam u svetoj Ivani daje pravi uzor kršćanskoga rodo- 
ljublja. Ova svetica propovijeda svim kršćanskim vje- 
kovima da pravi rodoljubi imaju tako uređivati svoj 
život i trsiti se svim silama da se ljudsko društvo tako 
uredi i organizira, kako će u njemu što veći broj ljudi 
imati priliku za kreposno življenje i prema tome postići 
svoju konačnu svrhu u nebu. 

[Kalendar Srca Isusova i Marijina, 1929, str. 123—125] 


TESTAMENT IVANA MERZA 


Nakon Ivanove smrti u ladici njegovog pisaćeg stola 
pronađen je list papira na kojem je Ivan latinskim jezi- 
kom u obliku oporuke sastavio svoj nadgrobni natpis. 
Tekstu je dao naslov. »Testament«. Po svemu sudeći sa- 
stavio ga je dan prije nego je pošao na operaciju na kli- 
niku u Draškovićevoj ulici u Zagrebu. Bio je to najvje- 
rojatnije posljednji tekst koji je Ivan svojom rukom na- 

. Pisao u ovozemaljskom životu. 


Sam tekst iznenađuje svojom misaonošću i dubinom. 
Otkriva nam potpuno duševno raspoloženje tog mladog 
čovjeka koji svjesno ide u susret smrti. Nema kod njega 
ni traga strahu, ni trunka neizvjesnosti pred misterijem 
koji se zbiva s čovjekom u času njegove smrti. Iz svake 
riječi izbija samo vedra nada i sigurno pouzdanje u 
vječna dobra koja su obećana onima koji vjeruju. 

Nađ: ovim tekstom vrijedno se zaustaviti u razmiš- 
ljanju. Jer on je više nego oporuka ili nadgrobni natpis. 
To je divan zaključak njegova života, kruna njegove po- 
božnosti, svečani finale remek-djela, što ga je Ivan stvo- 
rio od svoga života. U tim riječima sintetizirano je u bit- 
nim crtama ono što je Ivan bio za mnoge koji su ga slije- 
dili: program života i rada. 

TESTAMENTUM 


Decessit in Pace fidei Catholicae. 

Mihi vivere Christus fuit et mori lucrum. 
Expecto misericordiam Domini et inseparabilem 
plenissimam aeternam possessicnem Smi Cordis Jesu. 
I. M. Dulcis in refrigerio et in pace. 

Anima mea attinget finem suum quare creata erat. 
EN THEO KYRIO. 


U hrvatskom prijevodu natpis glasi: 


TESTAMENT 


Umro u miru katoličke vjere. 

Život mi je bio Krist a smrt dobitak. 
Očekujem milosrđe Gospodinovo i nepodijeljeno 
potpuno vječno posjedovanje Presvetog Srca Isusova. 

I. M. Sretan u blaženstvu i miru. ' 
Duša će moja postići cilj za koji je stvorena. 
U GOSPODINU BOGU. 

KAZALO IMENA 


Adam 153 
Augustin sv. 100, 101 


Barbusse 12 
Baumann 12 
Beethoven 73 
Benedikt XV 77 
Berislavić 123 
Bernadette 94 
Bernarđ:sv. 61, 62 
Branimir 123 


Chateaubriand 12 
Claudel 13 


Dante 129 

Dionizije sv. 36 
Dominik sv. 53 
Dom Gućranger 73 


Falstaf 130 
Faust 24, 65 
Filip 106 
Franjo sv. 53 


Goethe 65 
Grgec 129 


Haeckel 135 

Henrik sv. 53 
Harambašić 129 
Huysmans 12, 69, 90 


Ignacije od Antiohije sv. 136 


Inocent III sv. 77 

Ivan sv. 58, 60, 68, 102, 119, 
144 : 

Ivan od Križa sv. 32 


Ivana cd Arka sv. 92, 145, 
148 


Jacopone da Todi 63 
Jakov sv. 119 
Jammes 12 


Kniewald 62 


Leon XIII 34, 108 
Luka ev. 91 : 


Ljudevit sv. 53 


. Marošević 89, 143 


Pacijan sv. 136 
Pavao sv. 36, 119 
Petar sv. 119 

Pio X 29, 116, 137 
Pio XI 78, 117 
Poyet 18, 127, 143 
Psichari 12 


Scheeben 27 
Sćgur 83 
Sempronian 136 
Shakespeare 130 


Tagore 18 

Terezija sv. 32, 53,.58 
Terseglav 116 

Toma sv. 54 
Tomislav 122 

Touchet 91 


Verhelst 160 
Waldcheren 69 
Zaharija 94 

STVARNO KAZALO 


APOSTOLAT — nove bratovštine 41; srž 45; snaga u Euh. 
116; temelj 125; metode 125—128; sredstvo 127; cilj 132; 
orlovstvo 118, 146, 152, 153 


ASCETIKA — 84, 35 

ASKEZA — plodovi 25 

BISKUP — vlast 101, 102 

BOG — u liturgiji 27, 68; čovjek mu sličan 28; u duši 29, 73; 
u životu Marije 30; i slučaj 36; vodi u životu 37; Stvoritelj 
38, 59, 65, 155, 165; sve mu dolazi 42; radi i dariva se 42, 
143; hvaliti ga 43, 60, 65, 163; život i kretanje65; prisutan 
56; govori 71; cilj umjetnosti i glazbe 72, 73; Marija ga 
daje 89; suradnja 133 


BOGOSLUŽJE 66; vidi LITURGIJA 
BOL — vrijednost 23, 24, 25 26; put savršenosti 25 


BOŽANSKI ČASOSLOV — mole redovnici 60, 62, 64; naj- 
ljepša knjiga 64; ujedinjuje 69 


CILJ — povijesti 26; čovjeka 26; ljudi 31, 32; kontemplacija 
33 


CRKVA — kozmopolitizam 25; Zaručnica Kristova 27, 45, 54, 
58, 63, 117; Mistično tijelo 31; biti pripojen 32; veza s dru- 
štvom 33; pokazuje ljubav 43; pribijena na križ 45; boriti 
se u njoj 45; u povijesti 53; učiteljica 54; odražava Krista 
58; djeluje Duh 63; osjećati s njom 63, 144; djeluje u čo- 
vječanstvu 64; pjeva hvalu 65; sam Krist 66; misija kroz 
vjekove 69; u Rimu 79, 80, 81; i papinstvo 82—86; luka 
istine 82; prava 93, 120; atributi 92; njezina vlast 99—103; 
i politika 103—105; i ekonomija 111; vjernost 116, 117; na- 
čela istinita 118, 124; oduševljenje za nju 121; veza s Hr- 
vatima 121, 122; iskustvo u spasavanju duša 124; nauka 
vječna, potpuna, temelj kritike 130, 132, 134, 135; biti u 
službi 137, 139; obrana 140; izvještavati o njoj 140; duh 
njezin 141; na zemlji 143; njezino dobro 147, 149; brine se 
za tijelo 151; otpad 161 


CRKVENA GLAZBA — koral 66; ljubav 66; djeluje na 
obraćanje 69; privodi vjeri 71; prisutan Bog 72; svetosti 
72; u M. Bistrici 95 


CRKVENA GODINA — refleks Isusova života 69; ljepota 
64 


ČISTOĆA — 162, 163, 164 
ČUDESA — u Lurdu 92, 93, 94 


ĆUDOREĐE — posljedice grijeha 93; apostolat 146, 155—162, 
166 

DJEVIČANSTVO — 162—165 ; 

DUH SVETI — i Marija 30; u organizaciji 39, 40; djeluje 
u Crkvi 53; stanuje u duši 61; nadahnjuje liturgiju 63; 
stvara ljepotu 67 

DUHOVNO ŠTIVO — potrebno 28; i Marija 30; čitati ga 
55 


DUHOVNE VJEŽBE — treba obavljati 41, 43, 45, 141 


DUHOVNI VOĐA — poslušnost 41; izraz ljubavi Crkve 43; 
savjeti 55 


DUHOVNI ŽIVOT — Kristov 26, 27; svetaca 27; Božji u 
liturgiji 27; na temelju poniznosti 28; Marije 30; rasevat 
u vječnosti 31; pravi život 32; univerzalan 53; Crkva ga 
uči 54; preduvjet odgoja u Kat Pok. 115; vidi UNUTAR- 
NJI ŽIVOT 


DUŠA — mane odstraniti 28; dionica božanstva 29; prazna 
bez Boga 29, 73; u tijelu 120; spasenje 124, 143; gospodari 
nad tijelom 152; u milosti 153, 154; neumrli život 167 


EKONOMIJA 105, 107, 109—111 
EVANĐELJE 56, 60, 89, 106, 134 


EUHARISTIJA — duh. hrana 24, 42; ljubav 24; čudo 24; 
plodovi 29; i Marija 30; prisutnost 56; vrhunac Mise i 
dana 57; centar liturgije 68; u Lurdđu 89, 91, 92, 94; 
breve Pia X. 116; snaga apostolata 116; daje čvrstvu vje- 
ru 127; euh. pokret 137, 138; primati je 141; u redakcij- 
skoj kapeli 142; svladavati napasti 162 


GRIJEH — što manje 35; borba protiv 43; opasnost za mla- 
dež 44; najveće zlo 45; kajanje 56; protiv ljubavi 158, 
160 


HIJERARHIJA — i Krist 55; vlast od Krista 99 
ISPOVIJED — reforma nutrine 29; mjesečna za Orlove 43 
ISPOVJEDNIK — pokazuje volju Božju 29; stalni 141 


ISTINA — božanska i ljudska 69, 72; vjerske istine u Crkvi 
92, 93, 130; u Lurdu 94 


ISUS — vidi KRIST 
IZGRAĐIVANJE — sebe 125 


KATOLIČKA AKCIJA — sredstva 34; potiče na savršenost 
35; rad i žrtva 46; ovisna o smjernicama Pape 99; i eko- 
nomija 110; pokrenuta 116, 117 


KATOLIČKA CRKVA — vidi CRKVA 


KATOLICIZAM — univerzalan pojam 136; sjedinjuje na- 


Tode 137 

KATOLIČKI POKRET — poteškoće u domovini 25; u službi 
Kristova Kraljevstva 39; rad za nj 40, 41; ovisan o Crkvi 
99 


KNJIŽEVNOST 65, 129, 130, 131 


KONTEMPLACIJA — najbolji život 32; sve usmjereno 33; 
bit 33; vidi RAZMATRANJE 


KRALJEVSTVO KRISTOVO — cilj ljudi 32; cilj svijeta 153; 
širiti ga u dušama 33; izgrađivati 34; doprinositi mu 37; 
stvarati ga 39; širiti ga apostolatom 109, 131, 132, 133, 
140, 147; biti mu u službi 151 


KRIST — cilj čovjeka 26; unutarnji život 26, 27 57;,u vječ- 


nosti 81; raditi za Krista 36; predanje i služenje 41, 42; 


Zaručnik 41, 54, 59, 67, 143; prisutan u Euharistiji 57, 92; 
govori po liturgiji 59; učitelj 59; sunce 60; univerzalan 
64; slušati ga 66; ljubav njegova 80; vidljiv u Papi 82, 
83, 84—86; prauzor 106; i ekonomija 106, 107; nauka pre- 
porađa 119; kraljuje u dušama 117; temelj 120; odnos 
prema Njemu 125; ljubi duše 125; rad za Krista 145; Kralj 
147; postati mu slični 148; kraljevati 152; biti vjenčan s 
njime 164, 165; život 55, 169 


KRIŽ — prihvatiti ga 40; ljubiti svakidašnji 45, 46; izvor 
blagoslova 46; u staleškim dužnostima 48: nositi ga 91; 
nema spasa bez njega 139 

KRŠTENJE — 31 


KRUNICA — moliti je 37; kako je moliti 39; naučio u Lurdu 
90; potiče na molitvu 91 


LITURGIJA — Božji život 27; daje vjersko znanje 54; pe- 
dagogija 58, 64, 65; vrhunska umjetnost 63, 65, 68, 70; 
crkvena godina 63; svečana liturgija 68; povezuje narode 
68; privodi vjeri 69; uzvišena plesna umjetnost 156 


LJEPOTA — 69, 71; u gregorijanskoj glazbi 73; Božja 133; u 
harmoniji s istinom i dobrotom 131; tijela i duše 151 
LJUBAV — Krist i Crkva 54, 155; Božja u liturgiji 72; Kri- 
stova u dušama 80; mladih prema Crkvi 117; Bogu i Crkvi 

118; zemaljska ljubav 155, 165 


LURD — utjecaj 37; prisutnost Gospe 89 


MARIJA — uzor svetosti 30; i euharistija 30; duhovni život 
30, 31; ljubi je 41; život 55; Salve Regina 61; prisutna u 
Lurdu 89; u Bistrici 95; i tjelovježba 152, 153; zaštita 
Orlu 162 

MEDITACIJA — sredstvo i ro BR vidi KRON UIMELA- 
CIJA 

MILOST — Marija puna 30; milosni život 32; cilj ljudi 34; 
djeluje 53; u duši 61; i glazba 66; diže narav 67; u sv. 
Godini 80; u Bistrici 95; kanali 142; izraz kroz ples 153, 
154; zalog sreće 167 X 

MISA — najveća stvar u Crkvi 54; s razmatranjem 56; do- 
stojanstvo konventualne mise 60; Bog prisutan 68 


MISAL — 55, ljepota i vrijednost djela 63, 64 
MISTIKA — 67, 153, 154 
MLADEŽ — prema Crkvi i vjeri 117; prema ljubavi 156—167 


MOLITVA — uvjet unutarnjeg života 28; Marija u psalmima 
30; Gospi 37; liturgijska 58, 64; individualna 64; poticaj 
91 


MORAL — vidi ĆUDOREĐE 


NEBO — cilj 36; prisutno u liturgiji 68, 70; predokus u Lur- 
du 89; očekuje 144 


ORLOVSTVO — odgojna organizacija 118—121; cilj 43; na- 
čela 122, 123; prosvjetni rad 132; tjelovježba 151; aposto- 
lat 152; pomoć u odgoju i samoodgoju 161 


PAPA — enciklike 34; vidljivi Krist 77, 80, 83; nepogrešiv 
77; daje smjernice 78; 99, 100; općenito 82—86, 67, 150 


POLITIKA — i Crkva 103—105; ekonomija i vjera 107; 108; 
angažiranost katolika 138; izvanpolitičnost 138, 139, 140; 
i orlovstvo 146 


PONIZNOST — temelj 28 

POSLUŠNOST — hijerarhiji 39; zavjet 39 
PRIČEST — vidi EUHARISTIJA 
PROVIDNOST — 134, 153, 167 


RADOST — 31; daje euharistija 29; u službi Božjoj 37; radi 
mise 60; radosno trpiti 91 


RAZMATRANJE — na temelju misala 56; liturgijsko 57; plo- 
dovi 58; treba obavljati 141 


RIM — centar jedinstva Crkve 79, 80; rimski duh 81 


REDOVNICI — 60, 61, 63; kontemplativni 64; izvode savršeno 
liturgiju 70, 71 


RODITELJI — obaveze i dužnosti 40; odijeliti se 41, 42 
RODOLJUBLJE — 147, 167 
SAMOODGOJ — važnost 25 
SAMOZATAJA — čeliči volju 28; razne odluke 48, 49 


SAVRŠENOST — oko nje nastojati 25; vodi do nje trpljenje 
25; težiti 28; vodi mubarivija 29; omogućuje Kat. Akcija 
35 


SPASAVANJE DUŠA — 124, 140, 141 
SPOSOBNOSTI — 40 
SREĆA — 36 

STVORITELJ — vidi BOG 


SVECI — remek-djela Božja 27; pravi ljudski život 32; ži- 
voti 55; osjećaju Božju sveprisutnost 59; prvoborci čo- 
vječanstva 63 


SVEĆENIK — dijeli euharistiju 30; doprinosi renesansi 35; 
postati 40; odgaja misal 65; moli 91; otpali 93; prvi širi- 
telj Kraljevstva Kristova 117 : 


SRCE ISUSOVO — crkva 30; preminuti u njemu 31; nošen 
prema njemu 58; potekli sakramenti 60; privinuti u za- 
grljaj 118; posveta 141; otpočinuti 169 

SVETA STOLICA — 55; važno štovanje 77; dokumenti 78; 
smjernica 100 ' 

SVETO PISMO — 40, 100 

SVETOST — cilj čovjeka 26; težiti 27, 28; bit 28; u crkvenoj 
glazbi "72; trebaju težiti 131, 141 


SVRHA — života trostruka 44; Orlovstva 44; vidi CILJ 


SUMNJA — 90 . 

TROJSTVO — u duši 31; dionik 57; Isus u Trojstvu 6 

TRPLJENJE — dragovoljno 42; primiti ga 42; vrijednost 90, 
prijatelja 144 

UMJETNOST — u liturgiji 68 

UNUTARNJI ŽIVOT — Božji 38; trapista 61, 62; Božji u 
liturgiji 65; apostola 126; vidi DUHOVNI ŽIVOT 

VJEČNE ISTINE — razmišljati 41, 127 

VJEČNOST — 109, 134 

VOLJA — gospodariti 28; vježbati 28 

VOLJA BOŽJA — temelj krepostima 28; Marija izvršava 30; 
u čemu je 34; treba je vršiti 36, 40; nošenje križa 46 


VJERA — životno zvanje 37; istinitost 37, 69; koriste lurdski 
događaji 94; vjera otaca 123; temelj prijateljstva 127; daje 
euharistija 127; istine vjere 130; i znanost 135; prava 144 

ZVANJE — katolička vjera 37; korektora 39; za svećenika i 
redovnika 65 

ŽENA — uloga i zadaća 144—150 

ŽIVOT — priprava 37; beskrajan Riječi Božje 57; svetaca 

